
Priešmokyklinis vaikų auklėjimas. 


Pirmas dalykas, kurs žmonėse metasi mums akysna, tat am- 
žiaus skirtumas; žmonės yra įvairūs kūnu ir dvasia sulig amžiaus 
įvairumu. Kaip gamtoje metų dalys plėtojasi tam tikrais, maždaug 
nustatytais laiko tarpais, taip, nelyginant, eina žmogaus gyve- 
nimas pastoviais periodais; jis turi savo pavasarį; vasarą, rude- 

“nį, žiemą. 

Kiekviena metų dalis turi savotišką pobūdį; taip ir žmo- 
gaus gyvenimo periodai pasižymi savomis tipingomis savybėmis. 
Kiekvienas gyvenimo tarpas įspaudžia kaip žmogaus kūne, taip 
ir dvasioje tam tikras žymes, nors žmogaus esmė pasilieka ne- 
liesta, nežiūrint amžiaus skirtumo. 

Tai ypatingas amžiaus būdas su geromis ir blogomis savo 
pusėmis, srovėmis, pakraipomis; jas galime pavadinti amžiaus 
dorybėmis, ar paklaidomis. Vaikų, ar jaunuomenės, užaugusių, 
ar senių amžius skiriasi tarp savęs tuo dvejopu pobūdžiu, bū- 
tent, savomis geromis ir blogomis savybėmis. 

Jei auklėjime norima !), kaip tai privalu, elgtis psichologiš- 
kai ir pedagogiškai, — būtent, sulig žmogaus prigimtimi, o ne 
šabloniškai, — turi auklėtojas atsižvelgti sielos besiplėtojimo su- 
lig metais kiekvieno tų keturių pagrindinių amžiaus tarpo savo- 
tiškų žymių. 

Geras puses turi auklėtojas stiprinti, blogas savybes-— slo- 
pinti, joms prieštarauti. Kiekvieno žmogaus amžiaus palinkimai 
bus auklėtojui tai pagalba, tai trukdymas. Pirmas auklėjimo uždavi- 
nys tas savybes pažinti, kad galėtų geras ir blogas puses valdyti. 

Žiūrint metų, dalijame žmones į vaikus, jaunuomenę, už- 
augusius ir senius. Sulig tuo reikia individualizuoti bendruosius 
auklėjimo dėsnius. Užaugusi visuomenė yra tai, ką iš jos“ pa- 
darė pašaukti auklėtojai. Dabarties visuomenė tikėjimo ir doros 
atžvilgiu slūgsta; praeityje geriau yra buvę bent „šventuose Ze- 
maičiuose“. Tam pataisyti reikia stiprinti priauganti karta, gerinti 
vaikų ir jaunuomenės auklėjimas. 


I. Motina svarbiausia vaikų auklėtoja. 


Dar senovės *) graikai, kaip Platonas ir Aristotelis, prieaug- 
lių amžių dalijo trimis tarpais po septynerius metus: 1—7 metų 


3) „Dr. Krieg. Die Wissenschaft der speziellen Seeleniūhrung, II Auil, 
1919. Freiburg im Breisgau, pusl. 97. 

2) Dr. Beck. Ueber S Ara — Briefe an einen stadtischen 
Vikar. Freiburg (Schweiz) 1909 II Heit. p. 

-- kūdikystė, 7—14 m. vaikystė, 14—21 m. jaunystė. Tas dali- 
jimas pamatuojamas naturaliu žmogaus besiplėtojimu; sulig tuo 
trejopu padalijimu nustatomas prieauglių auklėjimo būdas: vaiko 
sielos pažinimas yra ginklas kovoje už vaiko sielą. 

Kūdikystė — žymi tuo, kad kreipiama daugiau dėmesio į 
kūno reikalus; bet negalima visai nesirūpinti kūdikio siela. Ga- 
nytojo darbas privalo prasidėti anksčiau, negu asmeniškai susi- 
durs su vaiku liaudies mokykloje, ar per katechizaciją; reikia per 
motinas kūdikius išmokyti svarbiausių tikybos tiesų. 

Ši gadynė kartais vadinama vaikų šimtmečiu, nes imta ypač 
rūpintis vaikais. 1910 m. rugsėjo 8 dieną Papa Pijus X įšleido 
įsakymą „Guam singulari cura Christus his in terris parvulos 
est prosecutuš“, liepdamas leisti mažėlius išpažinties ir pirmos 
šv. Komunijos. Papa Benediktas XV rinko visame katalikiškame 
pasaulyje aukas karo našlaičių reikalams. Visur, kur dar to ne- 
buvo, einama prie visuotinio privalomo vaikų mokinimo. Stei- 
giama kaskart daugiau mažėliams „Iopšelių“, vaikams „darželių“, 
našlaičiams „prieglaudų“... 

Tas judėjimas ir mus pasiekė. Griebėsi to darbo katalikai, 
imasi taip pat ir laisvamaniai. 1024 m. balandžio 29 d. Kaune 
įsteigta „Lietuvos vaiko“ draugija; draugijos tikslas rūpintis Lie- 
tuvos vaikų fiziniu ir moraliniu auklėjimu, o pagrindinės prie- 
monės — steigti vaikams lopšelius, židinėlius, darželius, vasaros 
aiškteles, kolonijas, skaityklas bei klūbus, ruošti pedagogines eks- 
kursijas, šventes, parodas ir t. t. !). 

Taip sielojasi visuomenė. O gimdytojai? Jei kūdikis gali 
jau pasėdėti, atsidūsta motina lengviau: Ačiū Dievui, sako, pra- 
ėjo sunkiausias metas. Sugalvotos tam tikros kėdės — stovyk- 
los, kurios pavaduoja motiną, bet laiko kūdikį pasirėmusį ant 
pažastų, kad nepargriūtų. Kai gali kūdikis pašliaužti, paleidžiamas 
žaisti ant žemės su smėliu ir purvais, 

Maitinimas nebesudaro ypatingų sunkenybių. „Mūsų vai- 
kas viską valgo“, sako motina, pilna pasididžiavimo. Tėvas gi 
prideda: „Net alus jam gardus; jau ir pypkę man uždega!“ To- 
dėl nedaug teatsižvelgiama, ką duoti valgyti, ką gerti. Jo susir- 
gimais mažiau tesirūpinama, kaip žinduko. Dėl to — didelis kūdi- 
kių mirtingumas, kurs kasmet didėja. 1932 m. lig 1 amžiaus metų 
išmirė 10.900 kūdikių, arba 16,79/, visų gimusių. 

Jei ketverių — penkerių metų kūdikis padainuos kokią dai- 
nelę, tėvai negali atsigėrėti jo balsu, gabumais... Yra gana pato- 
gu, kad vaikas esą dar nieko nesuprantąs, ką užaugusieji namie 
kalba, ką daro... Tuo tarpu įspūdžiai, kurie smenga savaime at- 
budusion kūdikio sielon, daro įtakos visam tolimesniam kūdikio 
gyvenimui. Iš kitos pusės, matant sauvalią, sakoma išaugsiąs; 
tinginystę įr akiplėšrumą išvarysianti mokykla... Bet ir tėvai pa- 
silieka sau teisę ir priedermę bausti; jei nustoja kantrybės, kartais 
plaka, muša be pasigailėjimo, 


1) „Lietuva“ 1924 m. Nr. 114. 

Taip tai platūs visuomenės sluogsniai yra nusistatę kūdi- 
kių auklėjimo klausimais; tikrai sakant, jo visai nėra, nesykį net 
stumiamas klaidingais takais. Tačiau visam paskesniam gyveni- 
mui labai svarbūs pirmi kūdikystės metai !). Tikras auklėjimas 
turi atsižvelgti ne tik kūdikio dabarties, bet ir ateities. Jei pupe- 
lė plėtojasi nesužeista, galima laukti pilno vaisiaus. Kūdikystė 
turi būti graži, bet drauge privalo turėti savyje gražios ateities 
diegus. 

Tame gyvenimo tarpe žmogus labiausia plėtojasi kūnu ir 
dvasia. Visa, ką kūdikis įgija tais metais, nieku būdu negali ly- 
gintis su tuo, ką jis paskiau pasisavina. Dabar dedamas pama- 
tas visam tolimesniam žmogaus amžiui. Apleistas kūdikių auk- 
lėjimas palieka trukumus jaunuomenės ir užaugusiųjų sieloje bei 
kiine; pilnai negalima jų paskiau papildyti. 

Garsus pedagogas vyskupas Dupanloup sako: Viskas pri- 
klauso nuo to, kaip kūdikis bus išaugintas iki septynerių metų. 
Tame periodę reiškiasi vaike ryžimosi, drąsos, darbštumo... pa- 
linkimai. Jei nepadedama vaikui tų palinkimų išugdyti, tai įvyks- 
ta nelaimė visam žmogaus gyvenimui. Pirmieji amžiaus metai 
dažnai yra lemiantys visam amžiui, nes kūdikystės įspūdžiai 
pasilieka ir atsiliepia gyvenime teigiamai ar neigiamai. Todėl rei- 
kia kūdikių auklėjimą pradėt kuoanksčiausiai, ypač kad kūdikys- 
tė amžinoms tiesoms daug palankesnė, negu vėlybesnis amžius. 

Ganytojas neprivalo laukti, kol vaikas bus atvestas prie 
klausyklos, ar mokyklon; kol atves vaiką prie klausyklos, ar ati- 
duos mokyklon, daug kas jame bus sugadinta, daug ko nebe- 
bus galima pataisyti. Juk tie mažėliai, kaip ir kiti, per šv. krikštą 
Bažnyčios pavedami jo globai; tai jo parapijiečiai, kuriuose turi 
ugdyti krikšto malones, plėtoti antgamtinį gyvenimą. Rūpestis 
vaikais privalo prasidėti nuo pat kūdikystės. Būtų didelė klaida 
pradėti darbas, berengiant prie pirmos išpažinties ir Komunijos. 

Pagaliau apskaitoma, kad vaikas 2000 valandų praleidžia 
bažnyčioje, 8000 val. — mokykloje, o 100000 val. — šeimoje. 
Taigi tėvai dešimtį sykių daugiau turi laiko veikti savo vaikus, 
negu kunigai ir mokytojai. Kunigai rengiasi septynerius metus 
žmonėms mokyti; mokytojai bent ketverius metus seminarijose 
ruošiasi vaikams mokyti, o gimdytojams dažniausiai gana pačios 
prigimties vaikams auklėti. 

Suprantamas daiktas, pirmuoju gyvenimo periodu ganyto- 
jai negali tiesioginiai dažnai susieiti su vaikais, tegali veikti vai- 
kus tarpiškai per gimdytojus; bet užtat neprivalo kunigas pra- 
leisti nė vienos progos, neįspėjęs gimdytojų dėl vaikų auklėjimo. 
To dalyko ganytojai kartais neįvertina, kaip reikiant. Cia kuni- 
gui tenka svarbus uždavinys organizuoti vaikų auklėjimą per 
gimdytojus; jei tai bus praleista, visas tolimesnis jaunuomene be- 
sirūpinimas ne sykį nueis niekais. 


i) Chwala. Seelsorge und Kind. Dūlmen i. W. 1916, pusl. 5. 

Pijus IX vienoje audiencijoje 1878 m. yra pabrėžęs reikalą, 
kad ganytojas ypač atsidėtų jaunuomenei auklėti krikščionybės 
dėsniais ir reikalauja iš jo, kad įsakytų  šeimynų tėvams ir mo- 
tinoms neapleisti savo vaikų tikybos mokymo, kad tos jautrios 
sielos neaugtų, nežinodamos svarbiausių krikščionies priedermių 
ir nebūtų pagautos klaidingų moderninių dėsnių, gadinančių šian- 
dien dorovę. 

Todėl ganytojas turi, susidūręs su tėvais, klausykloje, sa- 
kykloje, privatiniuose pasikalbėjimuose nuolat priminti jiems 
taip svarbią jų pareigą ir padėti jiems tame žodžiu, raštu ir dar- 
bu. Lankydamas parapiją, daug pastebės, kas reiktų taisyti; pil- 
nas meilės bei rimtumo privalo įspėti gimdytojus ir pamokyti, 
jei pastebi klaidas, ar aiškius apsileidimus; turėtų taipgi kunigas 
pasirūpinti, kad kiekvienuose namuose būtų šv. Istorijos, Kate- 
kizmų, „Motinos auklėtojos“ knygelės. 

Didžiausią įtaką šeimoje turi motina. Tai priklauso prie 
moters privalumų, kad ji geriau supranta vaiką, negu vyrai. Be 
to, moterys iš prigimties labiau interesuojasi vaikais, daugiau 
vaikus myli, sumanesnės apseiti su vaikais, kurie, kuo jie jau- 
nesni, tuo jie daugiau reikalingi moters globos... Ir ką motina 
padarys iš savo kūdikio, tai pasiliks ilgiems metams, kaipo 
pagrindas. 

Tėvas dažniausiai užimtas darbais ne namie; jis tegali trum- 
pą laiką praleisti vaikų tarpe; tėvas rečiau tesusiartina su vaikais; 
jis netaip tesupranta vaikus, negali taip gerai permanyti vaiko 
prigimties. Motina yra visuomet su jais, ypač pirmais svarbiau- 
siais auklėjimo metais; motina stovi šeimos viduryje, visa per- 
gyvena drauge su vaikais; todėl jie artimi sau jausmais ir 
mąstymų. 

Motina!) turi vadovauti auklėjimui, tėvas padėti, abudu ro- 
dyti gerą pavyzdį. Vaikai, kurių sąmonė bręsta malonioje ra- 
mybėje, daug laimingesni už tuos, kurie mato žiaurių pykčių, 
biaurių doros nupuolimų... Motinos uždavinys vesti savo vai- 
kus į laikinę ir amžiną laimę. Siandien moters veržiasi politikon, 
visuomenės veikiman. Geriausia politika, tinkamiausias visuome- 


nės darbas, tai vaikų auklėjimas. Per vaikus motinos gali valdyti 


kraštą, kaip karalienės, nes darys įtakos valsčių savivaldybėms, 
valdininkams, seimui, ministerių kabinetui, net prezidentūrai. 

Bėdiniausia motina čia — visagalė! Jos įtaka greit išeina 
už šeimos ribų, veržiasi į tautos gyvenimą ir tolimesnių kartų 
besiplėtojimą. Motina savo rankose turi geriausią medžiagą, 
minkštą, kaip vašką; iš jos gali nulipdyti, kokį tik nori būsimą 
* pilietį; jaunutė kūdikio siela yra „tabula rasa“; motina joje gali 
surašyti savo valią; tiktai turi mokėti vaikus auklėti. 

Daugelis motinų neturi nė mažiausio esminių auklėjimo 
dėsnių supratimo: Vienos laiko vaikų auklėjimą dalyku, kurs sa- 


!) Die Erziehungskunst der Mutter. Volksvereinverlag, M. Gladbach. 
IV Aufl. p. 9, 

vaime įvykstąs; kitos mano, kad viskas atsiekiama pagyrimais, 
papeikimais, dovanomis, pabaudomis.. Bet stebisi, dėl ko tiek 
maža vaisių temato iš savo pasiryžimų. Kartais ir geros valios 
motinos kiekvieną mažiausį prasižengimą peikia, baudžia... Taip 
auklėjimas virsta mechanišku muštravimu. 

Auklėjant negana beprasmių draudimų, įsakymų, pabarimų, 
pabaudų. Auklėdama motina turi atsižvelgti vaiko prigimties, 
aiškiai suprasti vaiko mąstymo, valios ir jausmų kryptį; apsvars- 
tyti broliukų, sesučių, draugų įtaką; turi sekti vaiką prie žaislų, 
ypač santykiuose su kitais, kad suprastų savo vaiko savotišku- 
mą; turi persikelti mintimis savo kūdikystėn, atsiminti, kaip tuo- 
kart ji pati manė, jautė, norėjo, elgėsi panašiuose atsitikimuose. 

Auklėjime motina privalo sužinoti, ką kiti apie tai mano, 
sako; padarytus auklėtojų nurodymus palyginti su savais paty- 
rimais. Kitose kalbose nestinga knygų apie vaikų auklėjimą; 
mūsų kalba, rodos, tėra tik viena kita; jos parašytos žinovų, ku- 
riems rūpėjo patobulinti auklėjimą. Bet pravartu paabejoti, ar 
jos atsiekia savo tokslo; tiesa, jose telpa gražių teorijų, moks- 
liškų išvedžiojimų; tačiau praktikos nurodymų jos maža papras- 
tai teduoda; užtat negali būti lengvai sunaudotos. 

ia kunigas turi ateiti motinoms pagalbon, duoti nurody- 
mų, lengvai įvykdomų taip kilniam tikslui atsiektii Tam nerei- 
kia įvairių įvairiausių teorijų svarstyti, kurios dažnai tarp savęs 
kovoja; tai pedagogikos uždavinys. Bažnytinė pedagogika pri- 
valo duoti motinoms jau gyvenimo nustatytus dėsnius. Tam 
ganytojas turi sunaudoti kvotimus prieš vestuves, moterų reko- 
lekcijas, moterų draugijų susirinkimus... Krikščioniškas vaikų auk- 
lėjimas be susipratusių motinų stačiai yra negalimas. 

Reikia!) įkalbėti motinoms, kad Viešpats paveda joms kū- 
dikį, tardamas: „Imk šitą vaiką ir augink jį man, aš tau užmokė- 
siu“. Nuo motinos pareina, ar turės ji džiaugsmo iš vaikų ši- 
tamę gyvenime ir amžinatvėje. Todėl ar šioks, ar kitoks būtų 
auklėjimo būdas, jo pamatan reikia padėti tikybos mokymas ir 
josios praktikavimas nuo pat kūdikystės. Ištikimas tikybos pil- 
dymas — auklėjimo gerumo mastas. 

„Ji (motina) bus išganyta vaikų gimdymu“?). XX šimtmetį 
galima pavadinti vaikų amžiumi net ir bloga prasme. Siandien 
jau sistemingai kliudomas vaikų gimdymas; metuose padaroma 
maždaug 15 tūkst. abortų; gimusiems kaskart dažniau nebeduo- 
dama motinos pieno; žindukų daugybė miršta, nes negauna tik- 
rojo maisto; kartkartėmis pasitaiko kūdikių pametimas gatvėje; 
tokiems steigiamos net valstybinės vaikų prieglaudos... Dabar 
daugiau, negu kitumet, vaikai gadinami.  Paūgėjusius apsupa da- 
barties pasaulis savo pagundomis, netikrais auklėtojais... 

Vaikus gimdyti moka ir gyvuliai. Gimusiam kūnu, o žuvu- 
siam dvasia galima taikyti Kristaus žodžiai: „Geriau būtų tam 

1) Franco S. J., Praktische Ratschlige žūr Eltern zur christlichen Er- 


ziehung ihrer Kinder, Mainz 1878 m. 
2) I Tim. 2, 15. 

žmogui, kad jis nebūtų gimęs“!). Išganytojas įsakė: „Leiskite 
mažutėlius ir nedrauskite jiems ateiti pas mane, nes tokių dan- 
gaus karalystė“? Reiktų ištikro padaryti mūsų amžių vaikų 
šimtmečiu, bet vien tik gera to žodžio reikšme. Tam tikslui iš- 
mokykime motinas savo kūdikius auklėti dorais žmonėmis, išti- 
kimais Bažnyčios nariais, pavyzdingais vailstybės piliečiais. 

Nuo pat kūdikystės turi motinos mokyti kūdikius maldos, 
tikėjimo tiesų, Dievo ir Bažnyčios įsakymų... Sitas svarbias prie- 
dermes privalo ganytojas padėti motinoms, kaip reikiant, atlikti. 
Pačioms motinoms negalint to padaryti, turi ganytojas pasirū- 
pinti, kad vaikai būtų atiduoti geran vaikų darželin, našlaičiai, 
nustoję motinos, — tinkamon prieglaudon, ar sąžiningon šeimy- 
non auklėti. 


II. Vaiko mokymas maldos. 


Motina privalo būti pirmoji vaikų mokytoja, kuri skaisčias 
jų akis turi kreipti žvaigždžių pasaulin, pilnose pasitikėjimo sielo- 
se žemės įspūdžių apmatus — atausti kito pasaulio gijomis, giedria- 
me prote ir purioje valioje — sodinti nuostabius tikybos daigus. 
Trečiais-ketvirtais amžiaus metais vaikas mielai klausosi apie Die- 
vą, dangiškąjį Tėvą, kūdikėlį Jėzų ir Jojo motiną Mariją. 

Ne sistemingai turi motina veikti, ne diena po dienos, ne 
savaitė po savaitės išeiti su vaikais tam tikrą tikybos mokslo 
skyrių, bet privalo ji turėti nuolat prieš akis svarbų savo užda- 
vinį, su motinos pasišventimu turi jį vykinti, kol atiduos vaiką 
mokyklon su sisiemingu tikybos mokslo dėstymu; net ir tuomet 
ji turi su tikybos mokytoju išvien veikti, kad su pagilintais ir 
prigijusiais tikybos dėsniais bręstantis žmogus eitų pasaulio 
sūkurin. 

Ankstybiausias tikybinis auklėjimas — tai nesąmoningas 
vaikų įpratimas. Vaikas pirma pradeda bet ką daryti, negu mąs- 
tyti. Nuo pat pirmųjų dienų, kai tik vaikas, išplėtęs akis, ima 
dairytis aplink, reikia jį pratinti prie gero, šalinti nuo pikto, ne- 
sakyti vaikas nieko dar neišmanąs; kaip tik vaikas ima kalbėti, 
reikia jis mokyti dangiškos kalbos, pratinti melstis. 

Tarp tikybos praktikų, kurias vaikas po motinos akių turi 
atlikti, pirmą vietą užima malda; jinai yra vienas esminių tikybos 
pasireiškimų. Malda yra pirmoji tikybos praktika. Kol vaikas 
nesimeldžia, tol jis tikybiškai neveiklus. Dėl didelės įtakos, ku- 
rios turi malda žmogaus gyvenimui, svarbiausias auklėjimo tiks- 
las ankstyboje kūdikystėje įkvėpti maldos meilę. 

Jos?) pradžia turėtų siekti motinos krūtinės, kada vaikas 


1) Mat. 26, 24. 

2) Mat. 19, 14. 

3) Fassbinder. Das Glūck des Kindes. Erziehungslehre tūr 
Mūtter und solche die es werden wollen. IV—V Auilage. Freiburg im Breis- 
gau. 1921 m. 151 pusl. į 

taria pirmuosius žodžius. Kai tik vaikas ima kalbėti, telaiko 
motina savo pareiga vaiką mokyti ne tik žemiškos kalbos, bet 
ir dangiškos šnekos — maldos. Pirmieji žodžiai, kuriuos vai- 
kas greta „mama, tete“ išmoksta sakyti, tebūnie saldžlausieji 
Dievo, Jėzaus ir Marijos vardai. 

Motinos turi mokyti vaikučius melstis, kad jie pamėgtų mal- 
dą ir paskiau tinkamai melstųsi. Jei vaikas iš mažens neišmoks 
melstis ir nepamėgs maldos, sunku bus tai bepadaryti vėliau; 
jeigu melstis vaikui pasidarys šventas įprotis, tai veikiausiai pa- 
siliks jis per visą žmogaus gyvenimą. Daug yra žmonių, kurie 
nemėgsta maldos ir nesimeldžia, nes iš mažatvės niekas jų tin- 
kamai neįpratino melstis. 

Vaikai mėgia bučkius, meilės ženklą. Motina kas vakaras, 
einant gultų, privalėtų vaikui duoti pabučiuoti kryželį, ar Nukry- 
žiuotojo paveikslėlį. Vėliau vaikas supras, kam bučiuoja Dievo, 
prikalto prie kryžiaus, net kojas. Vaikai, ypač mergaitės, myli 
papuošalus; reiktų nuo pat kūdikystės pratinti vaikus nešioti ant 
kaklo kryželį, ar kokį medalikėlį. Pagarba, kurią motina rodys 
tiems pašvęstiems dalykams, pratins ir vaikus, juos gerbti. 

Dievota motina, guldydama vaiką lovelėn, žegnoja; tegui ir 
vaikas išsyk kad ir be žodžių, daro kryžiaus ženklą. Paskiau 
motina drauge su vaiku tetaria: „Vardan Dievo, Tėvo ir Sūnaus 
ir Sventosios Dvasios. Amen“. Tai išmokęs, tesipratina vaikas 
vartoti kryžiaus ženklą, ir guldamas ir keldamas, pirm valgant ir 
pavalgius. Valgio proga pravartu pridėti kokį trumpą išsireiški- 
mą, pavyzdžiui: „Dieve! kasdienės mūsų duonos duok mums 
šiandien. Dieve! ačiu Tau už valgį“... 

Nereikia varginti vaikų atminties įvairiomis ilgomis maldo- 
mis. (Gana, kad vaikas persižegnojęs sudės rankas maldai bei 
tars vaikiška kalba keletą žodžių, kuriuos vaikas greit išmoksta. 
Striukučiai posakiai tam labai tinka. Prašymai, dėkojimai rytais. 
vakarais, prie valgio, pasitaikius kokioms nors ypatingoms pro- 
goms, tai pirmos vaikų maldos. Jei motina drauge su vaiku 
dievotai meldžiasi, tai nakalto vaiko siela jaučia tą Dievą, kurs 
yra danguje... 

Veikiai pradės motina mokyti „Tėve mūsų“... Tiesa, tai 
ne vaiko malda; bet privalo vaikas ją mokėti dėl nuolatinio jos 
vartojimo šeimoje ir tikinčiųjų gyvėnime. Nėra ji sunku supras- 
ti, jei motina mokės ją vaikiškai paaiškinti, prisitaikydama prie 
vaiko kalbos. Tam tikslui pati motina turėtų pasiskaityti plates- 
nių katekizmų, Sventosios Istorijos... Tuo būdų geriau galės iš- 
aiškinti kilniausią maldų maldą, tą sutrumpintą Evangeliją... 

„Tėve mūsų, kurs esi danguje“... Cia!) nesunku nuo my- 
limo tėvo prieiti Tą, kurs gyvena danguje, kurs yra tėvo bei 
motinos Tėvas ir visų žmonių Tėvas. „Ir danguje, vaikeli, turi 
Tėvą, kurį privalai daugiau mylėti, negu visa, ką tu čia turi že- 

1) Schūller. Die religiėse Erziehung des Kindes durch die Mutter. 
Dilmen i. W. 1912 p. 11. 

mėje, nes Jisai visa yra davęs: tėvą, motiną, gyvybę, sveikatą, 
valgį, drabužį, pastogę... Dangiškasis Tėvas daugiau gali, negu 
motina, net ir tėvas: Jisai visagalis. Dangiškasis Tėvas gali, jei 
tik panorės, atimti gimdytojus, gyvybę, sveikatą... Bet jis yra 
geras, leidžia darže augti agurkams, sode obuoliams, laukuose 
javams... Jei panorėtų viskas žūtų; nebūtų nei kur begyventi, nei 
ko valgyti, nei kuo apsirėdyti“... 

Taip vaikas supras, kam jis meldžiasi, ko prašo Dievo, to 
galingiausio, geriausio, dangaus ir žemės Tėvo.. Nėra būtino 
reikalo tuojau mokyti vaiką „Viešpaties maldos“ ištisai; bet 1a- 
bai pravartu — dalimis; pasinaudojus kiekviena proga, reikia pa- 
aiškinti tai vieną tai kitą maldos prašymą, žinoma, pradedant 
nuo tų, kurie liečia žmogaus, drauge ir vaiko gyvenimą. Pasi- 
taikius progai, kuri parodo tos, ar kitos „Tėve mūsų“ dalies 
reikalą, reikia pamokyti jos, pridedant jau žinomą įžangą. Tokiais 
atvejais bus suprantamas prašymo turinys ir ilgai pasiliks tin- 
kamas įspūdis. 

Pavyzdžiui, atėjus elgetai, kurs be sveikatos, negali pragy- 
venimui užsidirbti, prašo duonos griežinio, reikia vaikui paaiš- 
kinti, kaip daug yra žmonių, kurie skursta, neturi maisto, dėl 
to reikia maldauti Dievą, kad saugotų nuo skurdo: „Tėve mū- 
sų, kurs esi danguje... Kasdienės mūsų duonos duok mums 
šiandien“. Lietui pūdant javus laukuose, reikia paaiškinti, jog 
taip ilgai esant, gali nebūti visiems ko valgyti; dėl to privalu 
prašyti  Visagalį Dievą  „Kasdienės mūsų duonos duok 
mums“... 

Mokant maldos, reikia pratinti vaiką save nugalėti Anksti 
vaike pasireiškia pikti palinkimai; nepaklusnumas, sauvalumas, 
pyktis, rietenos, kerštas... drumščia vaiko sielą; penktų — šeštų 
metų vaike jau gerokai keroja savimeilė; jis negali geromis aki- 
mis pažvelgti į žaidimo draugą, kurs jam sugadino kokį nors 
žaislą, jį patį neatsargiai parstūmė... Reikia vaiką mokyti pažai- 
das atleisti. 

Dovanoti labai yra sunkus žygis vaikams. Bet kas daryti? 
Motina privalo turėti kantrybės, nors reiktų aiškinti tą pačią 
priedermę net kelias savaites. Kasdien matydama vaiko elgesį, 
motina turėtų imti kaskart naujų pavyzdžių tai tiesai įvaizduoti, 
kad ją tinkamai vaikas suprastų ir giliai įsidėtų širdin, nes noras 
atkeršyti nusikaltusiam glūdi kiekvieno vaiko širdyje; ypač vaikų 
žaidimai duoda visuomet tam progų. 

„Juozelis tave parstūmė, tau padarė nuoskaudą; tai jo kal- 
tė; jis tau kaltas, kol jam dovanosi.. Atsimeni, tada ir tada tu 
pamelavai, nusidėjai Dievui; tai tavo kaltė. Jei tu Juozeliui kal- 
tės nedovanosi, nedovanos tau Dievas kaltės, kurią esi padaręs... 
Nebūk nedoras vaikas, atleisk! klausyk, kaip mes Dievą norime 
permaldauti: „Tėve mūsų, kurs esi danguje... Atleisk mums mti- 
sų kaltes, kaip ir mes atleidžiame savo kaltininkams“. 

Motina gerai žino tas progas, kuriose vaikas nusikalsta; ji 
patiria, kokiose sąlygose priešgina vaikas sako „ne“, liepiant ką 

tėvui, ar motinai; mato, koks žaidimas sukelia vaidų tarp vaikų, 
kuomet kiekvienas nori pastatyti ant savo... Jei motina primena 
vaikui tuos įvykius, tai vaikas lengvai supranta, kas yra pagun- 
da ir kada ji pasitaiko. Motina turi mokyti vaiką pagundos sau- 
gotis, pagundoje susivaldyti; ji privalo pasakyti, jog reikia pa- 
gundos vengti, bet ir Dievo maldauti: „...Nevesk mus į pa- 
gundą“. 

Juo anksčiau pradedame reikalauti vaiko susivaldymo, tuo 
geriau; mažėliai kartais nustebina tėvus savo kilnumu; jie kar- 
tais apsakoja su teisingu pasididžiavimu apie savęs pergalėji- 
mus. Prie pagundų ypač priskaitytinas vaikų smaližavimas. Sve- 
timų vaisių ėmimas tarp vaikų labai paplitęs. Ievos ir Ezavo 
prigimčių — vaikuose daugybė. Reikia prieš tai smarkiai veikti, 

Atsitiko kokia nors apylinkėje nelaimė: gaisras pelenais pa- 
vertė namus, ledai, kruša išklojo rugius, perkūnas nutrenkė 
žmogų... Vis tai labai geros progos išaiškinti vaikui, kas yra 
pikta; tokiais atvejais yra tikęs paraginimas karštai melstis, kad 
gerasis Dievas neleistų panašių smūgių: „Tėve mūsų, kurs esi 
danguje... gelbėk mus nuo pikta“. 

Kai vaikas išmoks ir supras visus „Tėve mūsų“ prašymus 
atskirai, reikia išmokyti visos „Viešpaties maldos“ ištisai ir pra- 
tinti kasdien ją kalbėti. 

Su žiniomis, kaip reikia melstis, privalo būti jungiamas mal- 
dos įprotis. Reguleriai turi būti atliekamos rytmetinės ir vakari- 
nės maldos, prieš valgant ir po valgiu. Tos maldos privalo pa- 
sidaryti gyvenimo paprotys, kad žmogui ligi senatvės nebūtų 
skanus valgis, nepakėlus minties į Dievą, kurs kasdien duoda 
„maisto, kad nebūtų jam ramus miegas, mirties brolis, nepasimeldus. 

Vaikas privalo mokytis pamažėli vis naujos ir naujos mal- 
dos, vienos po kitos. Išmokęs „Tėve mūsų“, privalo kalbėti 
„Sveika Marija“, sveikindamas Dievo ir žmonių motiną; Jai tei- 
singai priklauso tas pasveikinimas, nes Ji geresnė už geriausią 
motiną, šventesnė už visas moteris pasaulyje. Nė vienos mote- 
riškės Dievas taip neišaukštino, kaip Svenčiausią Panelę, nes Ją 
išrinko savo Sūnaus, Jėzaus Kristaus, Motina. Marija gali visa 
išprašyti mums iš Dievo, nes Jį „Sutvėrėjo Motina, Išganytojo 
Motina, Užtarytoja nusidėjėlių...“ 

Vaikas, įrūstinęs tėvą, puola prie motinos, melsdamas jos 
užtarimo; taip pat nusidėję Dievui Tėvui, turime šauktis Motinos: 
„Sventoji Marija, Dievo Motina, melsk už mus nusidėjėlius, da- 
bar ir mūsų mirties valandoje“. Cia motina turėtų pakalbėti vai- 
kui apie „miegą — mirties brolį“; juk nesykį atsitinka, kad žmogus 
sveikas gula ir nebekelia, nes užmiega mirties, amžinuoju miegu; 
tat ypač dažnai pasitaiko mažiems vaikams; juk ketvirtoji žmonių 
dalis miršta lig 7 amžiaus metų. Taip vaikas supras, kam vaka- 
rais reikia melstis, einant gultų. 

Zegnojimasis, Tėve mūsų, Sveika Marija — tai kasdienės 
vaiko maldos. Reikia tačiau netik išmokyti maldų, bet ir pratinti 
dievotai melstis. Nesąmoningas plepėjimas besimeldžiant nekęsti- 

nas; geriau nesimelsti, negu blogai melstis. To bus išvengta, jei 
motina mokys vaiką melstis su sąmone. Tokiu būdu ji apdraus 
vaiką nuo netikro pamaldumo, nes kas iš to, jei vaikas vartoja 
daug maldų, bet kalba vien lūpomis, o širdis toli nuo Dievo. 

Reikia 1) suprasti tai, kas lūpomis tariama; to vaikai pilnai 
niekad neįvykdys; laukti, kol jie visai visa supras, būtų didelė 
klaida. Kas reikalautų visiško maldos žodžių supratimo, tas ne- 
galėtų mokyti „motinos ir tėvo“ vardų, nes vaikas kiaurai nesu- 
pranta gimdytojų reikšmės. Malda yra širdies pakėlimas į Dievą; 
tai vaikas gali padaryti. Jei vaikas taria žodžius ir nekalta širdimi 
kreipias į Dievą, kažin ar jo malda nėra meilesnė Dievui, negu 
apgalvota užaugusio malda, kurs savo žiniomis ne ką kita gali, 
kaip tik mykčioti apie Tą, kurs iš kūdikių ir žindančių burnos 
prirengė tobūlą gyrių *). 

Privalu, kiek galint, suprasti maldos turinį; dėl to reikia tai- 
kytis prie vaiko sielos ir vaiko kalbos; bet ypač reikia dievotai 
melstis. Malda yra pasikalbėjimas su Dievu; todėl reikalinga švenio 
rimtumo, maldos nuotaikos. Vaikas iš pat mažens privalo įgyti 
didelę maldos pagarbą. Nereikia pradėti maldos, kol vaikas visai 
nurimsta. Tam prieš meldžiantis pravartu padaryti atatinkamos 
pastabos, kiekvienu atveju tarti keletą žodžių. Pavyzdžiui: Dabar 
melsimės, elkis dievobaimingai... Dievotai pasimelskime... Atmink, 
jog Dievas klausys, ką tu Jam sakysi.. Pažvelk į Nukryžiuotąjį, 
nes melsimės.., 

Reikia pasirūpinti vaiko sutelkimu; bet ir meldžiantis privalo 
būti ramu, kad niekas negadintų maldos nuotaikos; ypač motina 
neprivalo pati ardyti maldos ramybės savo pastabomis; besidai- 
rymais į šalis tenerodo ji, kad meldžiasi su padalinta siela... Svo- 
lumams išvengti vaiko malda privalo būti trumpa; niekas taip 
nevargina vaiko, kaip ilgos maldos. 

Su nuovargiu eina greta nenoras melstis; jis vaikui atima 
laimės jausmą, kurs turėtų pripildyti vaiko sielą, besimeldžiant 
ir pasimeldus. Nuovargis daro tai, kad vaikas pradeda maldą 
be mažiausio noro melstis; ima jis melstis, svajodamas apie mal- 
dos galą... Tuo tarpu trumputes maldas jis atlieka su noru, atsi- 
dėjęs, dievotai, uoliai... 

Meldžiantis reikia žiūrėti, kad vaikas nesiskubintų, pamažėli 
kalbėtų; vaiko protas, ypač laki jo vaizduotė privalo turėti laiko 
nuskristi pas Tėvą, kurs yra danguje, pasigerėti Dievo namais. 
Toliau, reikia žiūrėti, kad vaikas aiškiai tartų žodžius, nedarkytų 
maldos turinio. Svarbu išlaikyti maldos tonas, kurs skiriasi nuo . 
paprastos kalbos: neprivalu būti nei šauksmo, nei vien šnibždė- 
jimo, nei švepliojimo... 

Maldos dvasiai palaikyti pravartu melstis įvairiomis intenci- 
jomis, kurios sutampa su vaiko žiniomis ir jo reikalais. Įvyko pa- 
vyzdžiui nelaimė, tai gera proga skatinti vaiką pasimelsti karš- 


1) Chwala. Seelsorge und Kind. p. 25. 
2) Mat. 21, 16. 

čiau, pabrėžiant žodžius: „„„Gelbėk mus nuo pikta“. Kai vaikas 
pats ką nors pikta padaro, reikia paraginti atsiprašyti: „.„Atleisk 
mums mūsų kaltes“... Kas nors susirgo, gresia mirtis, reikia pa- 
simelsti už jo ir savo sveikatą: „.„Sv. Marija... melsk už mus, 
nusidėjėlius, dabar“... 

Maldos tekstas turi būti paimtas iš vyskupijoms patvirtinto 
katekizmo, kad vėliau nereikėtų keisti. Vaikas privalo mokėti tam 
tikras maldas; bet, šaly tų nustatytų maldų, reikėtų vaiką pratinti 
melstis be teksto, savais žodžiais pasikalbėti su Dievu. Kai vai- 
kas šnekasi su tėvu, iš jo prašo ko nors, jam dėkoja, tai jis 
nekartoja išmoktų atmintinai žodžių; taip ir su dangiškuoju 
Tėvu privalo įprasti vaikas kalbėti, nevaržomas žinomų maldų 
teksto. 

Yra maldos rūšis, kuri reikalauja geros atminties; todėl mo- 
mento žmonių ji apleidžiama; tai padėkos malda. Vaikų atminties 
silpnumas paaiškina retesnę padėkos maldą vaikuose. Jie gyvena 
dabartim ir artimesne ateitim; dėl to reikalo ir norų maldos per- 
sveria vaikuose padėkos maldą. Ne dėkingumo jausmo stoka, 
bet atgal žiūrinčios atminties trūkumas yra retesnės maldos prie- 
žastis vaikuose. Tat reikia ypač praktikuoti šią maldos rūšį !). 

Po maldos turi būti bent mažas tarpas, kol vaikas puls prie 
kasdienių savo darbų, žaislų... Privalėtų valandėlei pasilikti susi- 
telkimas, jausmas, jog buvo kas tai nepaprasta; su tartu „amen“ 
neturi dingti visa maldos nuotaika... Net gal reikėtų pasimeldus 
Dievui nors trumpais žodžiais padėkoti, kad leidosi su sąvim 
kalbėti; nutarti prie kitos progos vėl dievotai melstis. 

Didelė galybė vaike tai vaizduotė; gyvai besimeldžiantis 
žmogus, kurio maldą vaikas mato, yra tiltas, kurs veda maldon. 
Geriausias todėl ir tikriausias būdas maldos dvasiai ūgdyti, tai 
pačios motinos pavyzdys, kurs per kiaurą dieną, vaikui šviečia 
nuo pat atsibudimo lig užmiegant. 

Nuo kūdikio, kaip nuo fotografijos aparato, nepasislepia 
dievotas rankų sudėjimas; vaike atsimuša, kaip gramofone, mal- 
dingas maldos tonas... kurs jo sieloje kuria tam tikrus įspūdžius. 
Be savo pamaldumo negali motina, kaip reikiant, išauklėti vaiko; 
ji neprivalo sakyti vaikui: „Eik poterių kalbėti“, o turi tarti: „Ei- 
sime melstis“... 

Taip, rodos, galėtų motina išmokyti vaiką dievotai melstis; 
taip apdraustų nuo netikro maldingumo, kuomet vaikas meldžiasi 
švolus, be minties, be supratimo, kada vienaip meldžiasi, kitaip 
elgiasi... Taip išmokytas vaikas melstis augs metais, išmintimi, 
Dievo ir žmonių malone. 

1) Vorwerk, Kindergebet und Kinderpsichologie, II Auflage, 1913 
Schwerin i. Mecklb., 16-27 p.p. 

III. Vaiko mokymas tikėjimo tiesų. 


Racionalistai Rousseau, Basedov'as ir kiti, vadinamieji fi- 
lantropai, nepripažįsta tikybinio vaikų auklėjimo. Kam esą var- 
ginti vaikus tokiais dalykais, kurių jię nesuprantą! Tuo tarpu 
visi krikščionys pedagogai, remdamiesi Šventuoju Senojo ir Nau- 
jojo Įstatymo Raštu !), mano, kad mokymas vaikų tikybos yra 
ne tik galimas, bet ir reikalingas. 

Ištikrųjų, anima naturaliter christiana! Kiekvienas auklėtojas 
gerai žino, kad vaikas parodo nepaprastą supratimą Dievo, kai- 
po dangiškojo Tėvo. Tiesa, nėra tai pilnas supratimas, kokį vai- 
kas įgyja; bet jis nėra klaidingas. Gyvenime niekas nelaukia, kad 
vaikai nuodugniai suprastų daiktus pirmiau, negu pradės apie 
juos su vaikais kalbėtis. 

„Kitaip esant, sako Schė6ber'lis, neprivalėtų motina mokinti 
savo vaiko vaikščioti, kol jis nesupras griūvimo įstatymo, kuriuo 
remiasi vaikščiojimas; privalėtų ir gimtosios kalbos jį tik tuokart 
mokinti, kuomet vaikas išmoks kalbamokslio“. Ir priduria teisin- 
gą priekaištą: „Koksai nenuosaikumas! Tie racionalistai nežino 
pirmųjų mokymo dėsnių, o nori būti mokytojų mokytojais“. 

Herbart'as pataria Sventosios Istorijos vietoje vaikų auklė- 
jime naudotis pasakomis ir žinomais Robinzono Kruzės pasa- 
kojimais 2), Tiesa, kai motina sako vaikams kokią pasaką, jie iš- 
tempę ausis klausosi, žibančiomis akimis žiūri motinai į lūpas. 
Bet dėl ko negalima būtų vaikams pasakoti Sventosios Istorijos 
pasakojimų? Jiems kilnumu juk neprilygsta jokios pasakos, jokie 
Kruzės aprašymai, 

Prieš mokyklos amžių motina neprivalo vaikui duoti siste- 
mingo tikybos mokslo. Vaiko protas silpnai teveikia: bet užtai— 
gyva, laki vaizduotė. Reikia užmegsti ryšį tarp Dievo ir vaiko 
tuo, kad motina svarsto su juo gamtos įvykius ir juos nupiešia, 
kaipo nuostabius Dievo darbus... Taip suartins vaiką su Dievu, 
taip nuties vaike tikėjimo pamatus, 

Nereikia to daryti nuolat, bet pasitaikius progai, vaikui pa- 
klausus, prie vakarinių maldų... Visuomet eiti nuo regimo prie 
neregimo, nuo jaučiamo prie nejaučiamo, nuo atskirų prie ben- 
dro... Toks Dievo priminimas leis vaiko sielon gilias pasitikėji- 
mo, meilės, dėkingumo šaknis. Per dažnus atkartojimus įspūdžiai 
taip sustiprės, kad niekad paskui nebeišdils. 

Visas pasakojimų pasisekimas pareis nuo to, kaip motina 
sugebės suprasti vaiko mąstymo būdą ir prisitaikyti prie jo kal- 
bos. Misijonierius, eidamas skelbti Evangelijos laukiniams, stengia- 
si pažinti žmones, jų kalbą, pažiūras. Užaugusiam, norinčiam skelb- 
ti vaikams tikybą, reikia pažinti vaiko mąstymo būdas, jo kalba... 

1) Tob. I, 10; XIV, 11 Psal. VIII, 3. Eccles. VII. 25. Mat. XIX, 14, 


XXI, 16. Mork. X. 14. Luk. XVIII, 16. 
?) Paul Bauschke. Die Methodik des Katholischen Unterrichts. Breslau, 


1909, p. 5. 

Mes visi žinome, kaip mes esame atpratę vaikiškai jausti, 
galvoti, kalbėti... Reikia taikytis į vaiko sielą ir jo kalbą. Vaikų 
kalbos vartojimas yra tikriausia priemonė tikslui atsiekti. Kokios 
gi vaikų kalbos savybės? Pirmiausia, vaikas teturi maža žodžių. 
Neinteligentas nedaug tevartoja žodžių; vaikas — dar mažiau. 

Vaikas viską sako konkrečiai, ne abstrakčiai; daugiau pa- 
stebi tai, kas įvyksta iš šalies, negu vidaus pergyvenimus. Užuot 
kalbėjęs apie Dievo gerumą, vaikas sako: Dievas mums toks 
geras. Jei nori pasakyti, jog draugas susidrovėjo, sako: jis pasi- 
darė raudonas, jis negalėjo pažvelgti man į akis... Vaikas šneka 
trumpais sakiniais, dažniausiai vien pagrindiniais be šalutinių; 
bevelija vartoti buvusį laiką, negu kitus. 

Vaikui privalo būti nupasakota gyvai, dramatiškai, geriau 
dialogais, tiesiogine kalba, negu netiesiogine... Dalyviai vaikui 
nedaug tesako, pav., baudžianti Dievo ranka; taip pat beveik ir 
genitivus — subiectivus: Dievo namų vietoje geriau vartoti na- 
mai, kuriuose gyvena Dievas. Pasakojant nėra reikalo prisilaikyti 
šv. Istorijos teksto; galima populerizuoti, gyviau pasakyti, aiš- 
kiau išreikšti, . 

Apsakojant apie Dievą, svarbu tam tikras tonas. Pilnas pa- 
garbos nusistebėjimas suteikia pasakojimui to švelnumo, kuris 
įkvepia vaikui Dievo didybės nuojautą ir pikto baimę. Nelygi- 
nant, kaip kokią pasaką, gali motina pasakoti vaikui apie gerąjį 
Dievą, kuris viską sutvėrė. Suprantama, kad pati motina privalo 
mokėti šv. Istoriją, suprasti katekizmą, kad galėtų vaikui tinkamai 
paaiškinti tikybos dalykus. 

Su dideliu !) nusistebėjimu klausosi vaikas, motinai sakant, 
jog prieš daugelį — daugelį metų nieko nėra buvę: nei žmonių, 
nei gyvulių, nei paukščių, nei žuvų, nei medžių, nei žolių, nei 
saulutės, nei mėnulio, nei žvaigždžių. Tik gerasis Dievas tebuvo 
vienas trijuose asmenyse, kaip kad kryžiaus ženklą darydami sa- 
kome: „Vardan Dievo, Tėvo ir Sūnaus ir Šventosios Dvasios“. 

Toji tiesa, kad yra vienas Dievas trijuose asmenyse, vadi- 
nama Švenčiausios Trejybės paslaptimi, nes ji mums slapta. Mes 
to negalime suprasti; jei mes Dievą kiaurai suprastumėm, būtu- 
mėm taip išmintingi, kaip pats Dievas, būtumėm dievai; to ir 
norėti negalima. Šv. Augustino epizodas su vaiku, bandžiūsiusiu 
perpilti jūros vandenis į duobelę smėlyje, čia minėtinas. 

Motina daug išsyk niekad neprivalo pasakoti; kai tik pa- 
mato, kad smalsus klausytojas nuvargo, bent nebegali sutelkti 
dėmesio, turi nustoti. Tada ji lauks tinkamos progos ir toliau 
pasakos... Vaikai nemėgia tamsos; todėl su nemažu pasitenkini- 
mu klausosi vaikas, kaip nyksta tamsybės, visagaliam Dievui ta- 
rus: „tepasidaro šviesa“; kaip ant dangaus pasirodė saulė, mė- 
nulis, žvaigždės, kad šviestų dieną ir naktį; kaip ant žemės, Jam 
liepus, vandens iš visų pusių teka vienon vieton, pasidaro, jū- 


1) Schiiller. Die religiose Erziehung des Kindes durch die Mutter Dūl- 
men i. W. 1912, p. 27 ir t. t. 

ros, ežerai, upės; kaip sausos vietos dengiasi žole, krūmais, vai- 
singais medžiais... 

Kitą sykį motina vėl papasakos apie žuvis, paukščius, gy- 
vulius, kuriuos pats vaikas išvardys: taip vaiko širdin įsmegs 
didelė pagarba Dievo galybei ir išminčiai... Vaikas ims spėlioti, 
ko dar stigo žemėje, ką dar turėjo sutverti visagalis Dievas. Mo- 
tina pasakys, kaip Dievas sutvėrė žmogų. Vaikai lipdo visokias 
lėlytes iš molio. Taip nelyginant, padarė Dievas iš žemės žmo- 
gaus kūną; jis gulėjo negyvas; turėjo, kaip žmogus, akis, o ne- 
matė, — ausis, o negirdėjo, — rankas, o jų nevaldė, — kojas, o 
negalėjo paeiti... Dievas įkvėpė jam dvasią; žmogus atsikėlė, pra- 
regėjo, pragirdo, prašneko... Jis pasidarė gyvas! 

Žmogus gavo iš Dievo sielą; jos negalima regėti, nes ji yra 
dvasia; bet jinai yra žmoguje; kitaip esant, žmogus negyventų. 
Kiekvienas vaikas turi tokią neregimą sielą; dėl to vaikas su- 
pranta, ką motina sako, numano, kas yra pikta, kas gera; dėl to, 
kad turi sielą, gali visako trokšti, viską daryti, net ir pikta. To- 
kiais atvejais, kai žmogus negerai elgiasi, Dievas riistinasi. Die- 
vas yra švenčiausias, myli gera, piktu biaurisi.. Kol gyvas, žmo- 
gus gali Dievo klausyti, ar neklausyti. 

"Bet ateis valanda, kuomet siela, Dievui liepus, apleis kūną 
ir žmogus vėl gulės be gyvybės, miręs. Gal jau vaikas yra ma- 
tęs nabašninką; tai dar lengviau supras šitą dalyką. Kūnas bus 
įkastas žemėn, iš kurios buvo Dievo padarytas, o siela grįš pas 
Dievą, kurs ją buvo davęs. Siela niekad nemirs. Jei gero troško, 
gerai elgėsi, tai Dievas priims ją dangun; ten bus džiaugsmas, 
kurio niekas negali apsakyti, nes nei žmogaus akys neregėjo, 
nei ausys negirdėjo, nei širdis to neatjautė, ką Dievas danguje 
sutaisė tam, kurs jį ant žemės myli. Jei žmogus daug pikta darė, jo 
siela turės eiti pragaran; ten bus kančios, kurios niekad nesibaigs... 

Taip nejučiomis išmokys motina vaiką svarbių tikėjimo 
tiesų, jog Dievas yra vienas trijuose asmenyse, jog Dievas viską 
sutvėrė, jog žmogaus siela nemiršta, jog Dievas yra teisingas — 
už gerus darbus moka dangumi, už piktus baudžia pragaru... 
Gali motina pridėti, jog Dievas viską sutvėrė per šešias dienas, 
o septintąją šventė! todėl ir mes turime šventadienį švęsti, ne- 
dirbdami darbo, melsdamies, eidami bažnyčion; privalome Die- 
vui dėkoti už visa, ką yra gera padaręs. Todėl motina turi atsi- 
dėjusi švęsti su vaikais šventas dienas, paūgėjusius net vestis 
su savim bažnyčion, 1 

Vaikas noromis klausosi pasakojimų apie angelus, Dievo 
pasiuntinius pas žmones. Angelus sutvėrė Dievas labai gražius; 
jų kai kurie norėjo susilyginti su savo Sutvėrėju; Dievui nepa- 
tiko jų pasididžiavimas; dėl to juos nutrėmė pragaran; ten jie 
kenčia ir pilni pavydo nori ten nuvesti žmones. Bet kiekvienam 
žmogui Dievo pristatytas angelas sargas; jis globoja žmogų, kad 
patektų dangun. Vaiko susiinteresavimas ir klausimai duos gali- 
mybės įvaizduoti vaikui artimybę angelo-sargo, kurs nuolat prie 

jo stovi: kuomet tavęs vežimas vos nesuvažinėjo, buvai dide- 
Jiame pavojuje, bet angelas sargas apsaugojo tave nuo nelaimės... 

Kitu atveju apsakys motina vaikui pirmųjų žmonių gyve- 
nimą puikiame sode ir jų nusidėjimą Dievui; kaip jie, sugundyti 
piktosios dvasios, nepaklausė Dievo ir paragavo uždrausto vai- 
siaus; kaip jie norėjo pasislėpti nuo Dievo. Bet kur pasislėps nuo 
To, kurs viską mato ir viską žino; elgėsi jie, kaip vaikai, kuriems 
širdis plaka, kuomet padaro ką nors pikta ir girdi ateinant mo- 
tiną. Kiek pasigailėjimo jaučia vaikas, išgirdęs, kaip Dievas nu- 
baudė neklaužadas žmones, kaip išvarė iš Rojaus, kuriame nieko 
nestigo.. Po to žemėje, prakaituodami turėjo darbuotis, kad ga- 
lėtų gyventi... 

Skurdus buvo žmonių gyvenimas. Be prietaisų rankomis tu- 
rėjo purinti kietą žemę, kad ji neaugintų usnių ir svėrių; turėjo 
„dangstytis žvėrių kailiais, urve ieškoti prieglaudos nuo šaltų vėjų; 
turėjo patirti sunkių ligų ir po pilno vargų gyvenimo mirti, ne- 
tekti dangaus. Ir tolimesni žmonės, iš Rojaus ištremtųjų tėvų 
vaikai, privalė sunkiai darbuotis, vargus ir ligas kentėti, pagaliaus 
mirti... Visa to nebūtų reikėję patirti žmonėms, jei pirmieji tėvai 
Rojuje būtų Dievo klausę, nebūtų Jam nusidėję... 

Tokiais apsakojimais mokinamas vaikas jausti nelaimę, kurią 
pirmųjų tėvų nuodėmė užtraukė visiems žmonėms, suprasti, kad 
mes visi turime tą bausme kęsti. Tas taip svarbu tolimesniam 
vaiko gyvenimui, kad jis įsidėmi, jog darbas yra šventas reikalas 
sau palaikyti. Jei niekas nedirbtų, nebūtų ko valgyti; verkia duona, 
veltui valgoma; kiekvienas privalo dirbti, ką gali; vaikai turi pa- 
„dėti gimdytojams darbe. (Gerai tam vaikui, kurį motina iš pat 
mažens pratina darban; jis patirs, jog tvarkus darbas ne tik Dievo 
bausmė, bet ir palaima... 

Didelės buvo bausmės, kurios ištiko nusidėjusius žmones; 

"bet didžiausia buvo ta, kad Viešpats Dievas turėjo uždaryti 
dangų... Pirmieji žmonės gailėjosi savo kaltės. Gailestingas Dievas 
nutarė siųsti žemėn vienatijį savo Sūnų, kad sutaikytų žmones 
su Dievu, kad vėl atidarytų jiems dangaus vartus... Ilgai dūsavo 
pirmieji žmonės, laukdami tarpininko; bet veltui; jie nesulaukė 
Dievo Sūnaus ateinant; net jų vaikai Jojo nesulaukė. Kelis tūks- 
tančius metų Jaukė žmonės, kol pagaliau atėjo Išgelbėtojas, kurs 
turėjo paliuosuoti žmones nuo nuodėmės... 
Kaip sužavėtas, klausosi vaikas pasakojimų apie Kristaus 
„gimimą; ypač jam įdomus kūdikėlis Jėzus, gulintis prakartėje; 
visam gyvenimui pasilieka stiprus įspūdis, jei motina savo žo- 
džius paįvairina kokiu nors kūdikėlio Jėzaus paveikslėliu. Kieta- 
širdžių betlejiečių pasielgimas, Kristaus gimimas kūtėje, angelų 
džiaugsmas, piemenėlių pagarba, išminčių apsilankymas... daro 
kaskart kitokius įspūdžius vaikui. Dar labiau susijaudina vaikas, 
išgirdęs apie nuožmų karalių Erodą, nekaltų bernelių žudymą, 
Kristaus Egiptan bėgimą, grįžimą Nazaretan ir paprastą čia gy- 
venimą, kaip dailidės vaiko... 


Priešm. vaikų. aukl., 2 

Dar įvairesnis viešasis Kristaus gyvenimas. Gausi žvejonė, 
stebuklingas duonos paskalsinimas, ligonių gydymas, aklųjų regė- 
jimas, kurtinių girdėjimas, nebylių kalbėjimas, numirėlių iš mir- 
ties prisikėlimas... tai gražiausios scenos, kurias motina privalo 
pakarčiui rodyti vaikui. Taip nupieš ji kilnų paveikslą Dieviškojo 
stebukladario, kurs ėjo per Žydų žemę, gera darydamas visiems. 
Ji papasakos, kaip Jis mylėjo žmones, ypač nekaltus vaikus, kaip 
minios iš toli ėjo, kad Jį pamatytų, Jo pasiklausytų, kuomet Jis 
mokė, kaip žmonės privalo gyventi, kad susitaikytų su Dievu... 

Pamažėli pasakys motina, kaip ėmė Kristaus nekęsti Rašto 
mokytojai — veidmainiai; jie lig tol mokė žmones; dabar jų nie- 
kas nebeklausė; pamatė, kad Kristus — galingesnis, šventesnis, 
negu anie mokytojai, kurie skelbė savus prasimanymus... Toliau 
parodys, kaip tie pavydūs žydų mokytojai sukurstė minią prieš 
Kristų, kaip nepastovūs žmonės už meilę atsimokėjo šauksmu: 
„prikalk Jį prie kryžiaus!“.. Judo išdavimas, Kristaus suėmimas, 
nuplakimas, erškėčiais vainikavimas, kruvina kančia ir mirtis ant 
kryžiaus — tai momentai, kurie jaudina jautrią vaiko širdį, kurie 
moko vaiką Kristų mylėti... 

Džiaugiasi vaikas išgirdęs, kad Kristus atsikėlė iš mirties, 
įžengė dangun, kad atsisveikino su savo sekėjais, sakydamas: 
„Mano Tėvo namuose daug buveinių... Aš einu jums vietos pri- 
rengti. Kuomet aš būsiu nuėjęs ir prirengęs jums vietos, vėl 
ateisiu ir pasiimsiu jus pas save, kad kur aš esu, ten ir jūs bū- 
tumėt“. Taip, Jis ateis gyvųjų ir mirusiųjų teisti. Motina papasa- 
kos apie teismą, kuriame Kristus nedorus žmones pasmerks pra- 
garan, gerus pasiims į dangų... 

Motina pamokys, kad Kristus pas Dievą prirengs vietą vien 
geriems žmonėms, kurie Dievą myli; dažnai minės jam, kaip 
sunku geram būti, visados daryti, ko Kristus nori; kaip kartais 
tvirti nutarimai prie mažiausios sunkenybės nyksta, it muilo 
burbulai. Mes negalėtumėm būti geri, jei Kristus nepadėtų. Jis 
žinojo, kaip mes silpni; todėl, žengdamąs į dangų, savo vietoje 
paliko kunigus, kad jie mus ragintų gerais būti, kad nusikaltu- 
siems atleistų nuodėmes, kad žmonėms teiktų Dievo malonės !); 
jiems stiprinti atsiuntė Sv. Dvasią. 

Taip tatai lyg pasakomis švent. Istorijos pasakojimais gali 
motina išmokyti vaiką svarbiausių tikėjimo tiesų. Paskui galės 
atmintinai mokyti keturių tiesų, kurių nežinodamas niekas negali 
būt išganytas; čia svarbu jau suprastas tiesas įspausti atmintin 
katekizmo žodžiais. (Gana bus kas savaitė vieną tiesą kalbėti su 
vaiku ir leisti jam pačiam kalbėti, surišant sn jau mokama tiesa, 
kol vaikas išmoks visas keturias atmintinai... Vėliau pradės mo- 
kyti „Tikiu į Dievą Tėvą“; šitų tiesų supratimas nebesudarys di- 
delių sunkumų, nes beveik visos jau bus žinomos iš švent. Is- 
torijos pasakojimų. 


A 1) Jaskulski. O wychowaniu. Nauki dla matek chrzešcijafskich, Poznan 
1 m. 

Prie šv. Istorijos ir katekizmo turėtų būti sunaudoti Baž- 
nyčios metai. Tai labai gera proga pakartoti girdėtiems pasa- 
kojimams, nes sisteminių atkartojimų tame vaikų amžiuje nereikė- 
tų daryti Advente reikėtų pasakoti apie Kristaus laukimą; per 
Kalėdas priminti, net gal ir parodyti Kristų gimusį, gulintį ėdžio- 
se; bet čia reikia duoti tikrą supratimą; nesakyt, jog tai Dievo 
Sūnus, bet, Dievo Sūnaus, kūdikėlio Jėzaus... paveikslas. Gavė- 
nioje atkartoti Kristaus kančią, didžiajame penktadienyje — mir- 
tį ant kryžiaus, Velykose — atsikėlimą iš mirties, Sekminėse — 
šv. .Dvasios atsiuntimą... 

Neprivalo praeiti nė viena šventė, kad motina nepaaiškintų 
jos prasmės. Be to, tikėjimo tiesoms įvaizduoii, reikėtų naudo- 
tis kiekviena tinkama proga. Einame pro kryžių, reikia tad pa- 
pasakoti, kaip Kristus per mirtį ant kržžiaus atidarė mums užda- 
rytą dangų; kas nors mirė, gera proga pasakyti apie teismą, skais- 
tyklą, dangų, pragarą; einant pro kapus, aiškinti sielos nemirtin- 
gumą; nors kūnas pūva žemėje, tačiau kelsis pasaulio gale... 

Taip tad galima sunaudoti vaiko palinkimą klausyti pasakų 
ir nušviesti visas svarbiausias tikėjimo tiesas, vartojant šv. Isto- 
riją; kartais gal praverstų sunaudoti net legendas!) apie Kristų. 
Norint daugiau vaiką sudominti, galime duoti jam pačiam atpa- 
sakoti, ką jis jau buvo girdėjęs... Taip vaikas be vargo, beveik 
nejučiomis, išmoks iš motinos tikėjimo tiesų ir bus jam jos ga- 
na suprantamos. 


IV. Vaiko mokymas įsakymų. 


Bendrai priimtas yra dėsnis, jog kūdikių auklėjimas turi 
prasidėti nuo jų gimimo dienos. Bet skiriasi nuomonės apie 
auklėjimo būdą. Yra net išauklėtų motinų, kurios sąžiningai nori 
atlikti savo priedermes ir mano, jog vaikų auklėjimas reikia tvar- 
kyti labai energingai, kad, pirmiems amžiaus metams pasibaigus, 
vaikai pripažintų neribotą motinos autoritetą. 

Taip, jų nuomone, įvyksiąs absoliutus vaikų paklusnumas; 
jei tai pasiseksią įvykdyti, auklėjimo griežtumas galima būsią 
šušvelninti. Bet pirmieji drausmės įspūdžiai vaikų sieloje būsią 
taip stiprūs, kad motinos privengimas, net ir baimė būsianti ant 
visados įskiepyta vaikui. Kitos motinos tokiam auklėjimui ski- 
ria bent trejus metus; bet ir jos norėtų per tą laiką visai suval- 
dyti vaiką. 

Negalima sutikti nei su viena, nei su antra nuomone. Abi- 
dvi pažiūros išvedamos iš to įsitikinimo, kad vaiko valia privalo 
būti perlaužta pirmuose savo pasireiškimuose. Betgi auklėjimo 
uždavinys yra visai kitas; jis neprivalo daryti pergalės vaiko va- 
liai; jisai turi ją gerbti, kaip asmenybės pasireiškimą, rūpestingai 
ją lavinti, stumti geran. Ypatingai blogai veikia perdidelis griež- 
tumas tikybos dalykuose; tikybos dėsnių neįdiegiama prievarta, 
nė šaltu rimtumu, bet kantria meile. 


i!) Selma Lagerloef, kan. Aleknos vertimas. 


Visos motinos nori turėti gerus ir paklusnius vaikus, bet 
šito reikia siekti ne vaikų pavergimu, o sąmoniningu vadovavimu 
ir jų savybės plėtojimu; auklėjime privalu atsisakyti nuo perga- 
lės. Kūdikis — ne koks daiktas, kuris galima vartoti sulig už- 
mačiomis; tai ne molis, iš kurio galima lipdyti ką norint; tai ma- 
žas savaimingas sutvėrimas; ir mes privalome su juo elgtis, atsi- 
žiūrėdami jo savybių. 

Bendrai sakant, reikia veikti vaiko valion; statyti jam ko- 
kius nors reikalavimus privalu ne tiek su griežiumu, kiek su 
meile. Meilė įkvepia vaikui pasitikėjimą, kurs leidžia skaityti jo 
sieloje, suprasti jo norų ir elgesio motyvus, nurodo mastą tei- 
singai matuoti vaiko sielos ūgiui. Toks auklėjimas neribojamas 
vieneriais — trejais metais; jis turi tęstis visą kūdikystę, vaikystę 
ir jaunystę !). 

Tame auklėjime nieko nėra iš anksto nuspręsta. Pirmas 
auklėjimo uždavinys — įsigyti vaiko pasitikėjimą. Tik taip išauk- 
lės asmenį, tinkamą ne tiktai kitiems, bet ir patenkintą savimi. 
Kuomet kalbame apie auklėjimo būdą šitam tikslui pasiekti, tu- 
rime galvoje veikimą visų vaiko palinkimų. Vaikas privalo būti 
paklusnus, kuklus, teisingas, blaivus... 

-Bet norint gauti gausesnių auklėjimo vaisių, reikia iš visų 
norimų savybių pasirinkti svarbiausias ir joms ypač atsidėti. 
Visko iš syk neatsieksi; rūpestis viską padaryti sklaido jėgas. 
Kas auklėjime yra svarbiausia, tai ir siektina; į tai pirmiausia 
privalu kreipti akis ir skiepyti vaike. Viena svarbiausių ypatybių 
auklėjime — tai paklusnumas; juo remiasi visas auklėjimas. Pa- 
klusnumas yra pirmoji dorybė, kurios turime vaiką išmokyti. 

Suprantamas daiktas, jog pirmais kūdikystės metais negali 
būti kalbos apie sąmoningą paklusnumą, nes dar stinga sąmo- 
ningos valios. Sunku nustatyti metai, kada pasireiškia sąmonin- 
gas veikimas; visgi valia pirmiau reiškiasi, negu sąmonė. Todėl 
motina nuo pat ankstyvos kūdikystės suks piktus vaiko palin- 
kimus į geras vėžes. Kai tik vaikas pradės suprasti motinos 
įsakymus, ims reikalauti jų vykdymo. 

Kitaip sakant, motina reikalaus iš vaiko paklusnumo, kiek 
galint anksčiau. Gyvenime, kame vaikas turi viena daryti, kito 
saugotis, kame jam stinga tinkamo supratimo, reikia vaikui duoti 
tam tikrų įsakymų, draudimų. Vaikas išsyk gauna pripuolamai 
motinos įsakymų, kuriuos turi tinkamai įvykdyti. Motinos įsa- 
mai, visuomet vykdomi, ves vaiką prie to įsitikinimo, kad moti- 
nos reikia visados klausyti. 

Drauge turi vaikas suprasti, kad motina neprivalo niekad 
jo klausyti. Būtų labai negera, jei vaikas, motinai pataikaujant 
jo norams, įsitikintų, galįs motinai įsakinėti. Taip būtų pakirs- 
tos šaknys jo paklusnumui ir vaikas pasidarytų mažas namų ne- 


1) Knyga o rebenkie: Kollektivnyj trud specialistov po voprosam vos- 
pitanija dietej i uchoda za nimi. Cast II. Vospitanie rebenka, Moskva 1912 
m. pusl. 60. 

vidonas. Nesykį !) atsiliepia tėvas: „Duok vaikui, ko nori, nutils, 
nes tokio rėksmo niekas neišturės“...  Neišmintingas tai pasaky- 
mas: kaip galima duoti vaikui visa, ko panorės? Juk peilio ne- 
duosi rankosna, nes susižeis! Vaikas, nors mažas ir negudrus, 
tačiau moka reikalauti, mėgina įgyti pergalės ant motinos... 

Tokį užsispyrimą, tą vaiko savimeilę reikia sutvarkyti kar- 
tais dar lopšyje. Motina pastebės, kad vaikas verksmu nori ką 
gauti, nežiūrės ašarų. Pavyzdžiui, vaikas reikalaus valgyti; motina 
žino, kad jam gana; tegu neduos daugiau. Vaikas klyks; leisti 
verkti. Nes, jei duos dėl to, kad verkia, vaikas prie kitos pro- 
gos dar daugiau rėks, ir motina bus jo vergė. Ne viena motina, 
tartum drovėdamosi savo silpnumo, sako rėksniui: „Ne, neduo- 
siu tau, nes — nemandagus; gausi, jei nutilsi“.. Koksai nesu- 
pratimas! To vaikas ir norėjo; pats būtų nustojęs zirzti, gal net 
Atsioų pradėjęs zvembti, jei būtų žinojęs, kad motina įvykdys 
jo valią. j 

Įprantant panašiais atsitikimais vienodai klausyti, vaikas pri- 
eina bendrą įsakymo supratimą. Tuomet motina turi prie atski- 
rų atsitikimų savo įsakymus apibendrinti. Atskirais atvejais, sa- 
kydama vaikui: „Prieštarauti neleista... ginčytis draudžiama... rei- 
kia daryti, ką sako tėvas ar motina...“ ji privalo pridėti, kad yra 
Dievo įsakymas: „Gerbk savo tėvą ir motiną“.  Pamažėli vaikas 
išmoks atspėti motinos valią, jai nėsant, vykdyti ją be tiesiogi- 
nės priežiūros, kol pagaliau nusistatys linksmai pasiduoti Vieš- 
paties valiai. 

Ar auklėjimas paklusnume pasiseks, pareis nuo to, kiek 
mokės motina savo įsakymams priduoti svarbos, kiek pati ne- 
griaus jų savo pavyzdžiu: „Tėvų darbai, sako šv. Jonas Auk- 
saburnis, yra knygos, iš kurių vaikai mokosi“. Vaikuose ypač 
žymus yra noras sekti kitus. Akių įspūdžiai yra stipresni negu 
ausų; todėl vaikas turi matyti, kad seneliai gerbiami. Čia mi- 
nėtinas priežodis: „Kaip gerbsi tėvelius savo, taip — tave vai- 
keliai tavo“. 

Tarp vaikų nesykį pasitaiko pykčių, barnių, peštynių, muš- 
tynių... Čia gera proga pasakyti apie Dievo įsakymą: „Nežu- 
dyk“. Bet ne viena motina pavyzdžiu griauna savo žodžius. Pa- 
grius vaikas, užsigaus į kėdę; motina plaka žemę, daužo kedę, 
net liepia vaikui pačiam bausti kaltą, mušti. Vaikas susikivirčijo 
su draugu, verkdamas skundžiasi motinai; ji ramina vaiką, grą- 
sindama priešui kumščiu, žadėdama jam atkeršyti, jį nubausti, 
primušti.. Taip įskiepijama vaikui mintis apie mušimą, ne apie 
dovanojimą. Tokiais atvejais pravartu papasakoti Kristaus įsa- 
kymą dovanoti priešams, kilnų Jo dovanojimo pavyzdį, mirštant 
ant kryžiaus. 

Vaikai mėgia imstyti, ką pamatę. Motina šiandien pasakys: 
Tu neprivalai broliukui atimti žaislo, nes tai yra jo daiktas... Ry- 


1) Jaskulski. O wychowaniu, Nauki dla matek chrzescijanskich. Poz- 
nan 1909 m. 227 pusl. 

toj tars: Neimk nuo svetimos obelies obuolio, mes tai ne tavo... 
Pagaliau pasakys: „Nevok“, nes taip Dievas įsakė. Mato pas 
vaiką kokį nors daiktą, kurio pati nedavė, paklausti, kur yra ga- 
vęs, liepti atiduoti atgal. Bet ir pati motina privalo saugoti vai- 
ką nuo pagundų: nelaikyti saldainių atviroje spintoje; labiausia 
neįsakyti vaikui imti svetimų daiktų... Nevienas užaugęs dejuoja 
kalėjime: „Jei motina, pirmą vagystę padarius, biitų įspėjusi, nu- 
baudusi, tai būčiau buvęs žmogus“... Kas įpranta, paskui nė 
bausmės tam nieko nepadeda. 

Vaikas, matydamas ir motiną darant, kaip sako, jaučia, kad 
tie įsakymai ir motinai privalomi, kad ji tokiuose atvejuose yra 
vyriausios Valdžios atstovė, Dievo pavaduotoja: Taip Dievas no- 
ri, taip Dievas įsako... Tų įsakymų skaičius auga kasdien ir tik 
vėliau tvarkiame mokyme gauna tam tikrą sistemą dešimties 
Dievo ir penkių Bažnyčios įsakymų pavidale. Kas syk auga ir 
vaiko gabumai bendrus įsakymus pritaikyti atskiriems įvykiams, 
kuriuose įsakymai ir sauvalia stovi priešpriešiais. 

Greta Dievo ir Bažnyčios įsakymų motina duos visados 
dar ypatingų, dienos atsitikimams tinkamų liepimų, vykdytinų 
kasdieniniame gyvenime. Tai liečia punktualumą, tvarką, švarą... 
Jie turi svarbos vieną sykį, kartais ilgesniam laikui, ilgiausia 
lig vaiko savarankiškumo. (Grynai žmonių liepimai, kurie išeina 
iš motinos, nevisumet esti be priekaišto. Motinos liepimai ne- 
privalo prieš ntis Dievo ir Bažnyčios įsakymams. Yra įsakymai: 
„Nekalbėk netiesos“. Tuo tarpu, atėjus nepageidaujamam svečiui, 
motina liepia vaikui: „Pasakyk, kad manęs nėra namie“, 

Neprivalo motinos!) liepimai prieštarauti tiems, kurie drau- 
ge darbuojasi vaikų auklėjime. Gera motina bevelija išsižadėti 
savos valios, kad tik įkvėptų paklusnumą tėvui, kunigui... Nie- 
kas taip negadina vaikų, kaip toji aplinkybė, kad kiekvienas auk- 
lėtojas savotiškai elgiasi. Vaikas privalo žinoti, kad gimdytojai 
išvien veikia. Motina turi žiūrėti, kad vaikas būtų paklusnus ir 
tėvui; vaikas turi matyti tėve šeimos galvą, prieš kurią kartais ir 
motina privalo nusilenkti. Tiesa, kartais motina gali vaiko ne- 
paklusnumą nuo tėvo slėpti, bet neatsikartojantį Jaunose die- 
nose motina dažniau įsakinėja, negu tėvas; bet, kuomet motinos 
įsakymai virsta pageidavimais, tėvas dar duoda įsakymų; tuo- 
kart motina turi tarpininkauti tarp tėvo ir vaiko: gal nesykį slap- 
čia kalbės tėvui apie nuolaidūmą, pasišiaušusiam vaikui įkalbi- 
nės paklusnumo priedermę. 

Taip pat privalo motina įkvėpti vaikui paklusnumą kunigui, 
dvasios tėvui, kiek tai liečia pastoraciją. Geriausiai tai padarys, 
jei pati rodys paklusnumo pavyzdį šeimoje. Nereikia vaikui sa- 
kyti: „Klausyk kunigo!“, bet: „Mes visi klausome dvasiškojo mū- 
sų tėvo“. Vaikas pamažėli turi suprasti, kad kunigas ne asmens 
motyvais įsako, bet kaip atstovas vyriausios auklėjimo įstaigos- 


1) Fassbinder. Das Gliick des Kindes, Freiburg im Br. 1921 m. p. 136ir t. 


2 gi 


Bažnyčios, kuri per paklusnumą veda žmones prie Dievo. Vai- 
kas ir motina turi su padėka klausyti kunigo, nerodyti, lyg kad 
kunigas jiems turėtų būt dėkingas už jų paklusnumą. 

Jei taip vaikas bus lavinamas paklusnume artimiausiems 
autoritetams, vėliau noroms nusilenks ir prieš kitus, kurių klau- 
syti bus pareiga: valsčiaus valdybą, valstybės valdžią... Ne ver- 
giškai klausys, kaip įbaugintas žmogus, bet su pakelta galva, 
kaip laisvas pilietis; savo paklusnume nematys nieko žemi- 
nančio, nes už vyriausybės asmens matys Viešpaties autoritetą, 
supras Apaštalo žodžius: „Kiekvienas tepasiduodie aukštesnio- 
sioms vyresnybėms; nes nėra valdžios, kaip tik iš Dievo... Taigi, 
kas priešinas valdžiai, tas priešinasi Dievo sųutvarkymui“...!) 

Išmokyti paklusnumo — nelengvas darbas. Ir sau motina 
neturi prieštarauti; neprivalo šiandien įsakyti to, ką vakar drau- 
dė; neleista dešimtį kartų sakyti „ne“, o paskum „taip“. Motinos 
nusistatymas turi būti vienodas visuomet. Kitaip elgiantis vaikas 
neturės nuovokos, kas gera, kas pikta; manys, kad motina va- 
dovaujasi vien užmačiomis, ne kokiais nors pastoviais dėsniais. 

Įsakymų privalo būti neperdaug; juo labiau vaikas suvar- 
žytas įsakymais, juo daugiau pavojaus juos peržengti. Reikia 
žiūrėti, kad pagundų skaičius nepaklausyti būtų neperdidelis. 
Kiekvienas įsakymo sųlaužymas silpnina valią. Negalima vaiko 
persekioti kiekviename jo žingsnyje, nuolat sakyti: „Eik deši- 
nėj! Stovėk iš kairės! Neatsilik! Bėk pirma! Žiūrėk priešais! Ne- 
sidairyk į šalis!.,“ - 

Tarp tų dviejų klausimų, ką vaikas privalo daryti, ko sau- 
gotis, turi būti paliktas laisvės tarpas; jo be reikalo nereikėtų 
siaurinti. Net, vaikui augant, reikia didinti laisvės sritis sulig jo 
pažanga. Tegu vaikas per mažą nuostolį mokysis atsargumo, 
gudrybės... Tai turės galimumo pats save auklėti. i 

Neduoti niekad įsakymo neapgalvoto, kad, vaikui pasiprie- 
šinus, nereikėtų atšaukti, kaipo sunkaus, ar neišmintingo, bet 
ypač nereikalauti nieko negalimo, kas neatatinka vaiko jėgų ar 
prigimties; reikalavimai turi atatikti kaip vaiko sielos, taip ir kū- 
no savybes. Vaikai negali ramūs ilgai sėdėti, melstis, ištisomis 
valandomis mokytis, rankų darbo dirbti... 

Kiekvienas įsakymas turi būti aiškus, kad nebūtų nesusi- 
pratimų; vaikas privalo žinoti, ką jis turi daryti, ko ne; niekad 
neprivalo sakyti: „Aš maniau“. Mažiems vaikams nėra reikalo 
įsakymų pamatuoti; nes taip sužadinamas noras prieštarauti; 
jiems turi užtekti, kad to motina nori; pirma reikia įsakyti pa- 
klusnumą, tik vėliau bus tikslus veikimas proto ir valios. 

Ilgainiui įsakymų svarba didėja; tenka savo įsakymus pa- 
matuoti, net išklausyti priešingų nuomonių; primestas paklus- 
numas prieš kitokius įsitikinimus neugdo paklusnumo dorybės. 
Jei paaugusiam vaikui stinga tikslaus duodamų įsakymų supra- 
timo, tai laisvės dienose, kada nesulaikys jo drausmė, padarys 


) Rom, 13, 1—3. 

sulig tariamu geresniu supratimu. Su paaugusiu vaiku pravers 
aptarti kokį nors svarbesnį dalyką pirma, negu bus įsakyta; bet 
vaikas neturi abejoti, kad motinai priklauso galutinas sprendi- 
mas. Augant vaikui, reikia duoti kaskart daugiau argumentų, 
kol miotinos įsakymai pamažėli pavirs patarimais. 

Nepatariama prie įsakymų pridėti grąsinimų. Grąsinimas 
pakiša vaikui mintį, kad galimas įsakymo nevykdymas; todėl gali 
sukelti užsispyrimą. Vaikas privalo be atodairos ir noromis klau- 
syti; sąlyginis paklusnumas neturi aukštesnės vertės, o su prieš- 
taravimu yra per daug abejotinos vertės. Bet kas daryti, kad vai- 
kas linksmai klausytų? Kas ypač tuokart darytina, kada vaikas 
įsakymų neklauso? Tie klausimai nėra svetimi nė vienai motinai. 

Prie linksmo paklusnumo pratinasi vaikas, jei motinos valia 
vadovaujama proto ir meilės, kurią pažįsta iš motinos džiaugsmo 
dėl vaiko paklusnumo. Jei vaikas motinos įsakymų klauso, ji pri- 
valo rodyti savo pasitenkinimą lūpų šypsena, balso tonu. Tas 
motinos džiaugsmas turi reikštis nepaprastos meilės apraiškomis; 
jose vaikas nematys atlyginimo sau už paklusnumą; bet, matyda- 
mas motinos pasitenkinimą, pats džiaugsis klausydamas. 

Jei vaikas neklauso, reikia rodyti nuliūdimą ne dėl įžeisto 
motinos asmens, bet dėl įvykusio pikto. Motinos nuliūdimas dėl 
vaiko nepaklusnumo rodo, kad vaiko geras jai guli ant širdies. 
Nuliūdimas dar sekmingesnis, jei sulaikomos ypatingos meilės 
apraiškos. Motinos meilė nesugedusiam vaikui yra gyvenimo rei- 
kalas; jis negali nusiraminti, kol motina dovanos ir grąžins laimės 
teikiančią meilę. 

Vaikas ypač jautrus ir dėkingas tiems, kurie leidžia džiaugsmo 
spinduliui šviesti jo sieloje. Tad lengvai reikia dovanoti ir priimti 
vaiko pasižadėjimą taisytis su aiškiais džiaugsmo ženklais, bet 
privalu žiūrėti, ar vaiko gailestis ir pasižadėjimas atviras, ar ne 
veidmainystė: atvėrė vaikui burną žadėtis. Vaiko valiai stiprinti 
prieš pagundas vartotinos šitokios priemonės: įspėjimai, pripaži- 
nimai, net bausmės. 

Įspėjimų gausiai duoda kiekviena motina; tai palieka jos teise 
lig vėlybesnių amžiaus metų; jie veikia net ir didelį vaiką, kurs 
juos priima su šypsena. Tuos įspėjimus reikia duoti ne bendrais 
žodžiais ir tolimiems laikams. Retai tepaveiks vaiką, jei motina 
sakys: „Būk visuomet geras! Saugokis pikta!“... Tokie bendri po- 
sakiai praskamba be įspūdžio. Įspėjimas turi būti duotas prieš 
pat pavojų ir iš vaikų aplinkumos... 

Jei vaikas įspėjamas prieš nuodėmę, negalima sakyti apie 
nusidėjimus bendrai, net kuriuos padaro kiti, užaugę žmonės, bet 
reikia minėti nuodėmės, kurios kyla iš jo palinkimų, kurios jam 
pačiam gręsia. Prieš vakarines maldas geras įspėjimas yra šitoks: 
„Melskis atsidėjęs, nes Dievas tavęs klauso“. Dievas, kuriam vai- 
kas melsis, yra nematomas. Dėl to reikia statyti tiltas, kuriuo 
pereitų iš regimo pasaulio į neregimą. Gera pastaba: „Tavo malda 
greičiau nuskris pas Dievą, negu orlaivis“... 

Sekmingiau už įspėjimą veikia vaiko valią nuopelno viltis 
ir bausmės baimė. Pats Dievas yra pažadėjęs atlyginimą ir pa- 
grasinęs bausme čia ir amžinatvėje. Taip darė atsižvelgęs į silpną 
žmogaus prigimtį. Galutinis paklusnumo motyvas turėtų būti 
meilė motinos. Bet gali būti artimesnis motyvas koks nors atly- 
ginimas, pripažinimas iš motinos pusės. Todėl nereikia šykščiai 
būti vaiko pagyrimuose už kokį nors žymesnį pasielgimą; bet 
ilgainiui žodžiais pripažinimas turėtų mažėti, pagaliau visai liautis. 

Už tam tikrus laisvus pasiryžimus galima pažadėti atlygi- 
nimą, bet ne už doros priedermių atlikimą. Negalima sakyti: „Jei 
tu sakysi tiesą, jei tu dievotai melsies“, tai gausi tai ir tai; ypač 
nereikia žadėti kokių nors menkniekių, ar kokių smaguriavimų, 
pav., saldainių. Tiesa, gali vaikas laukti už patvarią kovą su ko- 
kiu piktu palinkimu kokio nors atlyginimo vėliau, pav., šventėse, 
kaip kad pati motina laukia gausaus atlyginimo danguje. Taip 
pat gali motina suteikti vaikui netikėto džiaugsmo kokia nors 
dovana, nurodydama kokį nors gerą jo elgesį per ilgesnį laiką. 

Atlyginimas stovi priešais bausmę; jo tikslas — ne kerštas, 
o vaiko pataisymas. Pirmutinė ir lengviausia bausmė tai motinos 
nepasitenkinimas, kurs reiškiasi jos akyse. Rūstus pažvelgimas 
be žodžių dažnai sulaiko vaiką nuo pikto. Didesnė bausmė pa- 
peikimas žodžiais; nereikia jo išpūsti lig bausmės pamokslo, iš 
šakalio nepriskaldyti vežimo. Papeikimas turi būti matuojamas 
vaiko prasižengimo didumu; kitaip vaikas nesupras teisingai savo 
nusidėjimo ir neliks galimumo sunkų prasižengimą pabrėžti smar- 
kiau. Pergriežtais žodžiais gali motina sukelti abejonę, kad jos 
burna kitaip kalba, negu jaučia širdis. Negalima papeikimo krauti 
ant papeikimo, kad neatbuktų vaiko jautrumas, ar kad nekiltų 
prieštaravimas. 

Kaip atskiras bausmes reikia taikyti, priklauso nuo kaltės 
rūšies ir vaiko būdo. Bausmė turi atatikti vaiko kaltę. Bendras 
dėsnis toks: kuo kas nusideda, tuo tas turi būti baudžiamas. 
Už melagystę atimti laikinai pasitikėjimą; už ginčus su draugais 
atskirti nuo kitų vaikų; nenori kokio įsakyto darbo padirbti, už- 
ginti mėgiamą vaiko žaidimą; teršia, drasko be atodairos rūbus, 
neleisti šventadieniais rėdytis išeiginėmis drapanomis... Būtų klai- 
dinga smarkiai bausti už medžiaginius nuostolius, 0 pro galvą 
leisti doros nusižengimus, nes vaikas gautų netikrą supratimą 
kaltės ir dorybės. 

Ypač tenka elgtis atsargiai, taikant kūno bausmę, kaipo 
fizinę prievartą; ji tik tuokart leidžiama !), kuomet kitos priemonės 
nebeveikia perdideliam nepaklusnumui perlaužti; bet kūno bausmė 
niekad neprivalo paliesti vaiko sveikatos ir drovos jausmo. (Oa- 
lima kartais matyti, kad motinos tai daro viešai, lyg su pamė- 
gimu, plakdamos smarkiai šaukia; tokiais atvejais nežinia, ko 
daugiau gailėtis, ar motinos, ar vaiko. Niekad neprivalo vaikas 


!) Priežodž. kn. 13, 24; 22, 15; 23, 13—15; Eccl. 30, 1. 

bausmėje matyti meilės stokos, ar keršto. Bet bausmė turi būti 
ne juokais, kad kertama per suolą, po kuriuo slėpiasi vaikas, 
rykštės nekliudomas, 


V. Vaiko mokymas skaistybės. 


Niekad auklėtojai žodžiais ir raštais nebuvo raginami pa- 
švęsti tiek daug dėmesio lyties klausimui, kaip dabar. Šiandien 
yra pasibiaurėtinas skaistybės sunaikinimas ne tik atskiruose žmo- 
nėse, bet ir ištisose šeimose ir tautose. Kaip išsiliejusi srauna 
upė, taip nevaldomas lyties geidulys gali viską naikinti aplinkui. 
Jis naikina kūno sveikatą, iškreipia valią, temdo protą, nustato 
būdą priešingai kilniausiems ir švelniausiems žmogaus jausmams. 

Jis gali tai daryti, bet neprivalo. Kaip kiekviena prigimties 
jėga, jis turi tarnauti aukštesniems reikalams; vienatinis jo tiks- 
las buvo nurodytas pirmiesiems žmonėms šiais Dievo žodžiais: 
„Veiskitės, dauginkitės ir pripildykite žemę“. Lyties instinktas 
ir lyčių skirtumas yra prigimties duotas žmonių giminei palai- 
kyti. Net ir šitas tikslas privalo būti siekiamas Viešpaties nusta- 
tytoje tvarkoje, tikroje moterystėje. 

Kūdikystė yra laisva nuo lyties aistrų. Tik po tam tikro 
vaiko išsivystymo kyla tas jausmas viename anksčiau, kitame 
vėliau, iš pradžios beveik nepastebimas, bent mažai sąmoningai, po 
kiek laiko vėl ir vėl atsiliepia kaskart dažniau, sąmoningiau, stip- 
riau, kol prieina tos galios, kada pradeda kovoti su valia ir ap- 
sunkina tikybinį auklėjimą. Būtiną to geidulio tvarkymą dorovės 
įstatymais vadiname skaitybe,. 

Per ištisus metus tęsiasi dorovės kovos, kurias tas geidu- 
lys sukelia: nuo jų laimėjimo priklauso laikina ir amžinoji žmo- 
gaus laimė. Anot Išganytojo betariant: „Palaiminti nesuteptos šir- 
dies, nes jie matys Dievą“. Sukilęs geidulys auklėtojui pastato 
nelengvą uždavinį, bet duoda nemaža laiko vaikui rengti prie 
laimingo to klausimo išsprendimo. Iš čia kyla dvejopas auklėji- 
mo uždavinys, kurs galima taip išreikšti: kas daryti, ko! tas ins- 
tinktas dar nepasireiškė ir kada jis stoja kovon !). Čia teliesiu 
pirmąją klausimo dalį. 

Kaip viskas opus pačios gamtos yra ginainas, taip ir skais- 
tybė, ta Rojaus lelija, saugoma drovos jausmo, kurs glūdi vaiko 
sieloje; motina privalo jį stiprinti; kelti drovos jausmą yra tas 
pats, ką ūgdyti skaistybę; net viršinis elgesys ūgdo vidinį dro- 
vos jausiną. Dar pačioje kūdikystėje motina privalo įsakyti vai- 
kui kukliu būdu atlikti savo reikalus; tie prigimties reikalai — 
būtini; bet apie juos reikia vaikui neleisti su kitais kalbėtis, jų 
prie kitų atlikinėti; apie juos reikia kalbėti rimtai, kaip apie ne- 
gražius, bet čia reikia saugotis perdėjimo, kad vaikas nesu- 
maišytų, kas yra viršinis mandagumas, o kas vidinė širdies 
skaistybė, 


1) "Fassbinder Das Glick des Kindes V, Aufl. Freiburg im Brs. p. 178. 

Tam nereikia ilgų pamokymų; nurodymas į to ar kito pa- 
sielgimo nedorumą, griežtas įspėjimas, vaikui peržengus padoru- 
mo ribas, duoda vaikui progos suprasti, ko jis neturi daryti. 

ia minėtinas toliau tam tikrų kūno dalių dengimas. Įei vaikas 
reikale, ar netyčiomis jas atidengia, tuojau uždengiamos; jeigu 
tai mato vyresniuosiuose vaikuose visada uždengta, dalykas sa- 
vaime įeina į paprotį: nenori vaikas nei pats žiūrėti, nei kitam 
rodyti; drovos jausmas kaskart labiau stiprėja. 

Motina savo pavyzdžiu, kaip ji elgiasi, vaiką rėdydama, 
prausdama, maudydama, privalo jį pratinti padoriai elgtis. Tam 
tikri pliko vaiko palietimai giliau veikia už pažvelgimus; jie stab- 
do drovos besiplėtojimą ir be laiko žadina lyties jausmus. Todėl 
nereikia nieko daryti su pliku vaikų, kas nėra būtinai reikalinga. 
Vaikas labai greit atskiria reikalingą elgesį nuo bereikalingo ir 
droviai krūpčioja, kaip nors bereikalingai, nedailiai jį palietus. 
Jei motina su tokia pagarba vaikščios apie vaiką, tai mažam 
vaikui nesąmoningai bręs mintis, kad jo kūnas yra šis tas dau- 
giau, negu gyvulio. 

Antras darbas prieš atsiliepiant lyties jausmams, tai valios 
stiprinimas, kad išmoktų save valdyti. Šių laikų „išmintis“ „pa- 
gyventi“ skelbiama visuose gatvių kampuose. Didžiausia mūsų 
tautos dalis turėjo kietą, pilną trūkumų kūdikystę, vaikystę ir jaunys- 
tę. Dabar pirma jų mintis, kad jų vaikai lengviau gyventų; jiems 
privalančios būti pašalintos visos sunkenybės, kiekvienas jų troš- 
kimas — įvykdytas... Akla meilė! Lyg kad kiekvienas patenkintas 
geismas nežadintų naujų dešimties, tartum kad gyvenimo laimė 
priklausytų vien nuo jausmų patenkinimo. i 

Didelės reikšmės valiai grūdyti turi vaiko gyvenimo būdas. 
Jei motina nori, kad vaikas išliktų skaistus, neprivalo vaiko Ie- 
pinti saldainiais, perdaug aštriais valgiais, o ypač svaiginamaisiais 
gėrimais; visa tai žadina lyties jausmus ir pratina vaiką prie stip- 
rių pergyvenimų; ypač vakarais nepravartu vaikui duoti daug 
mėsos, baltymų; geriau patiekti daugiau vaisių, daržovių, lengvo 
miltų valgio, pieno... Cia pravartu paminėti senovės išminčiaus 
Sokrato pasakymas: „Valgome, kad gyventumėm,o ne gyvename, 
kad valgytumėm“. Mes, krikščionys, taip turime valgyti, ar gerti, 
kad galėtumėm gyventi krikščioniškai. Ę 

Labai pravartu nemigdyti vaiko minkštame patale, nekloti 
šiltomis sunkiomis antklodėmis; verčiau šalčiau guldyti, negu 
peršiltai. Neleisti vaikui vakarais pirm užmiegant kalbėtis su ki- 
tais vaikais, 0 rytais nubudus ilgai vartytis lovoje, bet reikia tuo- 
jau kelti. Prausti dera šaltu vandeniu, vengti net drungno; ne- 
duoti vaikui labai storų ir persiaurų rūbų, nes tai trukdo kvė- 
pavimą; neapsunkinti vaiko sielos ar kūno darbu lig nuovargio, 
neleisti kojos ant kojos laikymo, perilgo sėdėjimo, nes tai su- 
laiko kraujo cirkuliaciją; tekeičia darbą su žaidimais, judėjimą su 
ramybe... 

tinti vaikų draugystę, tačiau net ir tarp tos pačios lyties vaikų 
gali pasidaryti daug žalos skaistybės srityje. Nereikia kęsti jokių 
tarp vaikų pasimeilinimų, kurie nėra paprasti pasisveikinimo ir 
atsisveikinimo ženklai. Nereikia manyti, kad motinai nesekant, 

nesisaugodama krūtimi žinduką? Tai didelė auklėjimo klaida, kad 
gimdytojai nenori atsiminti savo kūdikystės; tas atsiminimas pa- 
ragintų juos į didesnį atsargumą. 

Skaistybės pergalė užtikrinama, kai stipri vaiko valia; bet 
ir protas reikalingas tam tikrų žinių. Taip mes prieiname ginči- 
jamą seksualio vaikų švietimo sritį. Kuomet kitose srityse, teik- 
dami žinių, stengiamės atsiekti aiškumą, vartojame pavyzdžius, 
čia turime atsargiai elgtis, kaip sodininkas su opia gėle. Toje 
srityje pravartu kuoilgiausiai tenkintis neaiškiomis žiniomis, net 
norint pamokyti vaiką, kad mokėtų atskirti, kas negražu, nors 
nėra nuodėmės, ir kas iš tikrųjų yra nuodėminga. 

Kol !) kas svarbiausias dalykas, VI Dievo įsakymo paaiški- 
nimas; reikalas — aiškinti, bet nepasakyti per daug; tai nelengva. 
Daug kas vartoja tokių žodžių: nešvarus, nekuklus, begėdiškas... 
Bet šitokie išsireiškimai nieko nepasako be tolesnių paaiškinimų. 
Kiti sako: visa, ko tu drovėtumeis, jei tai tau darant matytų 
žmonės, ar motina, yra nuodėmė prieš VI įsakymą: „Nepaleistu- 
vauk“, tartum, vaikas neprivalėtų gėdytis, jei kas jį užtiktų atlie- 
kant savo reikalą. Bet ir nėra būtino reikalo, ko! kas, aiškiai pa- 
sakyli; gana parodyti, ko neturi daryti. 

Daugiausia tam panaudojamas drabužių tikslas; pasakojant 
apie pirmųjų tėvų nupuolimą, kaip Dievas jiems padarė rūbus, 
sakoma: Kūnas ne tik nuo šalčio privalo būti dengiamas, bet ir, 
sulig Viešpaties valia, niekad neprivalo būti atidengtos be rei- 
kalo tam tikros kūdo dalys; tiktai veidas, kaklas, rankos ir kojos 
pas mus gali būti plikos. 

Jei tat kas be išmintingos priežasties kitas kūno dalis sa- 
vas, ar kitų vaikų atidengia, į jas žiūri, jas paliečia, net kai pats 


!) Bausche. Die Methodik des kath. Religionsunterricht. Breslau 
1909 m. p. 93, 

vienas tai daro, elgiasi prieš Viešpaties valią, paleistuvauja; be 
priežasties neprivalu apie tokius daiktus mąstyti, kalbėti, juokauti, 
nes visa tai nuodėmė prieš VI įsakymą. Ir šitaip aiškinant, gali 
atsitikti nesusipratimų. 

Tęsiant pamokymą, reikia daugiau saugoti nuo pagundų, 
negu aiškinti nuodėmę. Jei yra progos nusidėti, privalu duoti 
griežtas įspėjimas: „Tai nuodėmė“! Arba sakyti: „kas tai laisvu 
noru su pasigėrėjimu regi, girdi, kalba, daro... nusideda“. Prie 
atskirų atsitikimų reikia vis apibendrinti: „Tokių dalykų nekaltas 
vaikas nežiūrės, neklausys, nekalbės, nedarys, nes tai Dievo drau- 
džiama“. 

Bet reikia vaikui laiku ir tai pasakyti, kad vien tik pama- 
tymas, išgirdimas, pasakymas, net padarymas netyčiomis, be 
malonumo, be valios pritarimo nėra jokia nuėdėmė. Cia pravers 
pažymėti, kad pati motina privalo turėti tikrų žinių, kas toje 
srityje — nusidėjimas, kas ne; kitaip aklas aklą vestų; jei kartais 
kame abejotų, privalėtų pasiklausti kunigo bent per išpažintį. 

Ar galima vaikams daugiau aiškinti? Duoti vaikui vadina- 
mą seksualinį pamokymą? Paprastai suprantama per seksualinį 
vaikų švietimą tai paaiškinimas klausimo, iš kur kūdikiai ran- 
dasi, visai neliečiant lyties santykių ir jų padarų. Pageidaujama 
kuotoliausiai nutęsti šitokius klausimus. Juo ilgiau naivus 
vaiko nesiinteresavimas tais dalykais gali būti palaikytas, juo 
geriau. 

„Aš dargi drįstu tvirtinti, kad grynosios pedagogijos at- 
žvilgiu būtų geriau, kad tas paaiškinimas būtų duodamas tiktai 
priėš pat įžengimą į gyvenimą. Nes „nekaltybės stovis turi 
tą gerą pusę, kad laiko jaunime vaizduotę ir mąstymą toli nuo 
tam tikrų „organų ir faktų, o tai kartais jaunimą geriau saugo 
už nuodugniausią žinojimą. Bet, deja, šiandie sodžiuje ir mies- 
te stovime prieš faktą, kad tas žinojimas žiauriausiais ir pavo- 
jingiausiais pavidalais iš įvairių drumstų šaltinių veržias į vaikų 
pasaulį — ir pedagogas nebegali rinktis, ar nekaltybę, ar žinoji- 
mą, tik ar nešvarų, ar švarų žinojimą. Laiku patiektas rimtas 
paaiškinimas panašiai saugo nuo doros užkrėtimo (infekcijos), 
kaip skiepijimas nuo rauplių.') 

Skiepijami visai mažii vaikai. „Mes visai netvirtiname, kad 
tėvai tuojau turi atsakyti kiekvienam smalsiam berniukui. Būti- 
nai reikia palaukti šiokio tokio subrendimo, sakysime 12 — 13 
metų: Jei prieš tai vaikas ima abejoti garniais ir stato tiesio- 
ginius klausimus, tai galima jam atsakyti: Iš kur ateina maži vai- 
kai, tu dar nesupranti. Net ir mes suaugusieji, tesuprantame vos 
mažą to dalyko dalelę. Bet prižadu tau paaiškinti ir apsakyti 
tavo dvyliktąją gimtąją dieną, — bet tik tuomet, jei tu man ką 
kitą prižadėsi. Žinai, yra tokių pagyrų berniukų ir mergelių, ku- 
rie vienur kitur ką nors išgirdę, bet nieko nesuprasdami, tariasi 


1) D-ras Forsteris — M. Pečkauskaitė. Jaunuomenės auklėjimas. Kau- 
nas, 1922 m. p. 440 

viską jau kuogeriausiai žiną. Prižadėk man, kad niekada jų ne- 
klausysi, kai jie pradės apie tai kalbėti. Nes žinok: tikros paslap- 
ties jie nežino; kad žinotų, jie apie tai nekalbėtų, kas tikrai ži- 
no, tas laiko tai šventa ir tylu ir nenešioja po gatves.“ !) 

Kartais iš tikrųjų pasiseka šitaip nuraminti vaikus, kaip tai 
rodo sekantis pavyzdys. Sykį man apsilankius pas pažįstamus, 
sako tėvas: „Zinai, ko šiandien manęs paklausė mūsų Marytė?“ 
— „O ko tokio?“ — „Iš kur kūdikiai randasi?“ — „Ką Tamsta 
jai atsakei?“ — „Žinai, Maryte, kad tėtė ir mama nuo tavęs nie- 
ko neslepia; kai tau tai žinoti bus reikalinga, mes tau pasakysi- 
me“. — „Nu, tai gerai“, tarusi mergaitė. Marylė buvo šeše- 
rių metų. 

Bet pasitaiko, kad vaikas nesiduoda taip lengvai savęs nu- 
raminti, klausia toliau, net pats filosofuoja, daro savo išvadas, 
Todėl pravartu paliesti dalykas, kaip motina turi atsakyti vaikams 
paklausta, iš kur kūdikiai randasi. Jei atsakys nieko nereiškian- 
čiais posakiais, jie klaus kitų. Motinai neprivalo būti vistiek. 
kas vaikui atsakys į tuos klausimus, ar tai bus atsakyta netin- 
kamu būdu su vaiko papiktinimu, ar jos pačios bus atsargiai 
paaiškinta. Juk motina stovi arčiausiai vaikų ir yra pašaukta 
vaikų auklėtoja. 

Motinai nepravariu nustoti savo įtakos tolimesniam vaiko 
doros besiplėtojimui. Tačiau ji atsisakys, nuo jos, jei šitame 
klausime nustos vaiko pasitikėjimo, jei pirmą įspūdį padarys ne 
pati, su paprastu motinišku jautrumu, rimtu būdu nenušvies klau- 
simo ir nepatenkins įgimto vaikui smalsumo... Jeigu paprastais 
žodžiais paaiškins vaikui motinystę, o tame amžiuje terūpi šitas 
klausimas, ne abiejų lyčių santykiai, tai vaikas priims šitą daly- 
ką, kaip paprastą faktą, ir nurims. 

Ankstyviems klausimams reikia turėti prirengtų atsakymų, 
nes klausia kartais visai maži. Nors motina tokiais atvejais daug 
ko nepasakys, tačiau neprivalo sakyti netiesos. Tai būtų vėliau 
suprasta ir kliudytų tolimesnį pasitikėjimą. Nurodymas į gu- 
žutį — banalus. Jei vaikas ką nors panašaus pats užsimintų, 
pasakyti, jog tai niekai, senų bobų pasakos... 

Vaikui paklausus?),, nenusigąsti, nesišaipyti, bet rimtai pa- 
sakyti mažam filosofui: „Vaikus Dievas duoda; Jis duoda kiek- 
vienam vaikui gyvybę; tu esi Dievo vaikas; Jis tave visai mažą 
sutvėrė ir padovanojo tėvui ir motinai“... Idealioje prasmėje tai 
tiesa ir palengvina pirmą paaiškinimą tiems, kurie šitame klau- 
sime yra kitos nuomonės. 

Mažam vaikui atsakymas — lengvas. Tai gali būti pasa- 
kyta drąsiai, neįsileidžiant į tolimesnes kalbas, o nukreipiant vai- 
ko dėmesį, kaip nors, į kitus dalykus. Gerai išauklėtas vaikas 
atsisakys nuo tolimesnių klausimų; jeigu daugiau paklaustų, ga- 


!) Dr-as Forsteris — M. Pečkauskaitė p. 434. 
2) Die Erziehungskunst der Mutter. Volksvereins — Verlag. M. Glad- 

lima būtų pridėti: „Dievas atsiunčia vaiką per Angelą Sargą“. 
Praverčia dar pridurti, kad jis vėliau sužinos, nes dabar pilnai 
to negali suprasti. 

Didesniam vaikui, žiūrint jo dvasios iššilavinimo ir sąlygų, 
kuriose gyvena, privalo būti pasakyta daugiau: „Vaikas sulig 
Dievo valia randasi po motinos širdies; motinos viduriuose au- 
ga, kol išauga tiek, kad gali be motinos gyventi, tuomet gims- 
ta!) Motina, kuri atsidėjusi seka savo vaiką, rasi pati pastebės, 
kad jis susimąstęs apie gyvybės pradžią. Net, jam neklausiant, 
yra pribrendęs laikas pašnekėti apie tai su vaiku. Suprantamas 
daiktas, kad jam nereikia pakišti tos minties, kol jam ji tolima, 
Bet ir nereikia pasiduoti tokioms iliuzijoms. (Gyvas vaikas, kurs 
tarp žmonių gyvena, mąstys ir klaus apie tai. 

Jei vyresnis vaikas pastatys aiškų klausimą, tėvas ar motina 
gali ant keturių akių stačiai pasakyti, kad motina vaiką pirma, 
negu jis ateina šin pasaulin, ilgai nešioja po savo širdies; dėl to 
ji vaiką myli, kaip gražiausią Dievo dovaną; gali būti nurodyta 
medžių sėkla, paukščių kiaušinis; paminėtas didelis motinos var- 
gas, rūpestis... Toks paaiškinimas nesužadins lyties instinkto, 
nesudarys jokio pavojaus. 

Svarbiausias dalykas įgyti vaiko pasitikėjimą, kad jis kiek- 
vienu atveju šitais klausimais kreiptųs į motiną. Paaiškinimai 
šitoje srityje yra motinos privilegija, nuo kurios ji neprivalėtų 
atsisakyti, nenorėdama paleisti taip svarbiame gyvenimo klausime 
auklėjimo iš savo rankų. Meilė tarp motinos ir vaiko įkvepia 
tiems paaiškinimams dvasios turinį, kurs kaip tik pirmuose įspū- 
džiuose toje srityje —- stačiai nepavaduojamas. 

Duosiu pavyzdį motinos pasikalbėjimno su vaiku apie taip 
jautrų dalyką, kurs dažnai padaro vargo gimdytojams. Pavyzdys 
paimtas iš gyvenimo, papasakotas inteligentės motinos ?). Mano 
septintų metų vaikas vieną dieną po žaidimų pas kaimynus 
įpuolė kambarin, balsu šaukdamas: Mama, iš kur vaikai randasi? 
Sakei man, jog duoda juos Dievas... O man ten sakė, kad 
juos atneša gužutis.. Todėl pasakyk, mamyte, kaip Dievas at- 
siunčia vaikus? 

Ką turėjau vaikui atsakyti? Apgaudinėti vaiką, suvedžioti 
prasimanymais! Niekad to nedariau ir ačiū tam, vaikas lig tol 
turėjo manim didelį pasitikėjimą ir aklai tikėjo savo motina. Ar 
gi turėjau pasakyti jam: Aš tau tai paaiškinsiu, kai užaugsi. Tai 
man atrodė pavojinga. Taip nusikračius jo klausimo, būtų vai- 
kas atsidėjęs galvojęs apie ią dalyką, nes gerai žinojau jo būdą. 

Negalėjau to palikti nuotykiui, kurs kaip tik kartais išriša 
vaikams mįsles staiga ir netikėtai; nenorėjau taip pat, kad į spir- 
ginantį jo klausimą duotų atsakymą svetimi, draugai, per anksti 
sugedę, ar tamsūs tarnai.. Galvojau ir apie tai, ar man būtų 


!) Auer. Die Einfūhrung in ein richtigės Geschlechtsleben. III Auil. 
Donauwėrth 1908 m. p. 58. 
?) Uswiadomienie dzieci. Warszawa, 1907 m. p. 7 ir t. t. 


lengviau atsakyti vaikui, jei jis septintų metų vietoje turėtų jau 
nors dešimtį. 

Tos ir tolygios mintys lakstė man po galvą be galo; tuo 
tarpu dvi gyvos vaiko akys žiūrėjo smalsiai į mane. Tuo sykiu 
atsakiau jam trumpai: „Vakare, kai eisi gultų, aš pati ateisiu pa- 
aiškinti tau visa ką“... Ieškojau Dieve įkvėpimo ir suradau. Taigi, 
kai vakare atsisėdau sūnaus lovelės krašte, paėmusi jį už ran- 
kos, ėmiau jam pasakoti maždaug šitais žodžiais: 

Tėvas ir motina mylisi; tuomet jie karštai nori turėti vaiką. 
Juk žinai, jog Dievas duoda vaikų; girdi tai visuomet ir girdėjai, 
kad Jisai sutvėrė pirmąjį žmogų; Jis tveria visa, kas gyvas, jis 
duoda gyvybę... Taigi, kiek sykių dabar Dievas nori sutverti 
naujų žmonių, vartoja tam gimdytojus. Tuo tikslu įkvepia meilę 
jų širdysna. 

Esu tau seniau aiškinusi, kas tai yra vaisius. Todėl klau- 
syk: Jei Dievas nori duoti gimdytojams vaiką, liepia jam taip pat 
iš mažos sėklos pamažėli augti, kaip žolei žemėje; o tas grūdas, 
iš kurio privalo išaugti žmogus, pirmiausia esti uždarytas tam- 
sioje kamarėlėje beveik ištisus metus. 

Jau žinai, kaip esti su kiekvienos gėlės sėkla, kad ir tokios 
kaip šitos vazone ant lango. Panašiai yra su grūdu didelio me- 
džio, kaip ano darže. Tas mažas vaisius pirmiausia esti lyg už- 
darytas tamsioje kamaroje—žemėje, paslėptas, visai nematomas; po 
žeme pavasarį atgyja, ten gauna pirmų jėgų, kad augtų paskiau 
ant žemės. - 

Nekitaip esti su tuo vaisium, iš kurio išsiplėtos vaikas -- 
žmogus. Tą grūdą gerasis Dievas slepia ne žemėje, o motinos 
viduriuose, ten jam yra tamsi, rami kamarėlė. — Ir tu taip slė- 
peis prie pat motinos širdies ilgai, beveik kiaurus metus. Per 
tą laiką tenai Dievas pamažėli tvėrė tavo kūną ir tavo sielą. 
Kaip, mano vaike? Tai težino pats Viešpats Dievas, nes to ne- 
simato, kol tiek išaugai, kad galima buvo tave paimti ant moti- 
nos rankų. į 

Lig tol kiekvieną vaiką motina turi nešioti savyje... Jai tai 
labai sunku per visą laiką; bet, kai vaikas ateina jau šin pasau- 
lin, ji turi labai sunkiai kentėti; tačiau motina dėl vaiko meilės 
kantriai viską kenčia; ir jos džiaugsmas yra didesnis, negu 
kančios. 

Abu gimdytoju karštai dėkoja Viešpačiui Dievui už tą lai- 
mę ir prižada Jam išauklėti vaiką taip, kad jis būtų dievotas ir 
mandagus, tai yra geras, toks, kad visados patiktų Dievui; dėl 
to jį krikštija bažnyčioje, kad jį Dievas laikytų savo vaiku. Da- 
bar supranti, mano sūnau, iš kur vaikai randasi... 

Bet atmink, kad motina tau tai slapčia pasakė. Girdi, tai 
mūsų — gimdytojų paslaptis, o tu sužinojai tat iš motinos. Duok 
man dabar savo ranką ženklan, kad prižadi motinai nieko kito 
neklausinėti, nė pats nesakysi kitiems, nes kitam vaikui pasakys 


tai jo motina. 


pat 


Kai pabaigiau, sako motina, pajutau ant kaklo. dvi šiltas 
rankas; mano vaikas glaudėsi man prie krūtinės, linksmai šnibž- 
dėdamas ir tarytum susigraudinęs: Mama, mano mama! kaip aš 
tave dabar myliu... 

Nuo to laiko mano sūnus, kaip jam tai patariau, kiekvie- 
noje abejonėje tik manęs tesiklausdavo; ir, ko tik nesuprasdavo, 
su pilnu pasitikėjimu stengdavosi sužinoti iš motinos burnos. 

Paskiau, būdamas jau vyresnis, pats prisipažindavo, nesi- 
gailįs to niekad, kaip ir aš nė sykio nesigailėjau, kad gan anksti 
pamokiau jį dalykų, kuriais remiasi žmogaus gyvybė. 

Toks nekaltas pamokymas yra įžanga paaiškinti lyčių san- 
tykiams; ir tą paaiškinimą geriau duoti patiems gimdytojams, ne- 
gu kad vaikas turėtų sužinoti kur kitur, gatvėje. Bet pirm bręs- 
tant reikėtų vengti plataus aiškinimo, jei bent būtų labai svar- 
bių priežasčių. 

Tokios priežastys esti, kai berniukas, ar mergaitė yra pa- 
vojuje būti suvedžiotiems, kai šitie dalykai būtų paaiškinti nepa- 
šauktų žmonių, pav., tarnaičių, kai vaiko netikėtai padarytas nu- 
sidėjimas... Bet aiškindami sūnui tėvas, dukteriai motina, nepri- 
valėtų išeiti iš tinkamų ribų... 


VI. Vaiko mokymas teisingumo. 


Vienas svarbiausių žmogaus būdo privalumų yra teisingu- 
mas. Teisingumas santykyje su Dievu, su žmonėmis ir savim 
pačiu — tai viso mūsų doros gyvenimo pagrindas. Tasai sie- 
los kultūros pamatas turi būti dedamas nuo pat kūdikystės. 
Tiktai vaikui teisingam esant, galima prieiti jo siela ir tęsti auk- 
lėjimas. Todėl motina privalo ypač plėtoti vaike teisingumą; kitos 
reikalingos savybės lengvai prie jo prisiplaks. 

Teisingumo jausmas glūdi vaiko sieloje; tai matyti kad ir 
iš to, jog pagautas bemeluojant vaikas raudonuoja. Tačiau melas 
taip yra paplitęs tarp vaikų, kad, rasi, kiekvienas vaikas meluoja. 
Pagrindinė sąlyga pastoti kelią melagystėms — tai kūdikio pa- 
sitikėjimas, drąsa. To dar šv. Paulius mokė, sakydamas: „Tėvai, 
neerzinkite savo vaikų, kad jie nenustotų drąsos“ !). Tegu bai- 
mė neįsivyruoja vaike, kad nepamestumėt rakto jo sielon. 

Nustatyta, kad vaikų melavimas daugiausia kyla iš baimės. 
„Baimė — sako Ernestas Lenz'as, beveik paraližuoja, kartais vi- 
sai naikina normalų sielos veikimą“. Todėl motina, sužinojusi 
vaiką pamelavus, turi elgtis atsargiai, kad paveiktų paklydusią 
sielą, 0 ne atstumtų nuo savęs. Kame rūsčiais žodžiais grasina- 
ma, skaudžiai baudžiama, vaikas, be abejo, pripras meluoti, suktis. 

Taip vaikas auginamas melagiu, kurs nevertina tiesos. Ne- 
reikia pamiršti, kad maži vaikai yra taip švelnūs ir įspūdingi, 
jog juos gąsdina rūstus veidas, baugina balsu ištartas žodis. 


1) Kol. 3, 21. 

Paimkime +okį atsitikimą: Motina, susigyvenusi su vaiku jautria 
meile, visame kame su juo elgiasi tinkamai; bet matė vaiką 
turėjus raktą ir staiga paklausė, ar jis nepaėmęs rakto; vaikas at- 
sako: „Ne“, 

Kaip elgtis šitame atvejyje? ar bausti vaiką už melagystę? 
gal smarkiai elgtis už pirmą pamelavimą, kad neatsikartotų? Kas 
kelia šitokiuš klausimus, tas nepažįsta kūdikio sielos; jis stato 
kūdikiui tokius pat reikalavimus, kaip suaugusiam. Motina turė- 
tų žinoti, kad toks kūdikio pasakymas yra savotiškas apsireiš- 
kimas ir motinos priedermė rasti kitokį vaiko žodžių aiškinimą. . 

Toks mažas vaikas kartais nesupranta klausimo, maišo pa- 
našius žodžius, atkartoja „ne“, gal net džiaugiausi tuo garsu, 
kurį kartoja... Ką gali žinoti, kas dedasi tuose jaunuose smege- 
nyse, kurie gaudo kiekvieną įspūdį? Bet, jei nenorėtų, ar nega- 
lėtų su tuo sutikti, įeigu manytų vaiką sąmoningai pamelavus, tai 
dar nebūtų rimtos priežasties rūstintis, griebtis rūsčios bausmės *). 

Maži vaikai meluoja, bet jie gerai nesupranta savo elgesio 
neteisingumo, neatskiria tiesos nuo vaizduotės reginių: jie elgia- 
si, kaip Krilovo musė, sėdėjusi ant ragų arusio jaučio ir sa- 
kiusi: „My pachali“. Vaikų vaizduotės tyrinėjimai nustatė, kad jų 
melagystės dažnai esti vien nesuvaldomos vaizduotės kuryba. 
Tokiais atvejais nereikia rūstauti, bet maloniai paaiškinti. „Tu 
apsirinki; tai visai ne taip yra buvę, juk aš žinau; buvo iš tik- 
rųjų šitaip“. 

Teisingai yra pastebėjęs vienas pedagogas savo pranešime 
apie mažėlių nusižengimus tais žodžiais: „Jei beveik visi vaikai 
meluoja, tai kyla iš čia, kad jie lengvai sujaukia tiesą su pasaka, 
kad juose nėra etinio tiesos įsivaizdavimo; dėl to nėra ko bijoti, 
susitikus su pirma vaiko melagyste“. Reikia žinoti, kad yra lai- 
kas, kuomet vaikas dar neatskiria ar tai tikrai yra buvę, ar tai 
jo vaizduotei pasirodė. 

Vaikai kartais meluoja dėl būdo, kuriuo mes jų klausiame, 
ar kaip juos tardome: įvyksta sugestijonuotas melas.“ Pasakymai, 
kaip antai: „Tu to negalėjai padaryti“... veda vaiką tiesiog į me- 
lagystę: „Nepadariau“. Pakištas atsakymas! Nereikia tyrinėti ten, 
kur atsitikimas aiškus. Tokie bandymai pavojingi: vaikui neprisi- 
pažinus, reikia pasakyti, kad netiesą sakąs, bet kitu atveju sau- 
gosis jis savo neatsargumo, kad nesužinotų ?)... 

Jei motina mano, kad vaikas nepasakys, tai nepravartu be. 
svarbaus reikalo klausti, dar labiau, jei neturi galimumo įsitikinti, 
ar nepamelavo; reikia saugotis to, kad melas nepasisektų. Ne- 
reikia perdaug spirti vaiko prisipažinti, kai negalima įrodyti pa- 
melavus. Didesnis vaikas tokiu spaudimu, jei nėra kaltas, bus 
įžeistas, jeigu kaltas, užsispyręs bus pavojuje krauti melagystę 
ant melagystės. 


1) Kniga o rebenkie. Kollektivnyj trud specialistov po voprosam vos- 
pitanija dietej i uchoda za nimi. Cast. II. Vospitanie rebenka. Moskva 1912. 

2) Die Erziehungskunst der Mutter. Volksvereins — Verlag M. Glad-- 
bach. 58 p. 

Nekaltas kūdikis tokiu sunkiu klausinėjimu bus privestas 
prie vaizduotės melagysčių; būtent, jo vaizduotė sumaišys įsi- 
vaizdavimą su tiesa, parodys jam nepadarytus daiktus kaipo įvy- 
kusius, kūdikis palaikys save nusidėjusiu, prisipažįs €sąs kaltas, 
vaizduotės apgaunamas; jis ueapgaudinės, bet pats apsigaus... 

Dažnai pati motina veda vaiką melagystėn griežtais klausi- 
nėjimais, grąsinimais.  Pakeltu balsu, gal dar su rykštė rankoje 
užpuola vaiką: „Kas tai padarė? tu esi tai padaręs! to niekaip 
nedovanosiu“! Ar bereikia stebėtis, kad vaikas nusigąs ir pa- 
meluos. Dėl to nepravartu klausti rūsčiu tonu, bet švelniai tarti: 

„Mielas vaike, pasakyk man, kaip ten buvo; žinok, jog Dievas 
girdi viską; jis nemyli melagystės; jei pasakysi tiesą, visa do- 
vanosiu“, 

Reikia to siekti, kad vaikas prisipažintų, kaip ir Dievas kad 
reikalavo iš pirmųjų tėvų prisipažinimo, kaip ir šiandien visiems 
žmonėms įsako nuodėmių išpažintį. Prisipažinus privalo būti 
dovanota kaltės bent dalis, nes tai išpažintis. Motina sulaužytų 
savo pasižadėjimą, sunaikintų vaiko pasitikėjimą, jei prisipažinu- 
sį nubaustų. Taip atsitikus, kitą sykį nebesisakytų. 

Bet vaikas turi saugotis melagystės ne tiek dėl bausmės 
baimės, kiek dėl meilės tiesos. Daug kilnesnis auklėtojas, kuris 
pasiekia savo tikslą per dorovės meilę, negu tas, kuris gąsdina 
bausmėmis ir taip sulaiko piktus palinkimus. Todėl aiškinti, 
kam kalba duota žmonėms; be kalbos būtų labai nemalonus 
žmonių gyvenimas; bet, įsivyravus melagystėms, nebegalimas bū- 
tų Žmonių tarpe sugyvenimas. 

Reikia paaiškinti bent vyresniam vaikui, jog daug lengviau 
yra sakyti tiesa, negu meluoti; prie vienos melagystės tuojau rei- 
kia krauti kita, kad viskas sutiktų; priešingai, sakant tiesą, ne- 
reikia suktis; gana pakartoti kaip yra buvę. Todėl reikia raginti 
vaiką visuomet sakyti, kaip kas atsitiko, trumpai, sulig Išgany- 
tojo žodžiais: „Jūsų šneka tebūna: taip, taip; ne, ne; kas gi virš 
to, tai iš pikto.!) 

Vaikas turi žinoti, kad maža tėra tobulų žmonių, kad jis 
tiktai privalo nusižengimo nusikratyti, jį pažinęs. Taip lengviau 
vaikas paveikti, nes nenustoja garbės jausmo, noro būti geras. 
Taip esant, vaikas atiduoda savo širdį su visais jos palinkimais 
į motinos rankas; iš meilės noromis daro tai, ko iš jo reikalau- 
jama, net nebijo prisipažinti esąs kaltas. 

Reikia ypač paminėti daugelio motinų paprotį, kurs gali 
daryti vaikui daug žalos. Jos perdaug dažnai vartoja žodį „me- 
lagis“, taikydamos tą vardą vaikui. Ne kiekvienas neteisingas 
vaiko pasakymas yra melas. Rasi vaikas atsakė, nesupratęs klau- 
simo, gal ant greitosios nepagalvojęs pasakė netiesą be noro 
ką nors suklaidinti. 

Sakoma yra, kad žmogus esti toksai, kokį mes jį norime 
padaryti. Jei vaikui dažnai sakysime: „tu meluoji, tu melagis...“ 


1) Mat. 5, 27. 

tai galima tikėtis, jog jisai greičiausia toks ir bus. Tokios moti- 
nos nežino, kad jos užmuša vaike dorybės jausmą ir negali vai- 
ke sukelti noro kitaip elgtis, taisytis, tobulintis... 

Vaikus gadina perdidelis pasitikėjimas, bet dar labiau — 
nepasitikėjimas. Privalu saugotis vaiką vesti pagundon aiškiu 
nepasitikėjimu. Mūsų pasitikėjimu jo žodžiais vaikas jaučiasi 
pagerbtas, laimingas ir tai nelengvai nori prarasti. Suprantama 
slapčia mes turime pasitikėti ne visai ir laikyti vaikus akyse, kad 
neapgaudinėtų. Pav., sakosi daiktą pametęs; nesakykime netikį, 
bet paklauskime, kame, kokiose aplinkybėse yra pametęs... 

Neužtarnautas pagirimas mažiau kenksmingas, negu neuž- 
tarnautas papeikimas. Pirmame atvejyje vaikui drovu, kad jį pa- 
gyrė be nuopelnų, ir jis paskiau stengiasi taip elgtis, kad būtų 
šitokio pagirimo vertas; antrame atvejyje, be kaltės papeikimas 
jį rūstina, nestiprina vaiko noro būti teisingam, nes vistiek 

eikia. 
Ž Kiekvienas pasigyrimas iš vaiko pusės privalo būti sudraus- 
tas. Vaikai dažnai kalba su pasididžiavimais, kad pasirodytų šį 
tą reiškią; tai išsigimsta į perdėjimus, į netiesą, melavimą... (Ge- 
riausiai veikia tokiuose atsitikimuose;, jei vaikas sudraudžiamas 
ir jam neduodama sakyti netiesos, nurodant, kaip iš tikrųjų 
yra buvę. 

Iš sumanių išsisukinėjimų, kuriuos vartoja vaikai, nereikia 
juoktis, dar labiau stebėtis jais, kaipo gudriaiss  Apsimetimu, 
veidmainiavimu stengiasi vaikas pasiekti savo tikslą. Sičia ne- 
reikia praleisti progos parodyti vaikui, kaip niekingi jo visi tos 
rūšies žygiai. Motina privalo pareikšti savo pasibiaurėjimą vai- 
kų apsimetimais. 

Būsimoms pagundoms reikia vaikas apšarvoti, stiprinti tei- 
singumo jausmą ir įkvėpiant pasibiaurėjimą melu tam tikrais 
priežodžiais ir pavyzdžiais. „Melagystės — trumpos kojos: su 
netiesa pereisi visą pasaulį, bet nebesugrįši“. „Kas sykį pame- 
lavo, tuo netikima, nors jis sako tiesą“. Rodyti taipgi negerus 
pavyzdžius Kaino, Juozapo brolių, Ananijo ir Safiros... 

Reikia rodyti kilnių tiesos pavyzdžių. Gerai veikia vaikus 
įvykis iš Amerikos prezidento Vašingtono vaikystės. Tėvas 
dovanojo vaikui kirvelį; vaikas išmėgino jį ant jauno medelio 
sode, Tėvas pamatęs žalą, rūsčiai paklausė: „Ar tai tu/padarei?“ 
Vaikas suprato savo klaidą ir, žiūrėdamas į tėvą, tarė: „Tėve! 
aš negaliu meluoti; aš negaliu... aš negaliu... aš tai padariau“ 
Susigraudinęs tėvas apkabino vaiką ir sušuko: „Tavo teisingu- 
mas daugiau vertas, negu tokių medelių tūkstantis“. 

Pagundose motina turi padėti vaikui, įspėdama tokiais pa- 
vyzdžiais ir posakiais, lenkti vaiką tiesos pusėn. Tam tikrais 
atvejais, didesniame pavojuje pameluoti pravartu griežčiau pakal- 
bėti: „Pagalvok, jog kiekvienas melas yra juoda sielos dėmė, 
jog vėliau gailėsis, nors tiesa neišeitų aikštėn..“ Bet vaikas pri- 
valo matyti, kad motinos žodis, įkvėptas meilės tiesos, kyla iš 
jautrios širdies gilumos. 

Bet šitoks auklėjimas. gali būti sėkmingas tik ta sąlyga, 
“ kad vaikas motinos asmenyje mato gerą pavyzdį. Reikia pačiai 
motinai daryti tai, ko reikalauja iš vaiko. Lengva matyti, kaip 
meluojančių tėvų vaikas imokos meluoti. Joks įspėjimas nesu- 
laikys vaiko nuo melagystės, jei vaikas matys, jog pati motina 
sako netiesą.!) 

Viena vienatinė motinos melagystė ardo viską; motina vien 
dėl vaiko labo turi saugoti savo liežuvį. Tegu motina nesakys 
viso, ką žino, bet negali sakyti nė vieno sakinio, kurs neatatiktų 
tiesos. Motina neprivalo net juokais apgaudinėti vaiko: negali 
sakyti, kad nuo saldainių pilve išaugsianti varlė, kad velykis pa- 
dėjęs kiaušinį, kad gužutis atnešęs broliuką... : 

Kiekviena diena stato motinos teisingumą bandymui vaikų 
akyse. Paskutinis vaiko žodis turi taip skambėti: „Motina sakė, 
tai tiesa; motina tai padarė, tai gera“. Neprivalu atėjusiam svečiui 
per vaiką sakyti, motinos nėsą namie, ar nepageidaujamą svečią 
priimti per daug maloniai. Vaiką blogai veikia mandagumo me- 
lagystės, kuriose sunku atskirti, kas leista, kas ne, kuriose net 
jis įtraukiamas dalyvauti. . 

Reikia taipgi prižiūrėti kitų žmonių elgesį su vaikais, kad 
jie savo noru pasijuokti nespgaudinėtų vaikų. Dažnai vaikai 
esti gadinami juokų melais: Dovanoja niekus, giria kaip kažką 
nepaprastą; žada saldainį, o duoda tuščią popiergalį; apgauna 1 
balandžio dieną... Ir tyčiojas iš nusiminusio vaiko. 

Nieko ypatingo, kad vaike randasi noras atsigauti, kad mė- 
gina kitus apgauti, meluoti. Sunku vaikas išauklėti, taip elgiantis. 
Turint omenyje visus tuos blogus pavyzdžius ir melus, nėra 
kuo stebėtis, kad visuose vaikuose, berniukuose ir mergaitėse, 
yra palinkimas meluoti. Nuleidusi rankas stovi motina prie daž- 
no vaiko melavimo, nes norėtų, kad vaikas būtų teisingas... 

Bet kas daryti, atsikartojant melagystėms? Paprasčiausia 
bausmė, atimti vaikui pasitikėjimą per kurį laiką. To ilgai vaikas 
negali pakęsti. Dar nupuolant, sustabdyti meilės apraiškas, su- 
įjungus tai su nuliūdimu. Toliau uždėti visai šeimai priedermę, 
kad nerodytų linksmumo, kol galima bus tikėtis, kad melas din- 
go. Jei niekas nepadeda, griebtis griežtesnių bausmių, gal pa- 
vedant jas tėvui. 

Jei motina, pripratinusi vaiką prie tiesos, ar atpratinusi nuo 
melagystės, įgys pilną vaiko pasitikėjimą, mažutė vaiko širdelė 
jai bus atvira su visais savo troškimais; motinai paaiškės visos 
mažėlio būdo savybės; jas galės motina plėtoti, ar sulaikyti, su- 
pinti harmoningon pilnybėn, drauge su vaiku giedoti sutartinę... 

Vaikas, sąžiningas žodžiuose, ištikimai eina savo pareigas; 
taip auklėjama ištikimybė pašaukimo priedermėms, svarbiausia 
užaugusio žmogaus savybė. Atliktų priedermių sąmonė teikia 


2 Fassbinder. Das Glick des Kindes, V Auil. Freiburg im Br. 
p. 168. 

vaikui, kaip ir užaugusiam, vidinio pasitenkinimo, kurs nekenčia 
nedorų jausmų, kaip nepaklusnumas... 

Visa tai sudaro gerą vaiko nuotaiką, prie kurios nebėra 
vietos užsispyrimui, prieštaravimui. Yra pedagogų, kurie mano, 
kad toksai rezultatas, kaip geras nusiteikimas, tai geriausias auk- 
lėjimo vaisius, nes esą draugijoje būti gerame ūpe tiek pat, kaip 
ir visados būti geram. Tikras draugiškumas neleidžia daryti ko- 
kios nors neteisybės. 


VII. Vaiko mokymas Mišių klausyti. 


Svarbus yra dalykas vaiko dalyvavimas Bažnyčios pamal- 
dose, nes kiekvieno paaugusio žmogaus pareiga yra dievotai 
klausyti šv. Mišių. Bet reikia vaikas tam prirengti. Motinos kaltė, 
kad vaikas atvestas bažnyčion, nemoka pusvalandžio, kuriuo 
laikomos šv. Mišios, sudėjęs rankas, nukreipęs akis altoriaus 
pusėn, ramiai pastovėti, paklūpėti, pasėdėti. Motina neišmokė 
vaiko tinkamai elgtis bažnyčioje )). 

Kol pramatoma, kad vaikas bažnyčioje ramiai nesielgs, tol 
tepasilieka jis verčiau namie, nes trukdys kitiems melstis ir nu- 
stos pagarbos, privalomos Dievo namams. Nurodymas, jog 
bažnyčioje gyvena gerasis Dievas, vaikui nedaug tesako; kas tai 
nepaprasta, nuostabaus vaiko jaučiama, jei sužadintas jame ti- 
kybinis jausmas; bet vaiko mintis apsistoja bežiūrint ant realy- 
bės ir šokinėja nuo vienų daiktų ant kitų. Dėl to nepravartu 
ilgai laikyti vaikas bažnyčioje, kol nepradeda suprasti šv. Mi- 
šių ir jų sekti, kad nepajustų nuobodžio ir nenustotų noro eiti 
bažnyčion. 

Prieš pirmąjį bažnyčios aplankymą reikia papasakot vaikui, 
kad Kristus kasdien apleidžia dangaus skliautus ir nužengia 
bažnyčioje ant altoriaus, nes myli žmones ir nori būti su mumis. 
Nustebusiam vaikui reikia pridėti, kad dabar Kristus priima kitą 
pavidalą; ne mažo kūdikio, .kaip kitados Betliejaus kūtelėje, bet 
atrodo, kaip mažas baltas duonos paplotėlis. 

Toliau papasakoti, kad Kristus minėtame paplotėlyje leidžia 
save padėti kielikan ir uždaryti mažame kambarėlyje ant alto- 
riaus, kad Jis laukia ten, ar neateis koks nors mažas vaikas Jo 
lankyti, ko nors iš Jo prašyti, kad Jis altoriuje pasislėpęs kiek- 
vieną mato, kas įeina bažnyčion, ir maloniai jį sveikina, bet nu- 
liūdęs nusigręžia nuo tų vaikų, kurie apie Jį negalvoja ir netin- 
kamai elgiasi bažnyčioje. 

Dar labiau ima ilgėtis Kristaus vaiko širdis, papasakojus 
apie aną vaiką, kurs, išgirdęs apie Kristų Švenč. Sakramente 
laukiantį žmonių bažnyčioje ir visa darantį, ko tik Jo prašąs, 
nuėjęs pas Kristų prašyti tėvui sveikatos. Tylomis išėjęs iš na- 
mų, kur motina graudžiai verkusi prie ligonio-tėvo lovos; gydy- 


„„ 1) Schūller. Die religiose Erziehung der Kinder durch die Mutter. 
Dūlmen i. W. 1912, pusl. 20 ir t. 

tojas palikęs ligonį be vilties; vaikas supratęs, kad tėvas turįs 
mirti, kad žmonės nebegalintys išgelbėti jo iš mirties. 

Tada jis nutaręs paieškoti visagalio Gydytojo, kurs net 
numirėlius prikeldavo. Bažnyčia buvusi netoliesi atdara ir tuščia. 
Einąs vaikas prie krotų ir tyliai klausiąs: „Jėzau! ar esi čia?“ 
Jokio atsakymo negavęs. Negirdi manąs vaikas. Pereinąs pres- 
biteriją ir atsistojęs ant altoriaus laiptų, vėl šaukiąs: „Jėzau! ar 
esi čia?“ Tačiau vėl niekas neatsiliepiąs. 

Drąsiai lipąs vaikas per laiptus ant altoriaus, beldžiąs pa- 
auksuotan tabernakuliun ir sakąs: „Jėzau, ar esi čia?“ Ir girdįs 
balsą, klausiantį: „Ko nori, mano vaike?“ — „Jėzau, pagydyk 
mano tėvą“, prašąs maželis. — „Aš noriu tai padaryti“, atsakęs 
dieviškasai Gydytojas. Linksmas grįžtąs vaikas namo; linksma 
namuose, nes tėvo liga pakrypusi gerojon pusėn; tėvas pasveikęs. 

Suprantama, kaip tokį pasakojimą priima vaikas: Jėzus pa- 
gydė! Toks pasakojimas sukuria kiekvieno vaiko širdyje pasiti- 
kėjimą Kristumi, norą eiti bažnyčion. Dabar privalu patenkinti 
jo noras, paimti su savim bažnyčion, parodyti Kristaus gyvena- 
mąją vietą, nurodyti amžiną lempą, kuri nuolat prieš Jį dega, 
pamokyti pasveikinti Kristų žodžiais: „Garbinkime Švenčiausiąjį 
Sakramentą“... 

Taip vaiką prirengus, galima toliau eiti Motina pasakys, 
jog per kiekvienas Mišias Kristus nužengia, kad būtų ant alto- 
riaus duonos ir vyno pavidaluose, Ji pamokys vaiką domėtis tuo 
momentu. Tada nustoja vargonai dūdavę, nutyla giedojimai, pa- 
sidaro visai ramu Dievo namuose; žmonės suklaupia ir laukia, 
nužengiant Dievo Sūnaus. Tai pati svarbiausioji šv. Mišių vieta: 
Sventinimas. 

Pasigirsta varpelis. Kunigas aukštyn kelia šv. Hostiją, ku- 
rioje yra Jėzus Kristus. Žmonės dievotai mušasi krūtinėn, mal- 
daudami: „Dieve, pasigailėk manęs nusidėjėlio“. Tuojau pakelia 
kunigas ir Kieliką su Švenč. Sakramentu. Visi meldžia, ko kam 
reikia. Vaikas, kai tik nueis į bažnyčią, pažins tą vietą ir mokės 
maldingai elgtis su esančiu ant altoriaus Jėzumi. 

Kitu atveju reikia vaikas pamokyti, kada esti antroji svarbi 
Mišių dalis, aukojimas. Kunigas iš didelės knygos lotyniškai 
meldžiasi. Mišioms tarnaująs perkelia knygą iš vienos altoriaus 
pusės antron; kunigas skaito paties Kristaus žodžius, kuriuos 
kalbėjo, būdamas ant žemės; dėl pagarbos, tinkamos Dievo žo- 
džiui, visi sustoja. Netrukus po to, skambinama varpeliu pirmą 
kartą; kunigas pakėlęs rodo Dievui tą plotkelį bei kieliką, į kuri 
paskui nužengia Kristus. Kas tik dabar teateina bažnyčion, žy- 
miai pavėluoja ir nusideda. 

Trečią sykį motina prirengs vaiką suprasti, kada esti trečioji 
svarbi Mišių dalis, šv. Komunija. Kristų galima uždaryti name- 
liuose ant altoriaus, bet jis taipgi duodasi save priimti žmonėms. 
Kada po šventinimo skambina antru atveju, kunigas. priima 
Švenč. Sakramentą; paskui prie Dievo stalo eina žmonės, kurie 
nori priimti Kristų, mušasi į krūtinę ir kalba: „Viešpatie, nesu 

vertas, kad įeitum į mano širdį, bet tark tiktai žodį, ir bus iš- 
ganyta mano siela“. Vaikas džiaugiasi, sužinojęs, kad jis paaugęs 
galės priimti Svč. Sakramentą. 

Taip išmokytas vaikas nuvestas bažnyčion, moka dievotai 
elgtis, jis supranta, kad Kristus jį mato; dėl to jis vienas, ar su 
kitais vaikais nešnekės, nesidairys po bažnyčią, kaip dažniausiai 
vaikai daro... Jų elgesys tai kaltinimas motinos, kuri apleidžia 
tikybinį vaikų auklėjimą. Yra tai rimta tiesa, kad vaikų klaidų 
motina privalo ieškot pačioje savyje. 

Vaiko elgesys yra vaisius tikslaus mokymo, kurs virsta pa- 
pročiu. Tais dviem auklėjimo būdais mokosi vaikas kiekvienu 
metu ir kiekvienoj vietoj elgtis, kaip Dievas nori. Geras jo elge- 
sys yra jo supratimo veidrodis ir sutvarkytos jo sielos vaizdas. 
Jei vaikas duoda priežasties nusiskųsti jo elgesiu, tai motina ne- 
privalo primesti to jaunam jo amžiui, bet turi panagrinėti savo 
sąžinę ir klausti savęs, kaip ji galėjo vaiką nuo tos klaidos ap- 
saugoti, 

Aiškus daiktas, jog motina privalo vis labiau gilinti Mišių 
supratimą. Tas darbas jai lengvėja, kada vaikas išmoksta skaityti. 
Tada jis gali pasiimti su savim savo maldaknygę. Motina pa- 
sakys, kad, atskaitęs lig aukojimo, sustotų, kol pirmą kartą su- 
skambins; ji pamokys šitą momentą užpildyti maldomis, kurias 
moka vaikas atmintinai. . 

Bet drauge paakins svarbiausiu laikyti šventinimą ir patars 
iuo metu daug melstis už save, gimdytojus, už kitų žmonių 
reikalus, kurie jam žinomi, muštis į krūtinę ir su vaikišku pa- 
širk Am prašyti, ko tik reikia: „Dieve, pasigailėk manęs nusi- 

ėjėlio“... 

Motina turi pasakyti, kad, kunigui imant komuniją, vaikas 
sužadintų savyje norą priimti taip didelį Sakramentą, kad jis 
nuoširdžiai tartų: „Viešpatie, nesu vertas, kad įeiium į mano 
širdį; bet tark tiktai žodį, ir bus išganyta mano siela“. Tai ge- 
riausias prirengimas į pirmą Komuniją, kurios gal jau senai vai- 
kas trokšta. 

Toliau pravartu!) vaikas supažindinti su altoriaus dalykais, 
kiek iai vaikas gali suprasti, paaiškinti Mišių apdarus, kieliką, 
ciboriją, monstranciją.. Vaikas savo širdies nekaltybe ir smal- 
sumu maloniai klausosi tokių pamokymų ir su didesniu tiky- 
biniu jausmu ir atsidėjimu klauso šv. Mišių, net rodžiau eina 
bažnyčion. 

Smagu matyti, kaip mažas ir senas drauge dievotai klauso 
šv. Mišių. Tai aiškus ženklas, kad ganytojas laiko visą parapiją 
savo rankose. Bet biaurus reginys, kur vaikai savo neramumu 
bažnyčioje ardo ramybę kitiems - besimeldžiantiems. Blogi to 
vaisiai anksčiau ar vėliau pasirodys; kaip šiandien vaikai, taip 
netrukus elgsis jaunuomenė, vėliau — užaugusieji, net seniai. 


') Schwala. Seelsorge und Kind. 27 pusl. 

Dėl to negalima kęsti netinkamo vaikų elgesio bažnyčioje. 
Kai tik įsibraus netvarka, bus sunku ji panaikinti. Užtat pra- 
vartu nuo pat kūdikystės mokyti vaikus, kaip jie turi elgtis baž- 
nyčioje, kaip turi atsiklaupti prieš Svenčiausiąjį Sakramentą, kaip 
klūpėti, kaip sudėti rankas maldai, kaip muštis į krūtinę... Reikia 


su 


Dievo namai, šventa vieta, kad Kristus yra Svenč. Sakramente, 
mato juos, kad šventi jų angelai-sargai prie jų stovi, nori su jais 
pasimelsti... Kartais pravers pasakyti, kaip Kristus išvarė triukš- 
madarius iš bažnyčios. : 

Labai svarbu, kad vaikai žino, kaip jie ką turi bažnyčioje 
daryti. Kiekvienas vaikas privalo turėti maldaknygę ir mokėti ją 
vartoti. Kiek tai galima, vaikų maldų knygelės turėtų būti vie- 
nodos. Sv. Kazimiero Draugija yra išleidusi mažėliams malda- 
knygę su paveikslėliais „Kristau, išgirsk mus“, o paugėjusiems, 
ypač mokiniams „Melskimės“. Jei vaikas mokės melstis ir gra- 
žiai elgtis bažnyčioje, tai tikybiniame jų auklėjime bus labai 
daug padaryta. 

Reikia ypač žiūrėti vaikų ministrantų elgesio; tarnaują Mi- 
šioms leidžia sau daryti daug netvarkos prie altoriaus: šaiposi, 
šnekasi, pešiojasi, švaistosi be jokios pagarbos... Jų pavyzdys 
gadina kitus vaikus. Dėl to reikia ministrantams įkalbėti, jog, 
būdami taip arti altoriaus, kame Kristus gyvena, turi dievotai 
elgtis, savo draugams rodyti gerą pavyzdį. 

Sudėję rankas, palengva ir susitelkę privalo eiti prie alto- 
riaus, dievotai priklaupti, maldingai žegnotis, ramiai be paskubos 
kalbėti ministrantūros žodžius, aiškiai kunigui atsakinėti, padoriai 
patarnauti... Dėl to kunigas privalo tinkamai išmokyti juos apei- 
gų; O ypatingais -atsitikimais, kaip metų bertainiuose, didžiojoje 
savaitėje, iš anksto pasakyti, kaip ką turės padaryti. Niekas taip 
negadina pamaldumo, kaip kad prie altoriaus esanti netvarka. 

Didesnėse parapijose, kur daugiau kunigų, ypač miestuose 
kartais įvedamos vaikams pamaldos. Individualės pastoracijos 
atžvilgiu sveikintinas paprotys. Cia galima pritaikinti bendros 
maldos: vienas skaito iš knygelės balsu, kiti seka iš savo mal- 
daknygių ir atsako; tarpais pagiedama kokia nors vaikams tinka- 
ma giesmelė... 

Ypač minėtina, kad vaikų pamaldose privalėtų būti daugiau 
giedama; pastebėta, kad vaikams reikalingas pakeitimas ir kad 
vaikų mėgiamos jų pačių giedamos giesmės !).. (Cia viskas tai- 
kytina prie vaiko būdo, ypač pamokslas. Lig tol vaikai klau- 
sydavo pamokslų, taikytų vien suaugusiems, užtat be nieko grįž- 
davo namo. | 


I) Vorwerk, Kindergottesdienst und Kinderseelenkunde, V Aufl, 1925, 
Schwerin in Mecklb. 12 pusl. 

Gana tik pažiūrėti į vaikus, ir matai, kad jie pamokslo ne- 
klauso: jie stovi, ar sėdi mieguisti, ar šnekučiuojasi tarp savęs 
tylomis, ar dairosi pašaliais, ar varto be minties maldaknygės 
puslapius... Bet, kaip mat, pasikeičia reginys, kai vaikai turi savo 
Mišias su pamokslų; tada jie klausosi akis įspyrę į sakytoją, 
kurs vien tik jiems taiko, 

Vaikai nugirs daugiau tų tiesų, kurias jau žino iš švent, 
Istorijos ir Katekizmo; tačiau vaikus reikia ne tik pamokyti, bet ir 
paraginti. Svarbu, kad sakytojas pagautų tikrąjį vaikų toną, nu- 
pasakotų gyvai, ivaizduotų pavyzdžiais ir apsakymėliais. Be ti- 
kėjimo ir doros pamokymų, galima ir pravartu sakyti liturginius 
pamokslus, ar apsakyti nuotykius iš Šventųjų gyvenimo su trum- 
pais ir širdį veikiančiais pritaikymais. * 

Labiausiai tinka gyvenimų apsakymas tų Šventųjų, kurie 
yra to krašto globėjai, kaip šv. Kazimieras, tos parapijos užta- 
rytojas N, Sventųjų, kurių paveikslai, statulos, relikvijos yra baž- 
nyčioje, nes jie vaikams artimesni, 

Bet visi šitie pamokymai neprivalo būti per ilgi, trukti ne- 
daugiau, kajp valandos ketvirtį. Kad vaikai geriau domėtųsi sa- 
komais jiems pamokslais, motina gali duoti vaikui namie atkar- 
toti girdėta... 

Jei negalima dažniau daryti atskirų vaikams pamaldų, tai 
darytinos bent keletą sykių metuose vaikų šventės, kaip atvely- 
kyje, antrosiomis didžiųjų švenčių dienomis, kada esti laikomos 

VIII. Vaiko mokymas abstinencijos. 


Vaiko dabartis ir ateitis reikalalauja, kad auklėjimas apimtų 
alkogolio klausimą. Senai praėjo tie laikai, kada tikėta, jog esą 
galima duoti alkogolio vaikams sustiprinti. Tuo atžvilgiu visi ži- 
novai yra vienos nuomonės bent lig pilno subrendimo vaikui 
niekad neduoti alkogolio. 

Tiktai viešpatauja pažiūrų pakrikimas, kaip tat galima būtų 
atsiekti. Gimdytojai mato, kad jiems vis sukiau apsaugoti au- 
gančius vaikus nuo daugelio pavojų, kurie iš visų pusių gręsia 
jų dorovei. Cia priklauso vaikų apsaugojimas nuo nedorovės 
purvų gatvėje, nuo suvedžiojimų iš pusės draugų, bet nema- 
žiau — apsauga nuo spiritinių gėralų epidemijos...!) 

Kaip kitose auklėjimo srityse, taip ir abstinencijoje, yra 
svarbu nesąmoningas įpratinimas; tai prirengimas paskesniam 
blaiviam gyvenimui. Ko vaikas nemato kituose, to jis nepagei- 
dauja. Dėl fo reikia saugotis, kad kuo ilgiausiai vaikas nema- 
tytų alkogolio ragavimo. Tai bent kai kuriems gimdytojams bus 
didelė auka. 

Bet, jei tėvai tikrai supras alkogolio klausimo visą svarbą 
ir norės išauklėti blaivius vaikus, tai rūpinsis, kad namie bendras 


1) Gonser. Alkoholfreie Jugenderziehung. 1912 m. p. 72, 

stalas būtų liuosas nuo svaigalų. (Cia nereikalaujama iš tėvų 
būtinos abstinencijos; rasi galėtų jie tarp pažįstamų elgtis sulig 
savo nuožiūra; tačiau bent vaikų akyse turėtų susilaikyti nuo 
svaigiųjų gėrimų ragavimo. į 

Jei vaikas matys ar žinos, kad visų mielu noru alkogolis 
ragaunamas, tai vaikišku savo supratimu manys alkogolį, taip 
gerbiamą ypač iškilmėse, nesant blogą; būtų nuostabus vaikas, 
kurs slapčia neparagautų šio skystimėlio. Juk tėvų gynimas ne- 
sulaiko vaikų nuo rūkymo. Pilnam pasisekimui auklėjime turi 
veikti žodis ir pavyzdys. 

Svarbus veiksnys antialkogoliniam auklėjimui tai valgio pa- 
rinkimas. Pedagogai ir fiziologai sutinka, kad vaikų maistas 
kuo ilgiausiai privaląs būti paprastas, be didelių skanėsių, kad 
gausus mėsos, kiaušinių, šokolado, kavos ir kitų skanumynų 
vartojimas esąs skonies nervų erzinimas ir taisiąs kelią vėles- 
niam alkogolio pageidavimui. 

Tinkamiausias vaikų amžiui ir jų kūno reikalams maistas 
esą vaisiai, turį savyje daug cukraus; toliau — pienas įvairiau- 
siose formose, daržovės ir vaisiai drauge su miltais. Pridera kuo 
ilgiausiai neduoti vaikams erzinančių valgių, kaip garstyčios, pi- 
pirai... vartojamų suaugusių žmonių, nes taip vaikai pripranta ir 
nebebijo alkogolinių gėralų rūgšties, net svilinimo. 

Vaisiai yra idealus valgis, nes juose yra daug sveiko mais- 
to, sujungto su gardumu. Vaisių valgiais vaikai turi lavinti savo 
skonį; tuomet nejaus reikalo kažin kokių ypatingų valgių, su 
pasibiaurėjimu atstums nuo savęs visus alkogolinius gėralus. 
Svaigalų vietoje patartinos šeimynų stalams gardžios maistingos 
vaisių giros; jų padarymas turėtų būti žinomas kiekvienai šei- 
mininkei. 

Bet svarbiausia — tai supratimas, kad valgis ir gėrimas nė- 
ra gomuriui lepinti, o sėkmingas jų vartojimas yra geriausias 
įrankis jėgoms stiprinti, palaikyti, atgauti, prirengti prie darbo. 
Dėl to ir vaikai privalo būti pripratinti prie dėsnio: Tu priva- 
lai valgyti, kas tau sveika; ir tai tau turi būti skanu“. 

Cia pravartu pridurti dar viena pastaba. Vaikai turi dide- 
lio palinkimo prie cukraus. Tėvai noromis pataikauja tam vai- 
kų smalyžavimui, nes cukrus yra drauge svarbus maitinimo da- 
lykas. Bet nereikia pamiršti, kad mūsų cukrus yra kondensuo- 
tas preparatas ir stipriai erzinantis. Naturalus cukraus davimas 
vaikams — tai saldžių vaisių ir uogų pavidale; o saldainiai nė- 
ra be kaltės. Neretai brendimo metais iš to susidaro palinki- 
mas į stiprius erzinančius dalykus, kaip alkogolis, ar nikotinas. 

Jei gimdytojai nuo pat kūdikystės auklės vaikus, prisilaiky- 
dami šitokių dėsnių, tai bus padėtas pamatas tolesniam jų gy- 
venimui, laisvam nuo svaigalų. Vaikas žinos spiritinių gėralų 
vardą, bet nežinos jų skonies; jis augs laisvas nuo spirito dujų, 
kaip gyvena be opijaus, kokaino. Bet yra daugybė vaikų, kurie 
pakvipę alkogolio garais, ir negali vaizduotis gyvenimo be svai- 
galų; jiems sunku nepaskęsti alkogolio tvane. 

Mūsų alkogoliu permirkusios visuomenės tarpe negana 
nesąmoningo pripratimo prie abstinencijos, kuri lyg kad savai- 
me vaike atsirado. Reikia dar vaikų protas ir valia išauklėti są- 
moningai priešintis alkogoliui, kad pagundos metu nepasiduotų. 
Nuo to momento, kada kūdikis ima klausinėti: kas? kam? kodėl?.. 
vaiko protas ir valia turi būti auklėjami šitoje pakraipoje. 

Jei akis apvilkta, viskas atrodo tamsu. Netikras supratimas 
veda klaidingan nutariman; tiesa saugo nuo visa, kas žema, kas 
nedora. Mintis yra tam tikra jėga. Tiesios mintys yra šviesios 
galybės, kurios kelia mus aukštyn. Klaidos yra klajojančios 
liepsnelės, kurios masina mus į klampynes. Kaip tamsūs debe- 
sys, slegia žmones alkogolio burtai. Tik kur-ne-kur gaivinantis 
vėjas praplėšia debesius, ir šviesos spindulėlis tiekia geresnio 
supratimo, 

Vaikas niekad neprivalo girdėti, būk alkogolis troškulį ge- 
sinąs, maitinąs, stiprinąs, šildąs... Motina turi žinoti alkogolio 
klausimą ir tiekti vaikui teisingų žinių. Vaikas neturi niekad 
matyti, kad nuvargusiam žmogui reikalingo maisto vietoje duo- 
dama svaigalų, kurie tik nereikalingai jį sujudina, kaip nusilpusį 
arklį botagas. Galios daug išgerti neprivaloma laikyti vyrišku- 
mu, taip labai pageidaujama vaikų ypatybe. 

Jei auklėjimas vedamas tikru keliu, tai jis privalo išblaškyti 
visus alkogolio burtus, duodamas tikrų žinių. Tų nuolatinių 
nurodinėjimų vaisius turi būti vaiko įsitikinimas, jog alkogolis 
yra pavojingas skystimas, sukeliąs iš pradžios linksmumo, malo- 
naus apsivylimo, kurs bežiūrint mažina stiprybę, kurs žmonių 
daugybei yra priežastis sielos ir kūno sunykimo, ligų ir anksty- 
vesnės mirties. 

Ypač blogai veikia nuomonė apie alkogolio ryšį su pasi- 
Hnksminimais ir poilsiu. Kiekvienas žmogus ieško linksmybės, 
kaip gėlė saulės; O sveikame vaike tas pasilinksminimo noras 
yra kelis sykius tvirtesnis. Pamokymais reikia vaikas įtikinti, jog 
ne visos linksmybės yra vienos vertės. Pasilinksminimai, kurie 
baigiasi apsivėmimu lig apyvarų, sirgimu pagiriomis, muštynė- 
mis.. tai ne linksmybės, tiktai nežmoniškas išdykimas. 

Kiekvienas toks nervų sužadinimas palieka neskanumo, bu- 
kina kilnesnių pasilinksminimų nuojautą. Kas savo norą links- 
mintis tenkina gėrimu, tas tikros linksmybės nepažįsta, ir vis 
labiau nustoja supratimo kilnesnės vertės pasilinksminimų. Dau- 
gelis mūsų vadinamųjų linksmybių būtų negalimos, jei alkogo- 
lis neduotų joms pagrindo. 

Reikia tiekti vaikams daug pasilinksminimų, nesudrumsti 
jiems nė vienos tyros linksmybės. Giedojimas, deklamacijos, 
žaidimai, gimnastika, sportas... teikia vaikams daug sveiko 
džiaugsmo. Susipratusi motina negins vaikui dalyvauti šitokiuo- 
se pasilinksminimuose, nes taip vaikas pratinamas sveikai links- 
mintis, atitraukiamas nuo pavojingų prasimanymų... Be linksmy- 
bės gyvenąs žmogus eina smūklėn užsimiršti. 

Tiktai reikia žiūrėti, kad vaikai žaidimuose nesivadovautų 
savimeile ir negadintų nekaltos linksmybės. Ne išsiskyrimas iš 
kitų, ne pasididžiavimas savo jėgomis, apsukrumu yra svarbiau- 
sias žaidimų tikslas. Žaidimas ir sportas turi tikslo harmonin- 
gai lavinti žmogaus jėgas ir teikti vidinio malonumo. Žaidimas 
ir sportas — auklėjimo palydovas ir apsauga nuo svaigalų 
pavojaus. 

Bet svarbiausias dalykas dar priešakyje. Antialkogolinė 
auklėjimo pakraipa turi būti vaiko vis geriau suprantama ir lais- 
vu nutarimu priimama, kaipo gyvenimo dėsnis; reikia vaiko va- 
lia pastūmėti ton pusėn. Reikia pamažėli, atsargiai veikti, nesi- 
brauti prievarta vaiko sielon. Cia stovime prieš sielos pa- 
slaptį; tegalime jon įžengti, jei bus mums iš vidaus atidaryta. 
Tik tam teatidaroma, kas artinasi su palankumu ir atsargiai, ty- 
liai beldžiasi. 

Kaip tat palenkti laisvą vaiko valią tokin nutariman? Vie- 
nos neklaidingos priemonės nėra; bet yra kelių, kuriais galima 
prie to privesti. Fėrsteris duoda bendrą nurodymą savo reika- 
lavimus jungti su gyvomis vaiko pastangomis. Pavyzdys: Otto- 
nas važiuoja pas gimines atostogų ir privalo, kaip namie, susi- 
laikyti nuo svaigalų, Jam įsakoma: „Tu neprivalai ten alkogolio 
gerti; aš tau įsakau su bausme; aš tikrai paklausinėsiu; dėja tau, 
jei tu būsi nepaklusnus“. Tokie įsakymai nenutiesia tilto tarp 
motinos ir vaiko valios. Ottonas jaus tik suvaržymą ir bent šir- 
dyje protestuos prieš tai. 

Galima, net reikia kitaip elgtis. Jam šiaip sakytina: „Tu 
augi, todėl gali pats vienas važiuoti pas dėdę. Dideliais reikia 
pasitikėti. Aš tavimi pasitikiu, kad tu ten būsi malonus, rimtas 
vaikinas. Ypač vienas dalykas guli man ant širdies. Tu žinai, 
jog alkogolis tavame amžiuje niekad gerai neveikia; lig tol jis 
buvo toli nuo tavęs; jis privalo būti atstu nuo tavęs ir atosto- 
gose. Vaike, aš tavim tvirtai pasitikiu. Tu nori būti skaistus, 
narsus jaunikaitis. Dabar tu turi progos tat įrodyti... Tu būsi 
greitai vyras. Tu privalai dabar pradėti narsus ir patikimas būti. 
Būk tad tvirtas, jei net kiti tave dėl to erzins. Nepasiduok! Tu 
greit pastebėsi, kaip tau bus tai viduje malonu, Tai yra bandy- 
mas, ar tu iš tikrųjų jau gali būti narsus ir vyriškas“. 

Taip vaikui nieku nenusileidžiama. Priešingai, reikalaujama 
iš jo sunkaus dalyko. Bet šitas reikalavimas jungiamas su jo 
sielos pakraipa, kuri motinai naudinga. Kieviena priemonė išmė- 
ginti, ar padauginti jėgoms vaiką žavi; reikia tik rasti atatinkamą 
žodį, o vaikas tuojau ims bandyti daryti net tai, kas jam nemalonu. 

Doras vaikas nori būti tvirtas; jis jaučia gyvo troškimo įsi- 
gyti pasitikėjimą, ir pripažinimą tų, kurie arti jo stovi. Prie viso 
reikia pačiam prisidėti savu elgesiu... Toks susilaikymas nuo 
svaiginamųjų gėralų jam rodysis ne kaip iš šalies primestas, bet 


1) Kėnig, der Alkoho!l in der Schule — Beitrūge zur personlichkeits- 
bildung fiūr Schule und Haus, 1912, Strassburg p. 101. 

kaipo svarbus įrankis dvasia pakilti aukštyn ir pakelti vidujinę 
savo vertę. Toks valios privalumas ypač svarbus netiktai sulai- 
kyti nuo svaigalų vartojimo, bet ir nuo viso, kas žema... 

Linksmas abstinencijos laikymas negalimas be tikro įver- 
tinimo susivaldymo. Bus palengvintas vidinis nusigręžimas 
nuo svaigalų, jei mes jį surišime dar su dideliu vaikų troškimu 
laisvės. Karo sąlygos, kurios buvo suvaržiusios žmones kele- 
rięms metams, padarė tai, kad laisvė ir nesivaržymas šiandien 
garbinamas, kaip koksai dievaitis; tas obalsis atsimuša vaikų au- 
sysna. To pavojaus lengviausia išvengti, nukreipiant vaikus nuo 
viršinės liuosybės į daug kilnesnę vidinę laisvę. 

Sitas vidinės doros laisvės įsigijimas yra pats centras viso- 
kio vaikų auklėjimo. Vis naujais pavyzdžiais rūpinsis motina 
vaikams įvaizduoti tos laisvės supratimą. Mašinistas vienu savo 
rankos paspaudimu valdo garvežimį, kol visos jo dalys yra tvar- 
koje; kai tik sugenda maža rankena, vadovas lieka bejėgis, nebe- 
gali sustabdyti traukinio; jis pasidaro nelaisvis prieš garo jėgą. 
Tokios yra svaigalų dujos, kurios gadina susivaldymo įrankį — 
smegenis, ir žmogus darosi alkogolio vergas: nebepastovi ant 
kojų, puldinėja, griūva... 

Kol vežėjas arklį valdo, tol jis laisvas: kur nori, pasuka, ga- 
li važiuoti pamažiau ir pasiskubinti. Bet kai tik arklys pasibaidė 
ir nutrūko vadelės, žmogus nustoja priemonės valdyti arklius ir 
nebegali pašalinti gręsiančio pavojaus: trenkia, kur pakliūva, su- 
žeidžia, net užmuša... Svaigalai paraližuoja nervus, kurie kaip va- 
delės valdo žmogaus aistras; todėl palaidas žmogus kalba, daro 
niekus... pakliūva geidulių diktatūron. 

mogus turi galios ir priedermės valdyti savo geidulius; jis 
turi tinkamai eiti doros keliu. Aukščiausias auklėjimo tikslas, kad 
vaikas visumet save valdytų, kad jis kiekviename atsitikime do- 
rai elgtųsi. Tam reikalinga susivaldyti, kad būtų laisvas, nepri- 
klausomas nuo geidulių. Kiekvienas, net praeinantis smegenų 
ir dirksnių silpninimas, kiekvienas mąstymo trukdymas varžo lais- 
vę ir mažina savęs valdymą. 

Tik laisvame nuo svaiginamųjų gėralų gyvenime gali jau- 
nas žmogus tikėtis būsiąs kiekviename akimirksnyje savęs val- 
dovas, ne aistrų vergas, kiekviename atsitikime lengviau save 
palenksiąs į gerą... Tiktai šitokio elgesio vaisius bus tvirtas bū- 
das ir vidinė laisvė. 


IX. Vaikų globos įstaigos. 


Ekonominio gyvenimo pervarta padarė žymių atmainų šei- 
mynos santykiuose. Nebesakant apie pramonės centrus, kur fa- 
brikuose darbuojasi per dieną tėvas ir motina, šiandien ir so- 
džių gyventojų tarpe motina, dabojusi namų židinį, verčiama bent 
per darbymetį palikti namus; ar namie būdama, taip esti apkrauta 
darbais, kad neturi laiko prižiūrėti, auklėti vaikų. 

Aažutėliai paliekami patys sau; jų sveikata, net gyvybė sta- 
toma pavojun; vaikų mirtingumas didėja; pas mus ypač daug 
miršta lig pirmųjų amžiaus metų. Vaikų dauguma išstatoma viso- 
kioms gatvės pagundoms. Tam visam išvengti pradėta steigti vai- 
kams visokiaropų įstaigų; jų tikslas — prižiūrėti, auklėti vaikus prieš 
mokyklos amžių, ypač tuo metu, kada gimdytojai užimti darbais. 

Aišku, jog ne visos vaikų globos įstaigos tiesioginiu būdu 
kiekvienam vaikų auklėtojui privalomos; bet jis turi jas gerai ži- 
not, kad ir tose pareigų srityse, kuriose ne pats asmeniškai vei- 
kia, nusimanytų ir savo patarimais bei pagalba jas palaikytų ir 
ūgdytų. Ypač kunigas turi pareigos pažinti dvasią įstaigų vaikams 
auklėti, tarti savo žodį ten, kame randasi trūkumų.  Ganytojas 
privalo vaikus saugoti nuo dvasios ir kūno skurdo... 

Ankstyviausiam vaikų amžiui, būtent, lig dvejų ir trejų 
metų, steigiamos ėdelės (Krippen, crėches), pas mus vadinamieji 
lopšeliai. Pirmąsias „ėdžias“ ') su 12 guolių įsteigė 1844 m. Pa- 
ryžiuje miesto valdybos narys Marbeau. 1900 m, vien tik Pary- 
žiuje buvo 51 „ėdžios“ su 2000 vaikų, o Prancūzijoje dar 400 
tokių įstaigų; jos steigiamos daugiausia neteisėtiems vaikams, nes 
jie mažiausia teturi globos. ž 

Prancūzijos pavyzdį pasekė pirmoji Austrija, paskui Švei- 
carija, Vokietija, Anglija... Pas mus prieš. karą veikė valdžios lai- 
komos „jasli“. Po karo Kaune valdžios įsteigtame „Lopšelyj“ 
buvo labai didelis vaikų mirtingumas. 1922 m. p. Prusienė įsteigė 
„Kūdikių Gelbėjimo Draugiją“ ir paėmė globoti „Lopšelį“; jame 
laikomi vaikai lig trejų metų. „Lopšelis“ gyvena visuomenės au- 
komis ir valstybės teikiama pašalpa. 

Vyresniems vaikams veikia prieglaudos — mokyklos, skiria- 
mos vaikams nuo 2 lig 7 metų amžiaus; jų yra labai daug kituose 
kraštuose. Pirmą pavyzdį davė pastorius Oberlin; jis drauge su 
pristojusia prie jo tarnauti Luiza Scheppler 1779 m. Elzacijoje 
Steintale įsteigė prieglaudą, surinko be globos esančius vaikus, 
kurie dar nebuvo pasiekę mokyklos amžiaus, sakė jiems pasakas, 
rodė paveikslus, mokė dainuoti, žaisti, net ir pats žaidė su vai- 
kais... Iš Steintal'io vaikų prieglaudos pasklido Prancūzijoje; prieš 
karą joje buvo 322 „salles d'asyle“ su daugiau negu 28,000 vaikų. 

Vokietijoje pirmą prieglaudą —mokyklą vaikams (Kleinkinder- 
schule) įsteigė princesė Paulina von Lippe Detmold'e 1802 m. 


!) Lexikon det Paedagogik, herausgegeben von Rolofi. Feiburg im Br. 
1913, II t. 1187 p. ir t. 

Tik apie 30-tus pereito šimtmečio metus vaikų prieglaudos — mo- 
kyklos ėmė plėstis, nes 1827 m. valdžios buvo duotas paragini- 
mas steigti tokių įstaigų „pačioje pradžioje pašalinti vargšų išdy- 
kimo pavojui“. Jų 1900 m. buvo!) - Vokietijoje per 2700. Ang- 
lijoje pirma mokykla — prieglauda (infant schools) radosi Bucha- 
nan'o rūpesčiu 1820 m. Londone; jo pavyzdį pasekė kiti. Po 
penkerių metų vien Londone buvo daugiau 100 tokių įstaigų 
su 20,000 vaikų. 

Prancūzijoje 1837 m. karaliaus įsakymu tos vaikų įstaigos 
buvo pavestos žinybai, kuri prižiūrėjo elementarinį vaikų mokslą 
ir turėjo vadovautis bendrais liaudies švietimo dėsniais. Tačiau 
1857 m. tarptautinis labdarybės kongresas, kalbėdamas apie prie- 
glaudos — mokyklos vedėjos uždavinį, liepė „saugotis, kad griež- 
tas elementarinis pamokymas neįsibrautų į tikrąjį mokyklos 
mokslą“. Kongresas nurodė, kad tų įstagų tikslas paimti vaikus 
per dieną užimtoms motinoms darbu, juos prižiūrėti, jų amžiui 
tinkamai pamokyti... 

Tos visos prieglaudos-mokyklos teima vaikus tiktai kelioms 
valandoms prieš ir po pietų; kartais vietoje duodama pietų pa- 
valgyti. Darbas jose — žaidimai, deklamacijos, dainos, giesmės, 
maldos... Be to, didesniems vaikams pasakojami Biblijos atsitiki- 
mai ir kitokie dorinantys ir pamokinantys apsakymėliai. Visi vai- 
kai pratinami prie drausmės, tvarkos, švaros, prirengiami prie 
mokyklos; bet vengiama sistemingo mokymo. 

Pirma mokykla — seminarija vaikų globos įstaigų vedėjoms 
rengti buvo įsteigta Kaiserwert'e pastoriaus Fliedner'io 1836 m. 
Iš katalikų pusės senai steigiamos tokios pat seminarijos ypač 
Bavarijoje. Dabar jų vietą užima vaikų darželių seminarijos; nes 
vaikų prieglaudos-mokyklos savinasi sau vaikų darželių metodus; 
taip kad šiandien sunku beatskirti vienos įstaigos nuo kitų. Todėl 
toliau kalbėsime apie vaikų darželius-sodus, įsteigtus Fridricho 
Frobelio, kurs padarė pervartą vaikų auklėjime. 

Vaikų darželis-sodas tai sunkios, apleistos Frėbelio kūdi- 
kystės vaisius; darbas žmogaus, kurs norėjo suteikti vaikams tai, 
ko pats mažatvėje neturėjo. „Mano vaikų sodų kilimo šaltinis 
yra toli užpakalyje, mano kūdikystėje“, sakosi Frėbelis ?). Gimęs 
1782 m., pirmais amžiaus metais nustojęs motinos, augo prie 
pamotės, uždarytas pastoriaus namuose Oberweissbacho sodžiuje 
Turingijos kalnuose. Tėvas, rūstus žmogus, labai užimtas, nega- 
lėjo vaiku rūpintis; pamotė nesuprato švelnios, jautrios kūdikio 
sielos; jis augo vienišas. 

Taip augdamas neturėjo gyvenimo laimės. Visas vaiko 
džiaugsmas buvo darže, sode žiūrėti augalų, vabalų, paukščių... 
Tykus, savyje pasislėpęs vaikas išaugo mąstančiu jaunikaičiu. 
Mokytis ėmė vėlai pas girininką. Namie prisirengęs 18 gyvenimo 
metais buvo priimtas į Jenos universitetą, bet, pristigęs lėšų, po 


!) Dr. Keller, Caritas Wissenschaft, 1925, Freiburg im Br. 188 p. 
2) Lexikon der Paedagogik, II, p. 108 ir t. 

trijų semestrų buvo priverstas apleisti aukštąją mokyklą. 1804 m. 
pradėjo mokytojauti pavyzdinėje mokykloje Frankturte prie Maino ir 
taip pamėgo mokymą, kad pedagogo darbą pasiskyrė gyvenimo 
uždaviniu. 

1807 m. nukeliavo pas garsųjį Pestalozz', kurs Ifferten'e 
prižiūrėjo vaikų pensionatą; valdžios siųsdavo ten pedagogus 
pasimokyti auklėjimo dėsnių. įsitikinęs, jog auklėtojas reikalingas 
mokslo, dar dviem metam įstojo universitetan... Pagaliau 1817 m. 
Keilhau įsteigė auklėjimo įstaigą, kurioje vaikai gyveno įvairiai 
sulig savo individualybė: žaidimai, rankų darbas, mokslas... 
buvo priemonės vaikams auklėti. Nors buvo susirūpinęs žmoni- 
jos auklėjimu bendrai, tačiau ypač įgarsėjo, kaipo pagerintojas 
vaikų auklėjimo prieš mokyklos amžių. 

Savo mintį steigti vaikų sodus įvykdė Frėobelis tiktai 1837 m. 
Blankenburge. Pačiam įstaigos vardui Frobelis dėjo daug reikšmės: 
„sode“ jaunos vaikų sielos turinčios atsiskleisti pasauliui, kaip 
gražios pražydusios gėlės; jo „sodas“ privalė skirtis nuo jau bu- 
vusių prieglaudų — mokyklų vaikams. Žmogus esąs gamtos pa- 
daras, turįs plėtotis sulig tais pačiais dėsniais, kaip augąs me- 
dis ir žolės; reikia, esą, sudaryti vaikui sąlygų, kuriose jis galėtų 
plėtotis sulig savo individualybe, bet drauge dalyvautų bend- 
rame žmonių gyvenime, būtų šeimos, valsčiaus, valstybės narys... 

Važinėdamas iš vietos į vietą skleidė savo mintis, darė kur- 
sus vaikų sodų vedėjoms rengti, vėliau įsteigė pirmąją semina- 
riją vaikų sodų mokytojams; jai nuo 1849 m. asmeniškai vado- 
vavo. Bet 1851 m. vokiečių švietimo ministeris uždarė vaikų 
sodus, kurie stumią vaikus į bedievybę, nes Frobelis nuošaliai 
stovėjo nuo krikščionybės. Frėobelis tenkinosi platinęs savo pa- 
žiūras tarp savo mokinių-sekėjų, kurių žymiausi yra Maren- 
holz-Bylovienė, Augustas Kohler, Diessterwegas. Bet: jau 
1852 m. Frobelis mirė, nebaigęs savo darbo. Žinomiausis jo 
raštas yra: „Kommi, lasst uns unseren Kindern Ieben“ (1844 m.) 

Frobelio raštai parašyti sunkia kalba; pati auklėjimo sistema 
išdėstyta neaiškiai; tai prisidėjo prie jos nesupratimo. Daug 
Frobelio šalininkų laikėsi formos, nesupratę jo dvasios; tai bent 
išsyk pakenkė vaikų sodans ir mokytojų sferose. Pasinaudojęs 
vaiko palinkimu ką nors veikti, Frobelis sugalvojo sistemą, pa- 
remtą žaidimais, darbeliais, sielai ir kūnui lavinti, vaikui prirengti 
prie liaudies mokyklos. Tuose darbeliuose yra daug perdėjimo, 
nenaturalumo; tačiau bendra pakraipa gera... 

„Kaip tik vaikas gali savarankiškai judinti savo sąnarius, jis 
pradeda kokius nors daiktus dirbti, pinti, dėstyti. Dėl to nuo 
šios valandos reikia į jį žiūrėti, kaip į kuriančią esybę, tinkamai 
su juo elgtis, jį savarankiškai kūrybai ugdyti ir auklėti. Visa 
reikia remti vaiko noru veikti ir daboti pirmus vaiko veiksmus; 
iš to viskas turi kilti; kas tiktai prisideda prie žmogaus išplėtojimo 
ir vaiko išauklėjimo, visa tai privalo būti daroma... Pirmutinis ir 
esminis dalykas vaikų soduose tai veikimas; bedirbdamas, kur- 

damas, užsiimdamas vaikas auga. Prie to pridedamos pastabos; 
aiškinama kalba, žodžiais; tai skatina mąstymą“ |). 

Sulyginus su auklėjimu vien žodžiais, yra pažanga, kuomet 
sunaudojamas vaiko noras ką nors daryti; bet yra perdėjimas, 
kad, pasak Frobelio— „visas (auklėjimas) turi jungtis su vaiko 
darbais“. Taip pat yra vienašališka, kad vaikai visa, kaip giriasi 
frobelistai, turi savintis savu bandymu, savais pastebėjimais. Vaikas 
nori senai žinomos tiesos ir klausia daugybės dalykų, pasitikėdamas 
auklėtoju. Argi klausiamas auklėtojas turėtų šitas tiesas nutylėti? 
Argi privalėtų vaikui atsakyti: „bandyk, ieškok, surask patsai“? 

Kaip vaikų sodų idėja remiama vienašališku dėsniu, taip ir 
būdas, kuriuo ji buvo vykdoma Frėobelio sekėjų, ypač 
Kohlerio, negali būti pateisintas. Vaikų sode šitokia tvarka: 3—7 
metų vaikai jungiami vienon krūvon, kuri vadovaujama sodo 
prižiūrėtojos. Didesnė laiko dalis turi būti suvartota kūno judėsiams 
ir mankštinimams. Gerame ore vaikai žaidžia kieme, vaikščioja, 
eina sodan; jame kiekvienas turi mažą eželę, apžiūri savo gėles 
ir šnekasi tarp savęs, kaip tinkami, Blogame ore, ar žiemą esti 
vaikai žaidimų ir darbų kambariuose; juose užimami statymu, 
pinimu, išsiuvinėjimu, lipdymu, pagaliukų dėstymu, ar sekama 
jiems kokia pasaka, dainuojama dainą... 

Pašalinimas nuo žaidimų ir darbelių privalo būti didžiausia 
bausmė; kitos pabaudos esančios - bereikalingos, nes . vaikai 
nuolat dirbdami neturi laiko niekų daryti. Taip aprašo Kėhleris 
vaikų sodo gyvenimą. Bet, jei arčiau pažiūrime, kaip tie žaidimai 
ir darbeliai daromi, tai negalima nepastebėti daugelio pedagogikos 
klaidų. Visur viešpatauja prievarta, naikinanti visokią individualybę, 
ir atimanti pasitenkinimą rutina. Sulig vedėjos diktantu statoma, 
lipdoma, pinama... Net žaidimuose nėra laisvų judėsių, o laikomasi 
šablono. Be to, prie visokių darbelių ir žaidimų giedama, kalbama 
taip pat sulig nustatytais tekstais. 

„ Frėbelis, pav., tarp kitų sugalvojo pirštų žaidimą, pavadintą 
„Žiūrėkite čia, vaikučiai“; supinti abiejų rankų pirštai privalo 
daryti besikabinėjančių vaikų vaizdą. Nebesakant apie sunkų 
įsivaizdavimą to vaikų besiglamonėjimo, žaidžiant dainuojama: 
„Žiūrėk čion į linksmus vaikučius; jie maloniai kabinėjasi; jie 
nuvargę nuo dienos darbų ir nori gauti naujų jėgų. Bet pirma, 
negu eina ilsėtis, jie save paveda gyvybės Davėjui, kad Tėvas 
būtų jiems globėju, — Kurs budi ant visų; Jis atsižiūri ir jų; 
užmerkia jiems akis ramiai. Dabar, mano vaike, daryk ir tu pa- 
našiai ir miegok, miegok ramiai ir miegok, miegok ramiai“. 
Toks ilgas paistymas prie mažo judėjimo nėra vaikams tikęs. 

Vaikų soduose yra perdaug panašumo į šiltinamius, kuriuo- 
se vaisiai pergreit auginami. Ko vaikas dar nesimoko pirmame 
pradedamos mokyklos skyriuje, tai daroma su jais vaikų so- 
duose. Čia jie mokosi, kas yra kampas, kas ketvirtis, šeštoji, 

aštuntoji dalis; jie turi apsakyti žolės augimą, besiplėtojimus; 
tai toli gražu ne 3—7 metų vaikams; jie privalo gudriai papa- 
sakoti apie save, savo darbus... Taip auklėjami vaikai paviršu- 
tiniškais plepiais. Jie nežaidžia, kad žaistų, bet kad mokėtų apie 
žaidimą nupasakoti. Kėhleris aiškiai sako: „Žaidimuose nėra 
žaidimas svarbiausias dalykas vaikams auklėti, bet tai, kas prieš, 
per ir po žaidimų auklėtojos ar vaikų kalbama“. Bendrai, 
vaikai neprivalo nieko daryti, apie tai nekalbėdami, nedainuodami. 

Daugiausia kenčia vaikai soduose nuo daugybės atmintinai 
žinotinų dainų. Kohleris paduoda 275 dainas, pritaikytas jude- 
sio žaidimams; jų kai kurios turi po 4—6 posmus. Jei tik tre- 
čią-ketvirtą dalį tepasirinktų sodo vedėja, būtų kelios dešimtys 
dainų; jeigu jos būtų dainuojamos, reikėtų jas mokėti. Prie ju- 
desio žaidimų pridėkime visokias eiles, vartojamas dirbant, sta- 
tant, pinant, siuvant... bus begalinis atminties apsunkinimas. — 
„Jeigu vaikai prie tam tikrų progų, sako D-ras Kriegas, turi pa- 
raduoti, sakydami kiek ilgesnes eiles, tai daroma kilniausių jėgų 
kaštu ir parodo didelį atatinkamų „pedagogų“ nenusimanymą. 
Net žaidimas tos rūšies įstaigose neprivalo būti mechanizuotas 
ir suvestas į nustatytas formas, o palinkimui žaisti turi būti pa- 
likta vietos laisvam. besiplėtojimui !). 

Vaikų sodai neturi saiko ir darbuose, apsunkina vaikus vi- 
sokiais darbeliais ir griežtai reikalauja visa iki galui atlikti siste- 
mingai. Kohleris „Praxis des Kindergartens“ prirašo tris nęma- 
žus tomus, kurių pirmas turi 300 pavyzdžių. Griežtas laikyma- 
sis nustatyto metodo yra priešingas vaikų prigimčiai ir slopina 
visokią individualybę. Sodose vaikai, pasak programos, turį būti 
auklėjami savarankiškumui, bet iš tikrųjų privalo jie tiktai judėti, 
sukinėtis, kaip jiems leidžia prievartos nustatyta tvarka. Toks 
įsakytas darbo būdas sulig šablonu veikia tik vieną pusę, ugdy- 
damas mechaniškąjį sumanymą, bet bendrai trukdo savarankišką 
dvasios besiplėtojimą. 

Negalima pripažinti, kad vaikas turėtų vidinio pasitenkini- 
mo tuose žaidimuose. Gabesni vaikai verkdami pasiduoda pri- 
valomai tvarkai. Tas nuolatinis giedojimas, šokimas, vaikščioji- 
mas sulis komanda, tas žaidimas su betiksliais, įtempiančiais 
protą dalykais, daro vaikus apatiškus, kas nutrina nuo vaikų sie- 
los kūdikystės žymes. Vienas pedagogas taip yra pasakęs: „Aš 
atvejų atvejais pastebėjau, kad vaikai, kurie auklėti sulig vaikų 
sodo sistema, dar devintais-dešimtais amžiaus metais tebegyveno 
tartum sapne, iš kurio beveik negalima buvo jų pažadinti; jų 
pastebėjimo galia taip vienašališkai buvo išlavinta kitų jėgų, bū- 
tent, proto kaštu, kad jie greitam dėmesiui ir tinkamai lengvam 
supratimui visai buvo netikę“. 

Frobelio auklėjimo sistema jungiasi ankštai su visa jo pa- 
sauližiūra. „Visame, sako Frobelis, glūdi, veikia ir viešpatauja 

dievybė, Dievas. Kiekvieno daikto esmė tai veikianti jame dievy- 
bė. Visų daiktų paskyrimas pareikšti gyvenančią juose dievybę, 
jų esmę. Žmogus — aukščiausia Dievo mintis. Vaike jau yra 
žmogus su visomis savo savybėmis ir savo esmės vienybe. Jis 
privalo būti pripažintas, kaipo narys viso, kas gyva tinkamai, vis- 
pusiškai auklėjamas. Jis turi būti laikomas visokeriopuose savo 
santykiuose ir auklėjamas, kaipo gamtos vaikas, žmogaus vaikas, 
Dievo vaikas“... 

„Kiekvienas atskiras žmogus yra ypatingai išreikšta Dievo 
mintis; dėl to glūdinti žmoguje dievybė privalo būti gera, kol 
nesti sužeista...  Auklėtojas turi pareigos taip ilgai manyti, jog 
nepaliesta dievybė vaike, kol neturės įrodymų esant priešingai; 
tik tuomet jis yra įgaliotas kištis ir įsakyti. Kiekvienas veiklus, 
įsakantis, sprendžiantis pamokymas, auklėjimas būtinai turi veikti 
žmogų pirmykštėj jo neliečiamybėje naikinančiai, gadinančiai, kliu- 
dančiai“. Tie žodžiai per aiškiai rodo, kad Frobelis Dievą, žmo- 
gaus prigimtį, auklėjimo tikslą suprato nekrikščioniškai. 

Dėl to iš tikybinės pusės vaikų sodų sistema buvo visai 
netikusi; jos auklėjimas buvo nekoniesinis; ji duoda vaikui kiek 
naturalės tikybos. Marenholz Būloviene, uoli Frobelio idėjų skel- 
bėja, rašo: „Po gamtos įtaka turi vaikas augti. Ten privalo jis 
pamažėli pažinti visos organiškos tvarkos įstatymus, jis turi per 
malonų apsiėjimą su žolių ir gyvulių pasauliu prisirengti prie 
malonaus elgesio su žmonėmis, privalo, tyrinėdamas padarus, 
rasti didžiulį Meistrą ir pamilti, kaipo gamtos ir savo Tvėrėją; 
turi ramybę, kuri viešpatauja gamtoje ir santykiuose su ja, įkvė- 
puoti pirma, negu įtrauks į savo krūtinę pasaulio trūkumus ir 
nuodėmę !), 

Vokiečių „Frėbelio Sąjungos“ visuotiniame susirinkime, 
kurs įvyko Erfurte 1880 m., referentas aiškiai pasakė: „Sąjungos 
uždavinys yra naturalis vaikų auklėjimas; jis privalo pašalinti 
ligtolaikinį auklėjimą, tai yra: jis turi būti suprastas, kaipo kon- 
fesinio, bendrai tikybinio auklėjimo priešingybė. Jis nori būti 
naturalis sulig savo tikslu, turėdamas prieš akis vien tiktai pri- 
gimtą žmogaus pašaukimą, kaipo vyro, moters, piliečio ir t. t. 
ir net atmeta visus žmogaus santykius su Esybe, viršijančia tą 
prigimtį“... 

Frėobelis ir jo šalininkai laikė vaikų sodus būtina įstaiga 
papildyti vaikų auklėjimui šeimose ir norėjo, kad visi vaikai nuo 
trejų metų būtų atiduodami vaikų sodan auklėti. „Motinos! bū- 
tinai leiskite savo vaikus į vaikų sodus“ — ragindavo Kohleris, 
Tąjį savo reikalavimą jis taip aiškino: „Vaikų sodų tikslas auk- 
lėti visuomeniškai; tasai tikslas tegali būti atsiektas didesnėje 
bendruomenėje, negu šeima, bent taip sunkiai ir netobulai, kaip 
atsiekiamas šeimoje mokymo tikslas“ ?). 


Nakso Kind und sein Wesen I, 108. Cit. pag. „Kirchienlexikon“ VII, 
468 pusl. 

Sulig Dievo nustatyta tvarka šeima yra tikras sodas, kuria- 
me jaunas medelis geriausia tarpsta, kuriame visi jo geri augliai 
plėtojasi prie jautrios motinos širdies, kuriame vaikas auklėjamas 
visuomeniškai ir lavinamas draugiškose dorybėse. Net Spartoje, 
kur vaikų auklėjimas turėjo svarbiausį tikslą išauginti juos ben- 
druomenei, palikdavo vaiką lig 7 metų šeimoje. Negera, kad 
nemąža motinų ypač uždarbiaujančio luomo ne pačios auklėja 
savo vaikus. Tokiems vaikams reikalinga įstaiga, pavaduojanti 
šeimos globą. 

Frobelio vaikų sodai tikybos, pedagogikos ir visuomenės 
atžvilgiu Vokietijoje 1851-1861 m. buvo laikomi pavojingais 
valstybei ir draudžiami; jie išsyk palengva plėtėsi, bet ilgainiui pa- 
sklido beveik visame kultūriniame pasaulyje. Pamažėli kai ku- 
riuose vaikų soduose buvo pašalinta, kas buvo priešinga tiky- 
bai ir tikrai pedagogikai; vaikų auklėjimas juose vis labiau su- 
taikomas su naujais pedagogikos reikalavimais ir statomas ant 
krikščioniškų pamatų; atsirado katalikiškų vaikų sodų, kuriems 
galima reikale pavesti vaikus ?). 

Siandien vaikų sodų yra laikomų valstybių, miestų, drau- 
gijų ir atskirų asmenų; yra net sodų nesveikiems, luošiems, ak- 
liems vaikams, kuriuos laiko dažniausiai vienuolės, baigusios vai- 
kų sodų seminarijas. Vien tiktai privatinių sodų, kurių vedėjos 
dirba dėl gaunamo pelno, sulyginant, maža tėra; dažniausiai to- 
kius sodus steigia kokios nors turtingos ponios. Minėtini dar 
šeimyniniai vaikų sodai: kartais turtingos šeimynos susideda, 
pasamdo vedėją ir leidžia savo vaikus kelius sykius savaitėje 
bendrai pažaisti. 

Paprastai vaikai esti soduose kasdien 8—12 ir 2—6 valan- 
dos nuolat po priežiūra. Kai kuriuose Vokietijos ir Austrijos vai- 
kų soduose vaikai pasilieka net per pietus, gauna valgyti, pas- 
kui guli tam tikrose kedėse vieną valandą. Kiekvienas vaikų so- 
das turi mažiausia 1 kambarį žaidimams, 1 — darbui, 1 — dra- 
bužiams. Žaidimų kambaryje yra suoleliai, sustatyti pagal sienas, 
paliekant viduryje daug rūmės. Darbo kambarys turi skobnių, 
kedžių, spintų, didelę lentą rašyti, dubenį rankomis plauti. Beveik 
visur vaikų sodai turi sodelį su dengta palapine, kur per lietų 
šiltame ore gali vaikai būti. 

Vedėjoms gaminti steigiamos vaikų sodų seminarijos. Vien 
Vokietijoje tokių seminarijų yra 26; jų tarpe — 6 grynai katali- 
kiškos. Visoms vokiečių seminarijoms nustatyta vienoda mokslo 
programa su valdžios prižiūrimais kvotimais. Priimamos semina- 
rijon sveikos, linksmo būdo, kantrios, nepiktos, ištvermingos, 
mylinčios vaikus 17 metų merginos, baigusios mergaičių viduri- 
nę mokyklą. Seminarijose mokslas trunka 1!/;;—2 metu. 

Mokslo dalykai šie: Frėobelio auklėjimo sistema, sujungta 
su praktika; todėl daugelis seminarijų turi savus vaikų sodus: 
pedagogikos teoriją ir praktiką; bendras auklėjimo mokslas, ypač 

nurodant vaiko dvasios ir kūno jėgas; sveikatos mokslas; gam- 
tos mokslas su pastabomis, kaip auginti gyvulius ir žoles; gie- 
dojimas; gimnastika; tepliojimas; rankų darbeliai; tikyba. Po teo- 
rijos metų dar turi kelerius metus praktikuoti vaikų soduose, 
nes tikslus išmokto pritaikymas gyvenimui labai svarbu vaikų 
sodams. 

„ Nežiūrint didelio paplitimo, dar ir šiandien nestinga princi- 
pinių vaikų sodų priešų. Ar turi tiesos, kurie norėtų visai pa- 
naikinti vaikų sodus? Prityrimas rodo, kad vaikų sodai reikalingi 
dabartinėse gyvenimo sąlygose. Bet, jei sąlygos pasikeistų, kad 
kiekvienas vaikas galėtų būti auklėjamas šeimoje, niekas nebe- 
mąstytų apie vaikų sodus. Frėbelis patsai yra sykį pasakęs apie 
savo sodus: „Mes darbuojamės tam, kad būtumėm nereikalingi.“ 

Juo geriau bus motinos prirengtos savo pareigoms, juo 1a- 
biau jos įsitikins, kad jokia įstaiga neduoda vaikui to, ką teikia 
gera šeima, tuo mažiau bus linkusios pavesti savo vaikus ki- 
tiems auklėti. Kol gimdytojai tam nepasirengs, tol reikalinga vi- 
suomenės pagalba ne tik vargo žmonių vaikams, bet ir turtin- 
gųjų, šviesuomenės. Šiandien vaikų sodai reikaligi ne tiktai di- 
džiuose pramonės centruose, miestuose, bet ir sodžiuose, kur 
vaikai esti be priežiūros, globos, auklėjimo. 

Tik privalu reikalauti, kad vaikų sodai turėtų šeimos, o ne 
mokyklos išvaizdą. Tuomet atpuls visa, kas mokoma sulig tam 
tikrais šabloniškais žaidimais, išnyks pakraipa duoti vaikui per- 
anksti kuo daugiausia žinių. Dėl to nereikia vaikams sisteminių 
pamokų, nereikia vaikų „plepėjimo“, nes tai įstaiga, stovinti šei- 
mos ir mokyklos tarpe, namų auklėjimui papildyti 3—7 m. vaikų, 
prirengti prie mokyklos. Tebūna viskas paprasta, natūralu, pa- 
imta iš šeimos gyvenimo, tinkama namams. 

Tam reikalinga šviesūs, erdvūs kambariai su gėlėmis, vai- 
kų sodintomis, ant langų, su paukšteliu narvelyje, su višta 13- 
stoje, kad pratintųsi vaikai tinkamai elgtis su gyviais. Sienose 
privalo būt gražių paveikslų, kaip tai esti geroje šeimoje. Baldai 
turi būti stiprūs, be aštrių kampų, lengvai perkeliami kitan kam- 
barin rūmei padaryti sulig reikalu. Geriausia taip sudaryti gru- 
pės, kad įvairaus amžiaus vaikai galėtų vieni kitus papildyti, vieni 
kitiems padėti, patarnauti. 

Vaikų sodų vedėja pavaduoja motiną; dėl to neprivalo vi- 
suomet vadovauti vaikų darbams, bet mokyti pačius darbuotis. 
Vedėja turi pasiimti vaikus pagalbon sutvarkyti žaislams, sudėti 
daiktams, paveikslams šluostyti, paukščio narveliui valyti... Vedė- 
ja privalo būti namų šeimininkė: padalyti laiką, sutvarkyti darbą, 
parodyti gražią darbo pusę tiems, kurie namie į tai žiūrėjo, kaip 
į sunkenybę... Rimtas elgesys, su mažais dalykais rengia prie didelių. 

„Ne mokslas, sako D-ras Kriegas, turi būti šitokių įstaigų 
tikslas; nes metodiškas mokymas ir visoks apsunkinimas jaunų 
smegenų kenkia taip kūno, taip dvasios besiplėtojimui, slėgia 
mąstymo galią, vaizduotę ir nuotaiką, žymiai trukdo kūno augi- 

mą“... !/) Bet kai vaikai, susieidami su kitais, pripranta prie tvar- 
kos, ramybės, punktualumo, dėmesio, turi vaikų sodas virsti 
tartum prieklasiu; jame vaikai privalo: įsigyti bent kiek žinių ir 
tam tikrų privalumų, kurie paskiau reikalingi mokslui. 


X. Našlaičių prieglauda. 


Daug kas aprašo prieglaudos gyvenimą liūdnai: stokojantis 
maistas, menkas drabužis, ankštas butas, šiurkštus apsėjimas... 
paverčiąs našlaičių gyvenimą kančia ir ilgam paliekąs gilių pėd- 
sakų žmogaus esmėje ?). 

Yra paveikslų, piešiančių Olandijos prieglaudų mergaites, 
aprėdytas mėlynais rūbeliais, baltomis skarytėmis ant pečių, 
susikuprinusias ant siuvimo darbų, ar poromis su nuleistomis 
akutėmis einančias į bažnyčią. Tai paveikslas, darantis vienuo- 
lyno įspūdžio. 

Tikrybė kitaip atrodo. Našlaičių prieglaudos siandien nėra 
varginimo vieta. Kaip kiekvienuose namuose, kur yra daugiau 
vaikų, taip ir prieglaudose viešpatauja linksmas gyvenimas; jei 
kartais ir pasitaiko trūkumų, tai, bendrai pasakius, prieglaudos 
skurdo nekenčią, 

Daug kas mano, būk vaikų sąmonė, jog jie neturį tėvų, 
visai įstaigai priduodanti kokio tai ypatingo pobūdžio. Bet ir 
tai netiesa. Galima tikrai sakyti, jog mažėliai nesupranta, ko jie 
nustoja per gimdytojų mirtį, Naujų įspūdžių įtakoje vaikai pa- 
miršta pergyventas su tėvais valandas. 

Įstojimas į prieglaudą vaikų daugumai yra pasiliuosavimas 
iš trūkumų; dėl to jie čia greit apsipranta, kai juos apvelka šva- 
riais drabužėliais, patiekia jiems gardaus valgio... Laikas, padaly- 
tas tarp darbo, žaidimų ir poilsio, neduoda galimybės ilgėtis, 
nuobodžiauti. 

Tiesa, kiekvienoje prieglaudoje galima rasti vaikų gilesnės 
prigimties; naujos sąlygos bent greitai negali pagydyti jų iš liū- 
desio; jie širdies gilumoje bevelytų pakeisti kad ir pertekusį gy- 
venimą prieglaudoje ant skurdžių sąlygų, gyvenant drauge su 
gimdytojais. Bet šitokie vaikai — retos išimtys. Bendrai, našlai- 
čiai-vaikai pripranta prie įstaigos, ir jų ašaros greitai džiūsta. |. 

Prieglaudos priima visus vaikus, kurie reikalingi svetimos 
globos, kurie reikia laikyti visuomenės lėšomis, nors jie nėra 
pilni našlaičiai. Todėl, tikrai pasakius, našlaičių prieglaudos ne- 
teisingai nešioja tą vardą; našlaičiais anuos vaikus galima va- 
dinti vien ta prasme, kad paimami nuo šeimos ir perkeliami sve- 
timon gūšton. 


1) Die Wissenschait des spezielien Seelenfūhrung. VI Aufl. Freib. im 
Br. 1919 p. 104. 

) Kniga o rebenkie. Kollektyvnyj trud specialistov po voprosam vos- 
pitanija dietej i uchoda za nimi. Čast. II. Vospitanje rebenka. Moskva 
1912, 475 p. 

Tarp našlių, neteisėtų moterysčių vaikų, kurių gimdytojai 
gyvi, esti nemaža tokių, kuriuos lengva būtų galima laikyti šei- 
mose, jei negręstų vaikams moralė gangrena ir doros sąlygos 
neverstų priimti prieglaudon, kad vaikai pasiliuosuotų iš biau- 
rios šeimos įtakos ir būtų atiduoti griežton įstaigos priežiūron. 

Pilni našlaičiai negali vadintis pačiais nelaimingaisiais. Kiek 
skurdo, nedorybių, girtuoklystės, paleistuvystės... viešpatauja kar- 
tais tų vaikų šeimose, apie kurių gimdytojus sakoma, jog esą 
neturtingi, ligoniai, gyveną skyrium, netikę auklėti... žino gerai 
prieglaudų vedėjos. Dėl to jų simpatijos kuo ne visumet labiau 
linksta pusėn tų vaikų, kurių tėvai gyvi, negu našlaičių pusėn. 

Naujos sąlygos visiems vaikams esti pakeitimas skurdo 
šiokiu tokiu pertekliumi, netvarkos — sutvarkytu gyvenimu, ne- 
doros purvo — gražia elgsena... Dėl to vaikai greit apsipranta su 
nauja tvarka, ir jie be rūpesčių atsideda mokslui, darbui, žaidi- 
mams tarp savo vienmečių, vadovaujami prieglaudos vedėjos. 

Našlaičių prieglaudų tarpe yra visokių įstaigų, pradedant 
žemiausiuojų laipsniu, kur duodama tik tai, kas reikalinga, kad 
vaikas nealktų ir nebūtų gatvėje, baigiant aukščiausiu, kame gre- 
ta pavyzdingos kūno priežiūros teikiamas visokeriopas sielos 
lavinimas, ir vaikai rengiami naudingiems pašaukimams: žemės 
ūkiui, amatams, net aukštesnėms laisvoms profesijoms. 

Vidinė prieglaudos tvarka priklauso jos didumo. Mažosios 
prieglaudos stengiasi sekti gausingos šeimos gyvenimą; jose 
vedėjas, dažniausiai vedėja, viską prižiūri; aplink juos spiečiasi 
abiejų lyčių įvairaus amžiaus vaikai. Cia paprastai, nekalbant apie 
išimtis, stinga gabumų vaikams auklėti sulig atskirų vaikų indi- 
vidualybe. Didesnėse prieglaudose tie trūkumai yra mažesni; jo- 
se galima pritraukti gabesnių jėgų darban. 

Didelėse prieglaudose, kųr globojama kartais šimtais vaikų, 
darbas vedamas kitaip. Ten ūkis labai komplikuotas. Kame glo- 
bojama daugybė vaikų, reikia griebtis visokių priemonių toms 
pareigoms atlikti. Dėl to didelėse prieglaudose randame kartais 
tokių įtaisymų, apie kuriuos negali bet kas svajoti. Nors tarp 
atskirų prieglaudų esti daug skirtumų, tačiau savos organizicijos 
pagrindais jos panašios. 

Kaipo pavyvdį didžiulės įstaigos aprašysiu Gamburgo !) 
prieglaudą, įsteigtą prieš tris šimtus metų. Išsyk buvo tai prie- 
glauda būrgerių vaikams, likusiems be tėvų, bet nuo 1893 m. 
jon priimami globoti visi vaikai, reikalingi prieglaudos, esantys 
Gamburgo socialės apsaugos rajone, kuriuos ji nutars įkurdinti 
minėtoje prieglaudoje. 

Įstaiga, savo išvaizda daranti kareivinės įspūdžio, stovi 
didelio parko viduryje; dideli, šviesūs, sveiki kambariai gali su- 
talpinii apie 500 vaikų; jon priimami visokio amžius vaikai, pra- 
dedant žindukais, baigiant moksleiviais, paleidžiamais iš mokyk- 
los. Priimamieji maudomi, apvelkami švariais rūbais ir laikomi 


') Handwėrterbuch der Staatswissenschaften, Jena 1910 m., V. B. d. 830 p. 

tam tikrame kambaryje, kol juos apžiūrės gydytojas; sergančius, 
ar įtariamus, gydytojas atskiria nuo sveikų; sveikuosius prijungia 
prie prieglaudos vaikų. 

Prieglaudos vaikai dalijami grupėmis sulig amžiumi. Ne- 
būtų galima palaikyti tvarkos, švarumo, jei visi vaikai būtų iš- 
vien, kaip didelė kaimenė. Kiekvienos grupės vaikai skyrium dar- 
buojasi, žaidžia, valgo, miega. Kiekvienos grupės priekyje stovi 
prižiūrėtojas, ar prižiūrėtoja, kurie visuomet esti drauge su savo 
globojamaisiais, net ir naktį; taip sudaro tartum didesnę šeimą. 

Šeimos idealui daugiau tiktų, jei kiekviename vaikų sky- 
riuje būtų įvairaus amžiaus berniukų ir mergaičių. Bet didelėse 
įstaigose, sudarant šitaip grupes, yra pavojaus, kad vyresnieji 
skriaus mažesnius; be to, visuomet yra sunku rasti auklėtojas, 
kurs mokėtų prisitaikinti prie įvairaus vaikų amžiaus; ypač rim- 
tai reikia skaitytis su lyčių skirtumu tose pačiose grupėse. 

Bendras mergaičių ir berniukų auklėjimas prieglaudose nė- 
ra pavojingas, net ir naudingas iki mokslo metų. Situo atžvil- 
giu Gamburgo prieglaudoje yra trys didesni skyriai: 1) mergaičių 
skyrius, kuriame talpinami visi vaikai mergaitės ir berniukai lig 
mokyklos metų ir vyresnės mergaitės; 2) berniukų skyrius, ku- 
riame gyvena visi berniukai, pradedant mokslo metais; 3) pagaliau 
žindukų skyrius. 

Žindantys vaikai talpinami kambaryje, kuriame stovi 50 Io- 
velių; jame darbuojasi penkios slaugės, turinčios keletą padėjėjų, 
Sveiki normalūs žindukai dažnai pavedami privatinėms šėimoms 
auginti. Ligoniams, reikalingiems ypatingos globos, įrengtas at- 
skiras kambarys po gydytojo priežiūra; jame dirba ypatingai tam 
tikslui prirengtos gailestingos seserys. 

Bendra nuomonė, būk žindukai blogai tarpstą prieglaudo- 
se, pasirodo klaidinga ten, kur nesigailima lėšų gerai joms ap- 
tarnauti, kur nebijoma daug reikalauti iš tarnaujančių. Žindukų 
mirtingumas gerai vedamose prieglaudose neviršija paprasto vai- 
kų mirtingumo; mažesnis — už mirtingumą tuose žmonių sluog- 
sniuose, iš kurių tie vaikai yra kilę. 

Antrą skyrių sudaro berniukai lig mokslo metų ir mergaitės. 
Mergaičių skyrių auklėja ir prižiūri mokytojai, mokytojos, pri- 
žiūrėtojos ir frobelylės. Viso mergaičių skyriaus priešakyje yra 
vyresnė moteris, viršininkė, kuri eina drauge visų namų „moti- 
nos“ pareigas. 

Trečiam skyriui vadovauja vyresnysis mokytojas, kurs drau- 
ge su mergaičių skyriaus viršininke yra priežiūroje visos įstaigos 
direktoriaus, žmogaus su aukštuoju mokslu; jis drauge užima 
vietą socialės apsaugos valdyboje, kurios žinioje yra visos naš- 
laičių prieglaudos: juodu kasdien turi matytis su direktoriym ir 
tartis dėl priemonių, kaip visa tvarkyti, Ša 
vyriausias mokytojas. Auklėjimo idealui atsiekti, daryti mokyklos 
ir šeimos įtakos, mokytojai ir auklėtojai nuolat darbuojasi su vai- 

valymo, kambarių sutvarkymo, berniukai mokosi visokių amatų: 
stalių, šaltkalvių, siuvėjų, lipdytojų, piaustytojų, šepetininkų... 

Mergaitės mokomos tikio darbų ir rankų darbelių. Didelis 
sodas duoda galimybės atlikti visokius darbus sode prie me- 
džių, gėlių, daržovių. Daug laiko pašvenčiama žaidimams ore, 
daromoms ekskursijoms... Mergaitės, baigusios mokyklą, kurios 
dėl jaunystės negali dar tarnauti, pasilieka prieglaudoje dar me- 
tus; jos mokosi namų ruošos teorijos, ypač praktikos. 

Ligoniams yra skyrius su 70 lovų: iš dviejų didelių salių, 
keturių izoliuotų kambarių limpamoms ligoms, operacijų salės 
ir kitokių įtaisymų, reikalingų kiekvienai ligoninei, Čia vaikus 
prižiūri tam tikros budėtojos, dviejų gydytojų vadovaujamos. 
Dentistas gydo ir nuolat prižiūri vaikų dantis. 

Prieglaudos dvasininkas duoda tikybos pamokas ir laiko 
pamaldas prieglaudos koplyčioje. Kas sekmadienis ir šventė 
būna iškilmingos pamaldos, kuriose dalyvauja vyresnieji vaikai, 
tarnautojai, net ir pašaliniai žmonės. Kas antras sekmadienis esti 
pamaldos mažesniems vaikams. 

Iškilmių salė, kurioje tilpsta visi prieglaudos gyventojai ir 
scena koncerto bei teatro reikalams, jungia visus namus iškilmių 
metu. Giedorių choras ir orkestras, nors nedidelis, sudarytas 
iš pučiamųjų ir stygų instrumentų, paįvairina tas prieglaudos iš- 
kilmes. Linksmybė privalo būti pirmas auklėjimo įrankis. 

Bet toji salė skiriama ypač tam, kad šventadieniais joje 
rinktųsi prieglaudos auklėtiniai, jau iš jos paleisti, esantys ar 
kitose mokyklose, ar tarnystėje, bet lig 21 metų tebesą prie- 
glaudos priežiūroje. Tuose šventadienių susirinkimuose daroma 
pasikalbėjimų, paskaitų su nykstamais paveikslais, rodoma sce- 
nos veikalėlių, rengiama koncertų... 

Taip tat įstaiga sudaro maža pasaulį, kuriame aprūpinami 
visi vaikų reikalai. Kad vaikai visai nenutrauktų ryšių su virši- 
niu pasauliu, kasdien skiriama svečių priėmimo valanda; per ją 
vaikas gali priėminėti savo gimines; neprileidžiami prie vaikų tik 
tie, kurie neturi gero vardo, galį daryti blogos įtakos. 

Kas dvi savaiti vaikams leidžiama pakvietus lankyti gimi- 
nes ir pažįstamus mieste, bet ir šiame atvejyje daromos išimtys: 
neleidžiama vaikų ton šeimon, kurios gyvenimo būdas gali 
kenksmingai veikti vaikus. Broliams ir sesutėms, kurie, sulig įstai- 
gos reguliaminu, patalpinti atskirose grupėse, leidžiama visados 
pasimatyti. 

Taip tat dvasinė vaikų globa privesta lig aukščiausio laips- 
nio, kad, rodos, nebereikia nieko daugiau ir benorėti. Tačiau 
tie žmonės, kurie stovi arčiau įstaigos, pripažįsta, kad pasiekti 
auklėjimo idealo, būtent, harmoningo išlavinimo visų dvasios ir 

kūno savybių, prieglaudose beveik negalima bent atsitikimų 
daugumoje. 

Galima gražiai tvarkyti vaikų kūno priežiūrą, duoti jiems 
gerą valgį, gražius rūbus, pripratinti prie tvarkos ir švaros, gali- 
ma juos sutalpinti sveikuose kambariuose, ir, per turimų prie- 
monių įvairumą ir organizacijos platumą, aprūpinti vaikus ge- 
riau, negu tai daroma turtingose šeimose, 

Bet kas prieglaudose sunkiau pasiekiama, tat asmens auk- 
lėjimas. Nežiūrint pastangų tam išvėngti, ant prieglaudos tvarkos 
slegia schemos antspauda. Nors, padalijus vaikus grupėmis, 
stengiamasi sekti šeimos gyvenimą, tačiau mechaninis dienos 
paskirstymas, bendras visų visur dalyvavimas įspaudžia vaikams 
tokių žymių, kurių ilgai negali nusikratyti, net išėję iš prieglaudos. 

Mintys ir jausmai veikia vien kuone prieglaudos sienose; 
jos sudaro savotišką mažą, siaurą pasaulį, pro kurį eina turtingas, 
įvairus, platus viršinis gyvenimas, jo beveik neliesdamas. Daugelis 
patyrimų, auklėjančių žmogų, stiprinančių jo valią, nesiekia 
prieglaudos auklėtinių. Ypač yra sunkus jausmų lavinimas, švel- 
ninimas. 

eimoje motina bent prietemoje paima vaikus ant kelių, vaikai 
džiaugiasi motinos jautrumu. Prieglaudos vedėjai negalimas 
daiktas pakeisti motiną, kuri teprižiūri mažą būrelį, parodyti tiek 
nuoširdumo visiems, išglamonėti kiekvieną skyrium... Vaikas 
šeimynoje pergyvena drauge su gimdytojais visą gyvenimo 
rimtumą visokeriopų laimingų ir nelaimingų atsitikimų eilėje. 

Jis, pavyzdžiui, žino, kad lėkštė, iš kurios valgo, pirkta 
sunkiai uždirbtu tėvo skatikų; mato, kaip motina, kiek galint, 
atsargiai su ja elgiasi, kad jos nesudaužytų ir nereiktų veltui 
leisti pinigų. Prieglaudos vaikui labai sunku išaiškinti daikto 
vertė, atsargumo ir taupumo reikalas. Vedėja, reikalaujanti atsar- 
gaus apsiėjimo su prieglaudos daiktais, bus laikoma pedante, nes 
esą krautuvėse jų pilna... 

Sit neigiamos prieglaudų pusės! Jos pasireiškia ne tik tuo- 
met, kuomet prieglaudos tilpsta dideliuose namuose, primenan- 
čiuose kareivines, bet ir tuokart, kada vaikai, net atskiros jų 
grupės . esti atskiruose mažuose nameliuse. Kenksmingumas ma- 
sinio auklėjimo pagal įstatus ir atskyrimo nuo pasaulio reiškiasi 
abejose sistemose. Tačiau geriausias būdas visam tam išvengti 
tai dalyti auklėtinius, kiek galima, mažesnėmis grupėmis. 

ia !) mėginama pakeisti šeimą, sudarant nedideles vaikų 
grupes Meitray prie Tours įstaigos sistema; tai ypatinga žemės 
ūkio kolonija mažiems nusikaltėliams, įsteigta 1840 m. Mettray 
sistema yra vidurys tarp įstaigos ir šeimos; vienerių didelių 
rumų vietoje statoma daugiau mažų namelių; jų kiekvienuose 
apgyvendinama viena darbininkų ar amatininkų šeima, kuri turi 
globoti nedidelę vaikų grupelę. 

Vaikų skaičius 8—12, koks gali būti daugiavaikėse šeimose. 
Berniukai mokosi to žmogaus amato, mergaitės — namų ruošos. 


1 Dr. Minsterberg. Die Armenpilege, Berlin. 1897, 142 p. 


Taip norima išvengti didelių prieglaudų izoliacijos trūkumų ir 
namelių gyventojus pavesti šeimos įtakai, nes šeima, globojanti 
našlaičius, turi atstoti gimdytojus. Auklėjimo vaisiai priklauso 
šeimos parinkimo. Tokių įstaigų Francijoje yra nemaža, 

Britanijoje tokioms prieglaudoms labai pritariama, vadinant 
Cottage sistema. Minėtina Chelsea įstaiga, kurion siunčiami visi 
valsčiaus našlaičiai. Ten aplink bažnyčią, mokyklą, valsčiaus 
valdybos ir valdininkų butus stovi mažos trobelės paprastų 
darbininkų namelių pavidalu; juose gyvena ir auklėjami našlaičiai. 
Tarp namų „tėvų“ yra visokių amatininkų našlaičiams mokyti 
amatų |!). . 

Amerikoje sekamas Anglijos pavizdys. Naujausias bandymas 
daromas toks: Įvairiose miesto vietose samdomi maži nameliai; 
juose įkurdinama ne daugiau 16 vaikų po namų „tėvų“ priežiūra; 
vaikai su „tėvais“ sudaro šeimas; našlaičiai gyvena kaip ir kiti 
vaikai, draugaujasi su vietos vaikais, paaugę lanko vietos mokyklą. 
Pirmiausia tad įvesta Scheffielde, pavadinus, home, arba scattered 
sisterna. 

Kai kurios abejonės apie našlaičių prieglaudas galėtų kar- 
tais privesti prie išvados, kad jos esančios kenksmingas visuo- | 
menės reiškinys; bet šitokia nuomonė būtų žymiai perdėta. 
Be internaitų našlaičių auklėjime niekad visai negalima bus išsi- 
versti. Dauguma vaikų, visuomenės globojamų, dažnai esti to- 
kiose sąlygose, kad auklėjimas šeimoje bent išsyk jiems nepri- 
taikomas. 

Vaikų daugelis del biaurių sąlygų, pareikalavus pašalinti 
juos nuo gimdytojų, dažnai esti taip apleisti dvasia ir kūnu, kad 
juos reikia pirma pripratinti prie tvarkos, švaros, paklusnumo, 
negu atiduoti juos auklėti kokiai nors šeimai; ne vienam reikia 
ilgos drausmės sutvirtėti dora, kad laisvės už prieglaudos sienų 
jiems nekenktų. Valios sustiprinimas ir jos nukreipimas geron 
pusėn sudaro pirmą ir patį svarbiausį auklėjimo tikslą. 

Su vaikais, turinčiais dvasios ir kūno trūkumų, prieglaudoje 
moka geriau apsieiti. Jeigu, nežiūrint visų pastangų, prieglaudos 
auklėjimas turi plyšių, tai galima viltis, kad jie bus užpildyti, 
vaikams apleidus įstaigą. Pagaliau yra taip sveikų prigimčių, kad 
prieglaudos antspauda negali jiems jokiu būdu kenkti. Našlaičių 
prieglaudoms visuomet liks svarbus ir palaimintas uždavinys, 
kurį jos vienos išrišti tegali; dėl to jų esimas bus visados 
reikalingas. 


XI. Našlaičių globa šeimose. 


* Geriausios, pačios prigimties nustatytos, sąlygos tarpti vai- 
kams yra šeimose. Apvaizda suspietė jose visa, kas reikalinga 
vaikams plėtotis kūnu ir dvasia. Šeimos veiksnių negali atsverti 


') Ehrle. Beitrūge zur Geschichte und Reform der Armenpilege 1881 
Freiburg im Breisgau. 122 p. 

jokios prieglaudos, kaip neatstoja kūdikiui motinos pieno Nest- 
lės milteliai 1). Tuo tarpu kad pas mus yra noro steigti kuo- 
daugiausia našlaičiams prieglaudų, kitur šeimose auklėjimas vai- 
kų, atiduotų visuomenės globai, praktikuojamas labai plačiai. 

Mažos parapijos ar valsčiai neturi savų prieglaudų; todėl 
vaikus, kurie negali auklėtis savose šeimose, atiduoda svetimoms. 
Bet ir dideli Europos miestai, turintieji prieglaudų, įnaudojasi 
auklėjimu šeimose. Taip antai, iš 3000 vaikų, esančių Gamburgo 
miesto globoje, 2400 talpinami šeimose, o tik 600, ir tai laikinai, 
laikomi prieglaudose. 

Tai daroma ne tiek dėl to, kad vaikų laikymas šeimose 
yra pigesnis, negu prieglaudose, kurios reikalingos didelių tro- 
bėsių, brangiau mokamų tarnautojų, kiek dėl to, kad auklėjimas 
šeimose sveikam vaikui tinkamiausias. Kiek galint, našlaičiui 
duodama tai, ko jis yra nustojęs per gimdytojų mirtį; būdamas 
šeimoje, vaikas gyvena natūraliose sąlygose, nelyginant pas tėvus. 

Labai paplitus nuomonė, būk šeimos imančios našlaičius 
globoti vien dėl naudos, nes gaunančios atlyginimą, bent nau- 
dojančios vaikus įvairiems darbams. "Tiesa, rasis žmonių, kurie 
dėl asmeninių sumetimų pasiims vaiką globoti. Bet, tinkamai tvar- 
kant vaikų globą, tokių apsireiškimų galima išvengti. Reikia tik- 
tai rūpestingai išnagrinėti visus pasisiūlymus. 

Savaime aišku, jog tokių šeimų, kurios būtų pasiryžusios 
priimti visai svetimus vaikus į savo tarpą, laikyti juos vienodai 
su savaisiais ir kurios būtų pilnai tikusios jiems auklėti, daug 
nerasime. Statant šitokius reikalavimus priimnančioms šeimoms, 
reikia plačiai paklausinėti, gerokai paieškoti, kad visai tinkamai 
galima būtų patalpinti vaikus, reikalingus svetimos globos. 

Zmonėms, nesusipažinusiems su šiuo reikalu, gali keistai 
rodytis, jog randasi nesuinteresuotų šeimų, sutinkančių priglausti 
svetimus vaikus už nedidelį atlyginimą. Tiesa, tos šeimos vi- 
suomet žiūrės ar piniginės, ar :darbo naudos; bet šita nauda 
neprivalo trukdyti auklėjimo. Vyresni vaikai gali būti naudingi 
ūkyje ir ta priežastis turi kiek reikšmės, priimant našlaičius 
globoti; bet atsitikimų daugumoje godumas neturi lemiančios 
reikšmės. 

Svarbiausia priežastis, verčianti šeimas paimti našlaičius, be- 
veik visuomet yra vaikų meilė. Už nedidelį atlyginimą, kurs duo- 
damas už išlaikymą, nebūtų norinčių globoti mažėlių, neturinčių 
dar bent 7 metų, jei jų nemylėtų, nesidžiaugtų vaikiškomis jų 
kalbomis, žaidimais, gyvenimu. Jos daugiausia esti žemesnio luo- 
mo — neturtingi valstiečiai, smulkūs amatininkai. 

Tokios šeimos nemoka sau patiekti kilnesnių linksmybių; 
joms vaikais besirūpinimas teikia daug džiaugsmo. Šeimos, ku- 
rios duoda vyresniems vaikams tokių darbų, prie kokių stato 
geri tėvai savus vaikus, turi šiokių tokių patogumų, bet drauge 


1) Dr. Beck, Ueber Arbeiter Seelsorge, Hett II, Freiburg im Br. 1909, p. 5, 

naudingai patarnauja vaikams, pratindamos juos leisti laiką ne vien 
iuštiems žaidimams, bet ir naudingam darbui atsidėti 1) 

Vaikų naudojimo galima išvengti, atsidėjus sekant priėmu- 
sią šeimą. Tam tikslui galima sunaudoti patikimus, pašalinius 
asmenis. Visur, kur tik vaikai talpinami pas svetimuosius, juos 


1 - 


Lankydami namus, kuriuose auklėjami našlaičiai, įsigydami 
vaikų pasitikėjimą, pasikalbėdami su kaimynais, jie gauna tikrų 
žinių apie našlaičių padėtį. Net pats tokių įgaliotinių esimas da- 
ro geros įtakos globojančioms našlaičius šeimoms. Įgaliotiniai 
susisiekia su prieglaudomis ir teikia joms žinių apie našlaičius, 
atiduotus šeimoms globoti. 

Prityrimas parodė, jog atsitikimų daugumoje našlaičiai ge- 
rai jaučiasi pas tariamuosius savo tėvus. Labai dažnai vaikai 
graudžiomis ašaromis verkia, kuomet juos dėl kokių nors 
priežasčių atima iš globojusios šeimos, ir kažin ar tos ašaros 
gausiau lietųsi, jei vaikus imtų nuo tikros motinos. Jautrūs san- 
tykiai nesykį tęsiasi tarp auklėtinių ir auklėtojų net ir tuokart, 
kada gyvenimas juos atskiria ir jie jau savarankiškai gyvena. 

Tokie patyrimai duoda teisės atiduoti pirmenybę našlaičių 
auklėjime šeimoms. Jos daug duoda, ko prieglauda vaikui ar 
visai negali duoti ar bent dideliu vargu, būtent: laisvą bendravi- 
mą su apsupančia jį visuomene, asmeninę įtaką vaiko individu- 
alybei. Nauji namai greit tempa našlačiui savais; jis pergyvena 


džiaugsmus ir nuliūdimus su šeimos nariais; jam esti progos 


matyti rūpesčius, kvaršinančius sąžiningą šeimos tėvą ir jaut- 
rią motiną. j 

Didelės našlaičių prieglaudos noromis apgyvendina vaikus 
sodžiuose. To reikalauja net vaiko sveikata. Žmonių sluogs- 
niai, kurie priima vaikus globoti už atlyginimą dėl butų bran- 
gumo miestuose negali duoti vaikui gyventi sveikų sąlygų. Gy- 
venimas sodžiuos, net ir mažuose miesteliuose, kur Žmonės ne- 
taip susikimšę, daug sveikesnis. Išbliškę miestų vaikai sodžiuo- 
se greit įgija sveiką, raudoną veido išvaizdą ir atsigauna kūnu 
bei dvasia. 

Vaikas, persikėlęs iš ankšto miesto, džiaugiasi neregėta 
laisve. Jam prieš akis atsidaro naujas pasaulis, kada jis, augęs 
siaurose miesto gatvėse, atsiranda tarp žaliuojančių pievų, tarp 
liūliuojančių dirvų, tarp ošiančių miškų... Naujų įspūdžių bega- 
lės pripildo vaiko sielą, susiartinus su gamta, susipažinus su na- 
miniais paukščiais ir gyvuliais, su kuriais jis geruoju gyvena so- 
džiaus iikyje. 

Į šeimas vadinamųjų aukštesniųjų luomų sulyginant retai 
našlaičiai tepakliūva, — beveik tik tuokart, kada našlaitį pasi- 
savina. Bet visi našlaičiai, patekdami šeimon, gauna tokias 


1) Kniga o rebenkie... Čast II, pusl. 489 ir t. 

sąlygas, kurios socialiu atžvilgiu visuomet aukštesnės už tas, 
iš kurių jie yra kilę; jeigu priėmusios jį šeimos padėtis yra to- 
kia pat, tai vaikų gyvenimas visgi esti geresnis, tvarkingesnis. 

Taip, tai taip! pasakys nevienas; bet argi prasti sodiečiai ir 
maži amatininkai, miestelių gyventojai, gali duoti našlaičiams to- 
kios globos, kokios turėtų iš prityrusio pedagogo prieglaudoje?!) 
Aišku, sodietis negali susilyginti su profesionale auklėtoja; bet 
jisai turi savų vaikų, kuriuos auklėja gerais žmonėmis; kartais 
naivi mylinčios širdies pedagogika — daug vertesnė už sausas 
pedagogų teorijas. Kiekvienas, kurs myli vaikus, savaime turi 
auklėjimo pradų, kitaip nebūtų galima gimdytojams auklėti vai- 
kų, nesimokinus pedagogikos. 

Nesant pasaulyje nieko tobulo, ir šeimose gyvenimas turi 
savų trūkumų. Bet iš to nereikia darytis sau išvados, būk pra- 
vartu atsisakyti net nuo minties rasti gerą našlaičiams šeimą. 
Reikia tiktai žiūrėti, kokie bus auklėjimo minusai, talpinant vaiką 
toje ar kitoje šeimynoje, ir jųjų saugotis. Jau savaime šeima 
sudaro naturalią dirvą, kurioje turi augti vaikas. 

Seimoje vaikas auga naturaliose sąlygose, kurias dabartinė 
mūsų kultūra pripažįsta sveikomis ir normaliomis. Jokie statu- 
„ tai netvarko gyvenimo: kėlimas ir gulimas tvarkomas sulig die- 
nos reikalu. Nėra jokių prasimanymų laikui paįvairinti. Susiėji- 
mas su įvairiais žmonėmis, dalyvavimas visokiuose įvykiuose 
duoda vaikui patvaraus prityrimo. 

Visos pasaulio srovės liečia vaiką, gyvenantį šeimoje. Vi- 
sas žmogaus gyvenimas pulsuoja šeimoje. Vaikas pergyvena 
ligą ir mirtį; nuliūdimą ir džiaugsmą; dalyvauja ūkio pasiseki- 
muose ir nuostoliuose; mato, kaip sunkiai pinigas įgijamas ir taupiai 
leidžiamas, mokosi vertinti gyvenimui reikalingas gėrybes, kas- 
dien regi, kiek rūpesčio ir vargo reikia joms įgyti. 

Parenkant šeimą, žiūrėtina, kad ji duotų gero gyvenimo 
laidą. Tam irgi daugiau tinka sodžius, ar mažų miestelių gyven- 
tojai. Sodžiuose dar viešpatauja tikėjimas ir dorovė, Dievo bai- 
mė, geras pavyzdys... Vaikas bus pripratintas prie maldos, baž- 
nytinių pamaldų, ėmimo šv. Sakramentų. Tinginiavimas, visų ne- 
dorybių mokykla, čia gauna galą. Vaikas dalyvauja įvairiuose 
darbuose, darže, sode, kūtėje, lauke... 

Žinoma. reikia žiūrėti, kad šeima turėtų reikalingų auklėti 
privalumų. Ne kiekvienas paprastas sodžiaus ūkininkas, ne kiek- 
viena dora miestelio teta yra tikę našlaičiams globoti. Namuose 
privalo viešpatauti netiktai tikyba, bet ir tvarka, švarumas, ypač 
stropi priežiūra. Geriausiai tinka bevaikės, ar mažavaikės šeimos, 
nes tame atvejyje vaikas bus artimesnis jos namams. 

Bažnyčia 2) turėtų rūpintis, kad vaikai nebūtų apleisti ne 
tiktai kūnu, bet ir siela. Dvasios skurdas yra daug baisesnis. Kur 
patys kunigai nebegali aprėpti, ten reikia steigti draugijos vai- 


. !) Dr. Mūnsterberg Die Armenpilege. Berlin, 1897, p. 141. 
2) Chwala. Seelsoger und Kind. 88 p. 


kams išmokyti šv. tikybos. Pijus V konstitucija „Ex debito pa- 
storalis ofticii“ 1571 m. ragino visus vyskupus steigti brolijas, 
kurios bent sekinadieniais mokytų vaikus ar bemokslius svarbiau- 
sių tikybos tiesų. Apie tą laiką (1560 m.) Morkus de Sadis Cu- 
sani Romoje pradėjo spiesti žmones, kurie stengėsi kitus pamo- 
kyti Katekizmo. 

Iš jų išsivystė „Krikščioniškojo mokslo brolija“. Popiežiai 
ypatingai ją globojo, kardinolas Bellarminas parašė brolijai kate- 
kizmą, kad būtų vienodai mokinama. Paulius V 1607 m. ją pa- 
kėlė arkibrolija, paskirdamas jos centru Romą, suteikdamas jai 
gausių atlaidų ir teisę visame pasaulyje steigti skyrius. Brolija 
paplito įvairiuose kraštuose. Senoje Lietuvos valstybėje labiau- 
siai buvo prigijusi Žemaičių vyskupystėje, įvesta 1630 m. Medi- 
ninkų katedroje. Bet ilgainiui politiniai krašto pergyvenimai bu- 
vo ją visai panaikinę, ') i 

Pijus X enciklika „Acerbo nimis“ 1905 m. įsakė broliją steigt 
kiekvienoje parapijoje, kaipo veiklią kunigų padėjėją tikybos mo“ 
kyme. Benediktas XV naujame kanonų kodekse (can. 711 $ 2) 
uždėjo vyskupams priedermę broliją palaikyti parapijose. Vysku- 
pas Pranciškus Karevičius 1922 m. paskelbė jos įstatus, paskir- 
damas centru Žemaičių vyskupijoje Kauno Katedrą — Baziliką ?). 
Taip tad „krikščioniškojo mokslo brolija“, seniau gražiai pas 
mus veikusi, vėl atgaivinta Lietuvoje. į 

Brolijos nariais savo pareigomis yra parapijos klebonai, iš- 
rinkimu — visi tie, kurie, trokšdami palengvinti katekizmo moki- 
nimą ir gauti brolijai suteiktų atlaidų, prašosi priimti brolijon ir 
įrašomi narių knygon. Brolija rūpinasi platinti tikybos pažinimą 
vaikų tarpe, mokindama katekizmo ir skatindama eiti šv. Sakra- | 
mentų. Josios nariai tarp kita ko padeda, vaikus katekizuojant, 
kad nė vienas parapijos vaikas, ypač apleistas, neturįs gimdytojų, 
neliktų neišmokęs katekizmo, ir prisideda prie pirmosios vaikų 
Komunijos iškilmės. 

Tam atsiekti patys uoliai mokosi šv. tikybos tiesų, skaity- 
dami knygas, ar šventadieniais klausydami pamokslų, kuomet 
dėstomas katekizmas, kad galėtų pamokyti nemokančius, ypač 
apie švenč. Trejybę, Dievo Sūnaus įsikūnijimą ir mūsų atpirkimą, 
žodžiu, apie teisas, krikščioniui būtinai žinotinas. 

Kada galėdami, labiausiai šventadieniais, eina pas piemenis 
į laukus, ar pas vaikus, esančius gatvėje, stengiasi pamokyti po- 
terių, dievotų giesmių, rožančiaus, šv. Marijos karunkos.. Ypač 
rūpinas: šeimininkai samdininkais ir savais vaikais, sekdami pa- 
vyzdį švč. Marijos ir šv. Juozapo, kurie su savimi vedėsi Vieš- 
patį Jėzų bažnyčion. 

Nariai, kiek galėdami, savo maldomis, pamokymais ir do- 
rybių pavyzdžiais stengiasi prisidėti prie pataisymo gyvenimo 


i i Aris encyklopedja košcielna; Warszawa 1905, tom. V—VI 
pusl. 
2) Žemaičių Vyskupijos kronika, 1922 m. Nr. 1. p. 95—99, 

visų žmonių, netikėlių, klaidatikių, suvedžiotų ir esančių sunkio- 
se nuodėmėse, atsimindami tai, ką šv. Raštas sako pranašo Da- 
nielio lūpomis: „Kurie daugelį veda teisybėn, tie, kaip žvaigždės, 
„ žibės per amžius. !) . 

Anot Pauliaus V bulės, brolijos narių mokesčiai neimami, 
tačiau kiekvienas narys, kiek gali, atmindamas brolijos reikalus, 
savo dosnumu padeda siekti brolijos tikslo. Nariams duodamas 
brolijos paveikslėlis su įrašyta nario pavarde ir skyriaus pirmi- 
ninko bei sekretoriaus padėtais parašais. Tam tikslui brolijos 
centro Komisija yra pagaminusi „Kristaus, mokinančio Lietuvos 
vaikelius“ vaizdelį. 

Nariams suteikti šitie atlaidai: Visuotiniai visiems, priėju- 
siems išpažinties ir šv. Komuniją priėmusiems 1) brolijon įsto- 
jimo dienoje, 2) svarbiausioje brolijos šventėje Šv. Šeimynos die- 
noje. Trijų Karalių oktavos sekmadienį bei šešiolikos kitų meti- 
nių švenčių dienomis, 3) mirties valandoje su gailesiu besišau- 
kiantiems Jėzaus vardo, jei nebegali priimti šv. Sakramentų. 

Daliniai: 1) dešimties metų — nariams, einantiems į mies- 
tus, ar Raimus mokyti katekizmo, ZŽj septynerių metų ir 7 kva- 
dragenų visiems po išpažinties ir Komunijos brolijos įvedimo 
dienoje ir vietoje, 3) septynerių metų kunigams, sakantiems pa- 
mokslą brolijos bažnyčioje, ar renkantiems vaikus, moteris ir vy- 
rus į Kristaus mokslą, pagaliau, nešantiems Švenč. Sakramentą 
ligoniams. 

Trejų metų — nariams, palydintiems brolijos narius į kapus, 
ar dalyvaujantiems pakasynų pamaldose ir pasimeldusiems už jų 
vėlę; 200 dienų — nariams, kurie aplankys ligonį brolijos narį, 
kurie pasirūpins, kad vaikai, net kiti žmonės klausys skelbiamo 
Kristaus mokslo, kurie dalyvaus brolijos rengiamuose susirinki- 
muose ir procesijose; 100 dienų —nariams, kurie šiokiomis dieno- 
mis mokins Kristaus tikybos. ?) 

Panaši savo tikslais „Kristaus mokslo brolija“, įsteigta Brū- 
sselyje 1851 m. Onos Meets. Brolija rengia savus mokytojus, 
ypač mokytojas vaikams mokyti katekizmo. Yra keturi mokinių 
skyriai: pirmamoksliai, besirengiantys į šv. pirmąją Komuniją, eisią 
sutvirtinimo Sakramento ir paleidžiamieji. 

1911 m. Brūsselyje ir 33 apylinkės parapijose mokino 399 
žmonės 10.611 abiejų lyčių vaikų. Per 1851 —1911 m. vien Brū- 
sselio mieste mokyta 400.000 vaikų. 1894 m. Leonas XIII „Kris- 
taus mokslo broliją“ pakėlė arkibrolija ir apdovanojo gausiais 
atlaidais ?). 


!) Objasnienie, o bractwie albo kongregacyi, nazwanej „doctrinae chri- 
stianae“, czyli nauki chrzescijanskiej pod iytutem familii swietej, to jest Je- 
zusa Maluczkiego, Maryi i Jozefa S, w kosciele ketedralnym dyecezyi Žmudz- 
kiey roku 1630 zatožoney, a potym wielu košciolom parafialnym przez agre- 
gacyę udzielonėy, Wilno 1772, pusl. 26—33 ir 38—41. 

2?) Beringer, S. J. Die Ablūsse, XV Auflage, bearb. von Steinen, II 
Band, 1922 Paderborn, verlag Schoningh, 234 p. 

3) Beringer, S. J. Die Ablasse. II Bd. 235 pusl. 

Dar verta paminėti „vaikų prietelių draugija“, įsteigta 1884 
m. benediktino Hager'o, kurs vadinamas vokiečių Don Bosco; 
valdybos buveinė Innsbrucke. Draugijos tikslas visomis priemo- 
nėmis ūgdyti vaikų auklėjimas šeimynose ir mokyklose; draugija 
ragina gimdytojus, kad neapsileistų vaikų auklėjime; bet ypač rii- 
pinasi tikybos atžvilgiu apleistais vaikais. 

Tam tikslui steigia net auklėjimo ir gelbėjimo įstaigas; lei- 
džia mėnesinį laikraštį „Der christliche Kinderfreund !). Draugija 
paplitusi Austrijoje ir Vokietijoje; turi apie 14.000 narių; jie kas 
dien kalba draugijos maldelę ir moka kasmet vieną kroną vai- 
kams gelbėti; už tat gauna gausių atlaidų. 

Dar žodis apie „Serafiškos meilės darbą“, įsteigtą kapucino 
Frohlicho rūpesčiu Vokietijoje 1889 m. Jisai su dideliu pasise- 
kimu veikia tarp vaikų, apleistų tikybos atžvilgiu, padeda prisi- 
rengti prie kokios nors profesijos, net ir vėliau stengiasi palai- 
kyti santykius su savais auklėtiniais. Jis paplitęs Vokietijoje, Aust- 
rijoje, Sveicarijoje,-net Amerikos Pittsburge. 

Nariai moka kas mėnuo po 10 skatikų, gauna draugijos or- 
ganą „Seraphischer Kinderfreund“. Kasmet už gyvus ir mirusius 
draugijos narius ir geradarius laikoma lig 4000 šv. Mišių. „Sera- 
iiškasis meilės darbas“ yra daug nuveikęs vaikų naudai; už tat 
šv. Tėvas yra suteikęs 1914 m, gausių malonių *). 


XII. Vaikų draugija. 


Mūsų laikai kartais yra vadinami draugijų amžiumi, nes 
niekad nėra buvę tiek daug visokių draugijų, kaip dabar. Atsi- 
rado net vaikų draugijų. Daugiausia paplitusi, labiausia žinoma 
yra „Jėzaus Kūdikystės Draugija“ (Opus sanctae infantiae). Tai 
vaikų pastoracijos ir apaštalavimo Draugija, turinti tikslą vaikus 
nuo pat kūdikystės jungti su Dieviškuoju Kūdikėliu, kad jie su- 
lig Kristaus pavyzdžiu augtų metais, išmintimi, žmonių ir Dievo 
malone; drauge prisidėtų, kad, kiek galima, daugiau vaikų pa- 
gonų kraštuose būtų auklėjama krikščioniškai. Pirmiausia rūpi 
suteikti jiems krikšto malonę; jei augs, išauginti krikščioniškai, 
padaryti kunigais, mokytojais, kad jie paskiau platintų Kristaus 
tikybą ir jos palaimą savo tautiečių tarpe. 

Ta *) kilni vaikų draugija buvo įsteigta Paryžiuje 1843 m. 
Nancy vyskupo grafo Charles de Forbin-Janson, Prie jos įstei- 
gimo prisidėjo žinios apie liūdną vaikų likimą Kinuose ir kituo- 
se misijų kraštuose. Tą nelemtą pagonų vaikų būklę, draugijos 
steigėjo nuomone, turėjo pagerinti susispietę krikščionių vaikai, 
kurie lig tol dar neturėjo nė vienos pritaikintos jų amžiui drau- 
gijos. Krikščionių vaikai tiek palaimos gauną iš krikščionybės, 
privalo savo maldomis, aukomis veikti, kad ir pagonų vaikai 

1) Beringen. Die Ablūsse, II Bd, 315 p. 


2) Beringer, Die Abldsse, II BD. 313. 
5) Chwala, Seelsorger und Kind. 59 p. 

džiaugtųsi Kristaus malonėmis. Draugija turi dar būti priemonė 
vaikams prirengti prie pirmos Komunijos ir po Jos ištverti ge- 
ruose savo pasižadėjimuose. 

Draugijos pasisekimas yra nepaprastas. Ji bematant paplito 
po visus Europos kraštus, net pasiekė Siaurės ir Pietų Ameriką. 
Draugija laikoma Dieviškojo Kūdikėlio, Svenč. Panelės, šv. An- 
gelo Sargo, šv. Juozapo, šv. Pranciškaus Ksavero ir šv. Vincento 
Pauliečio globoje. Ji turi Paryžiuje!) vyriausią valdybą, kuriai 
priklauso bendras draugijai vadovavimas ir dalijimas pinigų at- 
skiroms misijoms. Kiekvienas kraštas turi vieną valdymo tarybą, 
kiekviena vyskupija — savo tarybą, nuo kurios pareina parapijų 
tarybos. 

Draugijos pirmininkas yra parapijos klebonas ar jo paskir- 
tas šitam tikslui kitas kunigas. Vaikų auklėjimo įstaigos vedė- 
jas-kunigas gali pavesti kitam kunigui draugijos vedimą. Ypa- 
tingo kieno nors įgaliojimo Jėzaus Kūdikystės draugijai steigti 
nereikia. Draugija be jokių formalumų steigiama, kai tik para- 
pijoje susiranda 12 narių. Tasai skaičius, Jėzaus vaikystės dvy- 
likai metų atminti, sudaro draugijos būrelį; 12 būrelių — vieną 
skyrelį; 12 skyrelių — 1 draugijos skyrių. Kiekvienas būrelis, 
įnešęs nariams paskirtus mokesčius, gauna vieną egzempliorių 
draugijos metraščio, leidžiamo prancūzų, vokiečių, anglų ir italų 
kalbomis, išeinančio bent kas metų ketvirtis. ?) 

Jėzaus kūdikystės draugijos nariai esti trejopi: tikrieji na- 
riai — vaikai nuo pat krikšto lig 12 metų amžiaus; rėmėjai jau- 
nuomenė ir užaugusieji, kurie baigę 21 metus, sulig draugijos 
įstatais privalo dar prisidėti prie draugijos tikybai platinti, jei 
nori gauti Jėzaus kūdikystės draugijos atlaidus; bet šita sąlyga 
kai kuriuose kraštuose, kaip Italijoje ir Austrijoje, Apaštalų 
Sosto panaikinta; kurie kasdien kalba draugijos maldelę ir 
duoda 100 frankų, esti amžinaisiais draugijos nariais. 

Priėmimo sąlygos trys: 1) krikštas katalikų Bažnyčioje; 
2) kas mėnuo duoti bent 5 skatikus, bet jei kas ir to nario mo- 
kesčio įnešti negali, galima priimti, jei kiek gali, rūpinasi duoti 
aukų draugijos reikalams; 3) kasdien kalbėti draugijos maldelę: 
„Sventoji Mergele Marija! melskis už mus ir nelaimingus 
pagonų vaikus!“ Kol vaikai patys negali atlikti draugijos parei- 
gų, gali už juos melstis ir mokėti narių mokesčius gimdytojai, 
net ir kiti asmens ?j. Įstojęs draugijon, kiekvienas vaikas gauna 
draugijos paveikslą ir medalioną. Kalėdų ir Grabnyčių tarpe, 
kuomet Bažnyčia garbina Jėzaus kūdikystę ir švenčia pagonų 
prie Kristaus pašaukimą, vieną dieną skyriaus yra laikomos Sv. 
Mišios už gyvuosius draugijos narius; prie tos progos tikintie- 
siems, ypač vaikams primenamas draugijos tikslas; iš draugijos 
narių krikšto vardu, metant burtus, išrenkama ketvirtoji dalis ir 


1) Rue du Bac 146. 
2) „Annales d'oevere de la sainte Eniance“. 
5) Wetzer und Welte's. Kirchenlexikon, V1I,475. 

drauge su narių mokesčiais siunčiama vyriausiai valdybai, tie 
vardai duodami šv. krikšte pagonų vaikams. 

Nuo II sekmadienio po Velykų iki gegužės mėnesio galui, 
vaikams besirengiant prie pirmos išpažinties ir Sv, Komunijos, 
laikomos antros Mišios už mirusiuosius draugijos narius. Sti- 
pendijos gali būti imamos iš narių mokesčių. Be to, vyriausia 
vaidyba rūpinasi, kad kas mėnuo būtų atlaikytos 2 Mišios ko- 
kioje nors vietoje, pašvęstoje  Kūdikėliui Jėzui, ar Marijai, kaip 
antai — Betliejuje, Nazarete, Lorete — už gyvus ir mirusius 
draugijos narius, už nelaimingus pagonų vaikus, už krikščionių 
motinas, kad visi jų vaikai gautų krikšto malonę, o vaikai — 
nariai, kad vertai .prisirengtų prie Sv. Komunijos ir po Jos iš- 
tvertų savo pažaduose. 

Gregorius XVI, Leonas XIII suteikė draugijos nariams 
gausių atlaidų. Visuotinius: 1) nariams, dalyvaujantiems Mišiose, 
laikomose Kalėdų ir Marijos įsivesdinimo dienose, ar tarp 
II sekm. po Velykų iki gegužės mėn. galo; 2) draugijos globėjų 
šventėse — Marijos Aukojimo, šv. Angelų Sargų, šv. Juozapo, 
šv. Pranciškaus Ksavero ir šv. Vincento Pauliečio ir 3) krikšto 
dienoje kasmet visiems draugijos rėmėjams, aplankiusiems savo 
bažnyčią, priėįusiems išpažinties ir priėmusiems Šv. Komuniją. 
Visi treji atlaidai gaunami vaikų, kurie dar neina Šv. Komuni- 
jos, bet nuo išpažinties jie nepaliuosuojami. 

Dalinius atlaidus gauna: a) draugijos nariai 7 metų ailai- 
dus, jei svarbiausiose draugijos dienose, švenčiamose tarp Kalė- 
dų ir Marijos įvesdinimo ir tarp II sekmadienio po Velykų ir 
gegužės mėnesio galo, bus jiems suteiktas iškilmingas palaimi- 
nimas; b) rėmėjai 1 metų atlaidus už kiekvieną dalyvavimą drau- 
gijos rengiamame susirinkime; c) 100 dienų atlaidus per Kalėdų 
šventes, sukalbėjus draugijos maldelę ir davus kad ir mažiausią 
dovaną Kūdikėliui Jėzui; d) 40 dienų už kiekvieną pasiangą kuo 
nors paremti „Jėzaus Kūdikystės draugiją“ !). 

Labai daug yra padėjusi draugija katalikų misionieriams: 
milijonai pinigų buvo nusiųsti misionieriams, milijonai pagonų 
vaikų buvo išgelbėti nuo laikinės ir amžinosios mirties; žymi 
jų dalis auklėjama krikščionių įstaigose, rengiami vietiniai misio- 
nieriai. Taip, anot draugijos metraščio, per 70 savo gyvavimo 
metų,1843—1913, draugija sudėjo 133/+ milijonų markių misijoms, 
23 milijonus pagonų vaikų suteikė krikšto malonę. 1928 m. drau- 
gijos lėšomis auklėta katalikiškai 713,0290 vaikų. 

Draugijos nauda ir krikščionių vaikams yra labai didelė: 
jie mokosi taupumo, veiklios artimo meilės, supratimo visuotinių 
Bažnyčios reikalų, rūpesčio savos ir kitų žmonių sielos išgany- 
- mu; draugijos iškilmės — tai vaikų pastoracijos proga: draugi- 
jos metraštis žadina tikybos gyvumą, katalikišką sąmonę ir pri- 
mena misijų reikalą. Dėlto Pius IX 1856 m. „Jėzaus Kūdikystės 


1) Beringer. Die Ablūsse. XV Auflage, II Bd., 307 p., Paderborn 1922. 

Draugiją“ kanoniškai patvirtino ir paragino viso pasaulio vysku- 
pus įvesti savo vyskupijose. : 
Į draugiją reikėtų įrašyti visus parapijos vaikus. Neturėtų 
nė vienas ganytojas atsisakyti nuo jos įsteigimo. Tinkamiausias 
laikas įvesti — draugijos šventės. Priešakyje stovi dvi svarbiau- 
sios: viena pasirinktoje dienoje tarp Kalėdų ir Grabnyčių imtinai, 
kita tarp Atvelykio ir gegužės mėnesio galo. 

Draugija gali turėti antraeilių švenčių, kaip antai: Marijos 
aukojimo, šv. Angelų Sargų, šv. Juozapo, šv. Pranciškaus Ksa- 
vero, šv. Vincento Pauliečio. Visos šitos šventės, vyskupui sutin- 
kant, gali būti keliamos į kitą dieną (be vyskupo leidimo per- 
keltos gali nustoti atlaidų). 

Draugijos įvedimo parapijon iškilmė galima šitaip daryti: 
Paskirtoje dienoje sukviesti vaikus bažnyčion, dalyvaujant ir už- 
augusiems; prie krotų ant gėlėmis aprėdyto skobnio pastatyti 
Kūdikėlio Jėzaus statulą; pradėti kokia nors į Kūdikį Jėzų gies- 
me, toliau prakalba, paskiau Jėzaus Kūdikystės litanija, pagaliau 
ma, Per pamaldas galėtų vaikai parinkti aukų draugijos 
reikalams. 


Turinys 


Priešmokyklinis vaikų auklėjimas. 


„Motina svarbiausia vaikų auklėtoja 
„Vaiko mokymas maldos 
„Vaiko mokymas tikėjimo tiesų 
„Vaiko mokymas įsakymų 
„Vaiko mokymas skaistybės . 
„Vaiko mokymas teisingumo 
„Vaiko mokymas Mišių klausyti 
„ Vaiko mokymas abstinencijos 
„Vaikų globos įstaigos 

„ Našlaičių prieglauda 

„ Našlaičių globa šeimose 
„Vaikų draugija 


To paties: autoriaus knygos: 


. Hi Tikybos: Pirmamokslis, XII eilinis) Kaunas 1934 m. 

2): Katalikų Tikybos Katekizmas, „VIII Ieid., Katinas 1033 m. | 
3, Šv. Sen. ir Nauj. įstatymo Istorija (eižičą even 

"leid, Kaunas 1932 m. || i 

4) Tikybinis vaikų auklėjimas, Kaunas 1026 m. 

5). Pradžios: mokyklos | pastoracija, Kaunas 1928 „m, 

